BLAŽENI ALOJZIJE 

Stepinac 


»Ne ću požaliti nijednog dana svojih dugih 
patnja, samo da se sačuva sloboda Crkve Božje 
i da se naš narod može opet u slobodi klanjati 
Bogu, kojemu jedinome pripada čast i slava.« 

(Bi. A. STEPINAC, Pismop. Antunu Prešemu, Dl, 
Krašić, 27. rujna 1958.) 

Papina kateheza na općoj audijenciji u srijedu 28 . siječnja 

- Pavlove pastoralne poslanice ^ ovorećl 0 Pavlovim 

Vjposlanicama, upućenima poje¬ 
dinim pastirima Crkve: dvije Timo- 
teju i jedna Titu, inače najpouzdani¬ 
jim suradnicima svetoga Pavla, Bene- 
dikt XVI. istaknuo je i ove misli: 
Druga tipična sastavnica tih poslani¬ 
ca jest njihovo razmišljanje o ministeri- 
jalnoj strukturi Crkve. Upravo je u nji¬ 
ma prvi put predstavljena trostruka podjela 
na biskupe, prezbitere i đakone (usp. 1 Tim 3,1- 
13; 4,13; 2 Tim 1,6; Tit 1,5-9). Možemo zapaziti u 
pastoralnim poslanicama pojavu dviju ministerijalnih 
struktura te tako nastanak definitivnog oblika Crkvene 
službe. U Pavlovim poslanicama, koje su nastale sredinom njegova života, Pavao govori o “nadgledni¬ 
cima” (Fil 1,1) i “poslužiteljima”: to je tipična struktura Crkve koja se oblikovala u epohi poganskoga 
svijeta. Ostaje međutim dominantan lik samoga apostola, te se stoga ostale službe razvijaju tek postu¬ 
pno. 


Dok, kao što sam rekao, u Crkvi koja se oblikovala u poganskom svijetu imamo biskupe i đakone, 
a ne prezbitere, u Crkvama koje su nastale u židovsko-kršćanskom svijetu prezbiteri su dominantna 
struktura. Na kraju pastoralnih poslanica, dvije strukture se ujedinjuju: sada se pojavljuje izraz "nad¬ 
glednik” (biskup) (usp. 1 Tim 3, 2; Tit 1, 7), uvijek u jednini, uz kojeg uvijek ide određeni član. A 
pored “nadglednika” nalazimo prezbitere i đakone. I nadalje je presudan lik apostola, ali tri poslanice, 
kao što sam već rekao, nisu više upućene zajednici, već osobama: Timoteju i Titu, koji se s jedne strane 
pojavljuju kao biskupi, a s druge počinju zauzimati apostolovo mjesto. 

Zapažaju se tako početci stvarnosti koja će se kasnije nazvati “apostolsko nasljeđe”. Pavao vrlo sve¬ 
čanim tonom kaže Timoteju: “Ne zanemari milosnog dara koji je u tebi, koji ti je dan po proroštvu 
zajedno s polaganjem ruku starješinstva” (1 Tim 4, 14). Možemo reći da se u tim riječima naziru i prvi 
obrisi sakramentskog značaja te službe. I tako imamo jezgru katoličke strukture: Sveto pismo i predaja. 
Sveto pismo i navještaj, tvore cjelinu, ali se toj, tako reći doktrinarnoj, strukturi mora pridodati osobna 
struktura, nasljednici apostola, kao svjedoci apostolskog navještaja. 

Važno je na kraju zapaziti da u tim poslanicama Crkva promatra samu sebe kao nešto ljudsko, 
nalik kući i obitelji. Osobito u 1 Tim 3, 2-7 čitaju se vrlo detaljni naputci o biskupu, poput ovih: on 
mora biti “besprijekoran, jedne žene muž, trijezan, razuman, sređen, gostoljubiv, sposoban poučava¬ 
ti, ne vinu sklon, ne nasilan nego popustljiv, ne ratoboran, ne srebroljubac; da svojom kućom dobro 
upravlja i sinove drži u pokornosti sa svom ozbiljnošću - a ne zna li netko svojom kućom upravljati, 
kako će se brinuti za Crkvu Božju?... A treba da ima i lijepo svjedočanstvo od onih vani”. Ovdje se 
mora prije svega primijetiti važna sposobnost poučavanja (usp. 1 Tim 5,17), koja se spominje i u dru¬ 
gim ulomcima (usp. 1 Tim 6,2c; 2 Tim 3,10; Tit 2,1), a zatim jedna posebna osobna karakteristika 
“očinstva”. Biskupa se naime smatra ocem kršćanske zajednice (usp. 1 Tim 3,15). Uostalom shvaćanje 
Crkve kao “Božje kuće” vuče svoje korijene iz Staroga zavjeta (usp. Br 12,7) i ponovno je formulirana 
u Heb 3,2.6, dok se na jednom drugom mjestu čita da kršćani nisu više stranci ni gosti, već sugrađani 
svetih i ukućani Božji (usp. Ef 2,19). 

Molimo Gospodina i svetog Pavla da i mi, kao kršćani, uzmognemo sve više, u društvu u kojem 
živimo, biti prepoznatljivi kao članovi “Božje kuće”. Molimo također da crkveni pastiri sve više steknu 
očinske, u isti mah nježne i snažne, osjećaje u oblikovanju Božje kuće, zajednice i Crkve. 

D Urednikova riječ 


0 63. obljetnici su¬ 
đenja bi. Alojzi- 
ju Stepincu do¬ 
lazi nam u ruke novi broj 
Glasnika koji nas i ovom 
prigodom želi pobliže 
upoznati s njegovom du¬ 
hovnom baštinom. On, 
koji je živio uronjen u 
Božju prisutnost u svije¬ 
tu, tako da postigne sla¬ 
vu Neba, postao je pre¬ 
poznatljivo svjetlo koje 
može razbistriti svaku su¬ 
mnju suvremenoga čo¬ 
vjeka pred zbiljom ljud¬ 
ske osobe i Božjeg oči¬ 
tovanja u svijetu. Već je 
sv. Luka rekao: “U Bogu 
živimo, mičemo se i je¬ 
smo” (Dj 17, 28). Budu¬ 
ći da je bi. Stepinac živio 
od Božje Riječi zapisane 
u Svetome pismu i njome 
prosuđivao događanja 
u svijetu i svoj život, ne 
čudi da je drugima pre¬ 
poručivao i sebe hrabrio 
osvjedočenjem da je Bog 
“jedino svjetlo naše na 
stazama ovoga zemalj¬ 
skoga života (Pismo dr. 

Mariji Makuc — Poj at ina, 

29. prosinca 1956.). Ta¬ 
kovu njegovu zaokuplje¬ 
nost za hod u Božjoj pri¬ 
sutnosti i Božjemu svje¬ 
tlu predočuju rubrike 
i članci u ovome broju 
Glasnika. Budući da se 
on pojavljuje na počet¬ 
ku nove školske i akademske godine, a u hrvatsko¬ 
me se društvu sve više osporava značenje vjeronau¬ 
ka u školi, kako osnovnoj, tako i srednjoj, donijeli 
smo nekoliko Blaženikovih misli o pravu roditelja 
na kršćanski odgoj njihove djece i pravu Crkve na 


vjerski odgoj svojih čla¬ 
nova. Za nadbiskupa 
Stepinca to je bila jedna 
od bitnih sastavnica po¬ 
gleda na život i razdjel- 
nica u odnosu na bez- 
božni komunistički su¬ 
stav i danas djelatan na 
području odgoja i obra¬ 
zovanja. 

Do te je mjere ovo 
držao važnim, da na 
sudu nije branio sebe 
nego pravo na od¬ 
goj i spoznaju kršćan¬ 
skih istina utemeljenih 
na osobi samoga Kri¬ 
sta Gospodina. Naime, 
reče na sudu: “U škol¬ 
skim udžbenicima služ¬ 
beno tvrdite, protivno 
svim dokazima povijesti, 
da Isus Krist nije posto¬ 
jao. Znajte, Isus Krist je 
Bog! Za Njega smo spre¬ 
mni umirati, a danas je 
nauka to da on uopće 
nije postojao.” 

Suočeni smo sa sve 
žešćim sustavnim raza¬ 
ranjem obiteljskoga za¬ 
jedništva i života, osobi¬ 
to zbog rasprava o abor¬ 
tusu i raznovrsnim me¬ 
todama pobačaja. Žustre 
su rasprave i o potpo¬ 
mognutoj medicinskoj 
oplodnji, a to je često 
posljedica promicanja 
protunaravnih načina i 
prakse spolnoga života i 
razaranja prirodnog ustrojstva muža i žene te se pri¬ 
bjegava neprirodnim načinima začeća i oplodnje. 
Donosimo nekoliko razmišljanja o obitelji, pobača¬ 
ju i vjerskom odgoju djece iz duhovne baštine bi. 
Alojzija Stepinca. Njegov pogled na dostojanstvo 


Bog 

- svjetlo naše na 
stazama ovoga 
zemaljskoga 
života 



Nadbiskup koadjutor dr. A . Stepinac u razgovoru 
sa svinjskim župnikom Josipom Orlićem prigodom 
svećeničkoga sastanka Jasenovačkoga dekanata> u 
Sunji, 9. svibnja 1939. 

ljudske osobe istinit je i vjerodostojan bez obzira na 
to što ne ugađa uvijek ljudskim ušima. Nikada on 
nije prešućivao istinu, pa i kad je bila gorka, i ne bi¬ 
smo bili dostojni njegove duhovne baštine kad ne 
bismo uzimali u obzir što je naučavao o najsvetijoj 
biti ljudskoga života po kojoj čovjek surađuje u Bož¬ 
jem djelu stvaranja. 

Donosimo i njegova razmišljanja o ženi koja je 
objelodanio u časopisu “Hrvatica’na molbu spisa¬ 
teljice Marije Jurić Zagorke. Koliko god su njezina 
osoba i njezina djela podložna kritici i podcjenjiva¬ 
nju, nije se stidjela promaknuti kršćansku misao o 
ženi i njenom dostojanstvu u kršćanskoj izgradnji 
ljudskoga društva. 

Zadržali smo rubriku o Bleiburgu i njegovim 
posljedicama, a zbog sve češćih istupa gosp. Josi¬ 
pa Manolića donosimo, na temelju vjerodostojnih 
izvora, prosudbu o tretmanu nadbiskupa Stepinca 
zasužnjenoga u Lepoglavi i Krašiću. 

Radosni što je nakon podužega serijala o životu 
svećenika Vilima Cecelje o njemu objavljena poseb¬ 
na knjiga, hrvatskoj javnosti i čitateljima u ovome 


broju donosimo prikaz o s. Žarki Ivasić, mučenici 
komunističkoga terora, za čije se proglašenje blaže¬ 
nom i svetom prikupljaju potrebni dokumenti. 

Neizostavne su i u ovome broju rubrike o do¬ 
gađanjima u našoj Crkvi po kojima je čašćen i naš 
Blaženik, svjedočanstva o njegovome životu te pri¬ 
kaz njegova zatočenja u Krašiću kako ga je zabilje¬ 
žio župnik Josip Vraneković. 

Zahvalni čitateljima na poslanim riječima 
ohrabrenja i uz ponovljenu molbu da svojim 
znancima i prijateljima preporuče naš Glasnik , 
vodimo brigu o svima onima koji su nam poslali 
svjedočanstva o ozdravljenju na Blaženikov zago¬ 
vor ili pak svojim darom i molitvom pridonose 
da se što prije dovrši postupak za njegovo pro¬ 
glašenje svetim. Dok čitamo ovaj broj Glasnika i 
nasljedujemo primjer blaženoga Alojzija Stepinca 
u ljubavi prema Bogu i ljudima, učinimo sve da i 
nama Bog bude “svjetlo na stazama ovoga zemalj¬ 
skoga života”. 

U Zagrebu, 8. rujna 2009. 

dr. Juraj Batelja, postulator 

Molitva 

u čast bi. Alojzija Stepinca, 
biskupa i mučenika 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega 
sve do mučeničke smrti. 

Pomozi nam slijediti njegov primjer 
i njegov nauk. 

Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

/Po njegovu zagovoru udijeli mi milost ... / 

Po Kristu Gospodinu našemu. Amen. 

Nakon toga izmoli: Oče naš, Zdravo, Marijo, Slava Ocu, 
sa zazivom: Blaženi Alojzije Stepinče, moli za nas! 

Putovi 

k iskustvu Boga 


Piše dr. Josip SABOL 

I z propovijedi, govora i poruka blaženoga Aloj- 
zija Stepinca sjaji duboko poznavanje Svetoga 
pisma i široko teološko znanje. Ali još nešto 
vrlo važno: način kako Blaženik iznosi svoje spo¬ 
znaje dokazuje da iza svega ovoga dubokoga i širo¬ 
koga znanja stoji najintimniji doživljavani odnos s 
Bogom. Iskusiti Boga najbrži je i najsigurniji put 
k Bogu. Teološko znanje samo je sredstvo na tome 
putu. 

Može li tko od nas reći: “Ja sam iskusio Boga”? 
To je izrekao sv. Ignacije Lojolski: ‘Iskusio sam Boga 
— bezimenog i nedokučivog, šutećega, pa ipak bli¬ 
skoga — u Trojstvu njegova darivanja, njegova pri- 
gibanja k meni. Ja sam Boga iskusio također i pri¬ 
je svega s onu stranu svake slikovite imaginacije’.” 
(.Duhovni dnevnik). Ignacije spominje simbolične 
vizije, primjerice Presvetoga Trojstva, Kristove čo¬ 
vječnosti, Njegovu prisutnost u Euharistiji. 

Ignacije kaže da su “ova viđenja njemu dala 
jednom zauvijek takvu sigurnost u vjeri da je često 
mislio u sebi: pa da i nema Svetoga pisma , koje nas 
poučava u vjerskoj istini, ja bih bio odlučan umri¬ 
jeti za ovu istinu jedino na osnovi ove činjenice da 
sam sve ovo vidio.” Kod bi. Stepinca nalazimo ta¬ 


kođer izjavu: “Spreman sam umrijeti za Krista, za 
Crkvu.” Bez iskustva Boga ovako ne može nitko 
govoriti! 

Kad ovo sluša današnji čovjek - što misli pri 
tom? Kad to čujemo mi vjernici, mi teolozi i sveće¬ 
nici - koje misli nas obuzimlju? Kakve osjećaje po¬ 
buđuju ove riječi u nama? Možda smo preplašeni ili 
uznemireni onime što Ignacije kaže? Moderni, da¬ 
našnji čovjek najvjerojatnije će na to reći da je to 
davno bilo, da to Ignacijevo ili Alojzijevo iskustvo 
više ne vrijedi, ne da se više spojiti s mentalitetom 
današnjega Europljanina. Na to bih samo primi¬ 
jetio: nemojmo biti tako oholi i umišljeni u svoju 
mudrost; pomislimo na mogućnost da se varamo 
ovakvim pomodnim sudom, donesenim pod priti¬ 
skom duha vremena. Ne zaboravimo: duh vremena 
prolazi i bit će zamijenjen drugim ili trećim duhom 
vremena, ali istina ovoga sveca i ovoga blaženika, i 
mnogih velikana duha čovječanstva, ostat će trajno 
jer je vječna. Ova njihova istina nije trajna zbog toga 
što su je oni izrekli, nego zato jer su oni otkrili tu 
istinu u božanskoj stvarnosti. Otkrili? Točno, oni su 
je otkrili u svojoj mistici, u svome iskustvu i doživ¬ 
ljaju Boga, Božje blizine i stvarne prisutnosti u svo- 

Nadbiskup Alojzije Stepinacpodjeljuje uspomene djeci 
— prvopričesnicima koloniziranima iz Bosne i Herce¬ 
govine, koja su brigom i ljubavlju vic. Branka Gruli- 
cha dovedena u Zagreb i spašena. Toj djeci je nadbiskup 
Stepinac podijelio prvu pričest i s njima se zadržao na 
doručku u dvorištu Kuće matice sestara milosrdnica, 
21. lipnja 1945. (foto: s. M. Lauda) 

jim dušama. Odade ova neoboriva Ignacijeva izvje¬ 
snost u pitanjima vjere, od koje on ne bi odstupio 
niti onda kada Svetog pisma ne bi bilo. 

Ova ispovijest sv. Ignacija trebala bi uznemiri¬ 
vati svakoga odgovornoga i prosvijećenoga čovje¬ 
ka, osobito danas kada vjera u ljudsku znanost sve 
više slabi. Danas se nitko više ne može pozivati na 
prirodnu znanost kod neprihvaćanja ovoga isku¬ 
stva Boga, jer prirodne znanosti priznaju da postoji 
neka druga stvarnost koju one ne mogu zahvati¬ 
ti svojim metodama. O toj nas stvarnosti izvješta¬ 
va sv. Ignacije i mnoštvo filozofa i mistika, i to ne 
samo u granicama kršćanstva, nego i izvan njih. 

Otkrivamo, dakle, nešto jako važno: da je osob¬ 
no iskustvo izvor spoznaje Boga i Božjih stvari. Ono 
je ujedno izvor i temelj nepokolebive vjere koja se 
jako razlikuje od vjere naučenih formula ili definici¬ 
ja, iako su one potrebne u Crkvi. I baš takvoga vjer¬ 
nika treba današnje vrijeme: vjernika iskustva Božjih 
tajni, vjernika iskustvene vjere. Iskustvena vjera nije 
rezervirana samo za mistika. Do nje se može dovi¬ 
nuti svaki vjernik ako je spreman poći na taj put. S 
obzirom na bitne i osnovne probleme današnje ci¬ 
vilizacije potreban je što veći broj vjernika koji su 


iskusili Boga, koji održavaju najintimnije odnose s 
Bogom. Onda nema opasnosti da kršćanstvo bude 
svedeno na etiku borbe za socijalnu pravdu i ljudska 
prava. Motivacija vjerovanja, koja dolazi odatle, nije 
dovoljno duboka da bi se održala trajno u današnjoj 
civilizaciji. Motivacija za kršćanski život može dola¬ 
ziti samo iz blizine, iz prisutnosti, iz iskustva Boga u 
dušama vjernika. To je korijen stabla za socijalni rad, 
za političku borbu, za prava čovjeka. To mora tako¬ 
đer biti korijen za stablo teoloških diskusija i održa¬ 
vanja vjernosti tradiciji Katoličke crkve. Sve drugo 
pokušaji su da čovjek svojim snagama ostvari neo¬ 
stvarivo: puninu čovječnosti, dubinu sretna i uspješ¬ 
na života u ovome povijesnome času. To čovjeku ne 
će uspjeti. 

Stoga je sveta dužnost Crkve — naroda Božje¬ 
ga — da pokaže današnjemu čovjeku Božji put do 
ispunjenja najdubljih težnji čovjeka, da održava u 
javnosti i u svijesti ljudi uvjerljivu istinu da postoji 
druga stvarnost koja se razlikuje od ove naše stvar¬ 
nosti, ali koja ipak nije odvojena od ove naše em¬ 
pirijske stvarnosti. Crkva treba uvjerljivo prikazati 
bezizlaznu situaciju današnjega čovjeka ako osta¬ 
ne isključivo zaljubljen u ovu svoju stvarnost, u 
ovaj svoj svijet koji je sam pomoću tehnike stvo¬ 
rio, istovremeno odbacujući svaku misao i ideju o 
nadnaravnoj stvarnosti. U kojoj se situaciji nalazi 
današnji Europljanin prikazuje nam lijepa anegdo¬ 
ta, koja pripovijeda kako jedan takozvani moder¬ 
ni čovjek odbija ispružiti ruku za istinom iz straha 
da ne bi počinio zabludu, da ne bi morao priznati 
da je njegova ideologija o nepostojanju nadnarav¬ 
ne stvarnosti obična zabluda. Jedan moderni Eu¬ 
ropljanin zalutao je u pustinji. Sunce peče nemi¬ 
losrdno; muče ga žeđ i glad. Najedanput zapazi u 
daljini oazu. Odmah pomisli na svoju školu gdje 
je učio da je to fatamorgana — optička varka u pu¬ 
stinji zbog vrućine. Ipak se kreće prema njoj, žeđ i 
glad su veliki. Približivši se oazi zapazi da ona ne¬ 
staje. Zapaža datulje, travu, izvor vode. 

Ne, to je halucinacija zbog žeđi, kaže sam sebi. 
Moj mozak više ne funkcionira. Kako je priroda 
nemilosrdna sa mnom! No, čuje i žuborenje vode. 
I to je halucinacija, kaže sebi. Nakon nekoga vre¬ 
mena nađu dva beduina mrtva čovjeka usred oaze. 
“Možeš li to razumjeti?” pita jedan drugoga. Da¬ 
tulje mu vise iznad usta, voda žubori mimo nje¬ 
ga na dohvat ruke, a evo: ovaj je umro od gladi i 
žeđi. Drugi odgovora: “Ovaj mrtvi čovjek moderni 
je čovjek iz Europe!” Mogao je nadodati: Bez pri¬ 
hvaćanja Božjih istina nema života! 

Mi njih ne smijemo mrziti 


U tjedniku "Globus", 3. kolovoza 2009., objavljen je razgovor s Josipom Ma- (A. Stepinac) 
nolićem koji se u svojemu razgovoru, ne prvi put, osvrnuo i na uzništvo nad¬ 
biskupa Alojzija Stepinca, najprije u Lepoglavi, a onda do smrti u Krašiću. 


Piše: dr. Juraj Batelja 

Osvrt na izjave gosp. Josipa Manolića 

Ne ulazeći u djelatnost gosp. Manolića u re¬ 
presivnome režimu komunističke vlasti u Titovoj 
Jugoslaviji, želim napomenuti da je on 15. velja¬ 
če 1993. iznio očitovanje na Crkvenome sudu koji 
je saslušavao svjedoke o životu i mučeničkoj smrti 
nadbiskupa i kardinala Alojzija Stepinca. Iz tada 
očitovana njegova svjedočanstva te 9800 stranica 
koje je zabilježila UDBA, a tek su čudom neki od 
njih spašeni od uništenja, predstavljamo javnosti, 
radi boljega poznavanja povijesnih okolnosti, ne¬ 
koliko činjenica povezanih uz odlazak nadbiskupa 
Stepinca u Lepoglavu, njegov boravak u lepoglav- 
skoj kaznionici, te njegov premještaj na izdržavanje 
kazne u Krašić. 

Svjedočanstva se razlikuju 

Gosp. Josip Manolić više je puta u javnosti go¬ 
vorio o nadb. Stepincu. Slavodobitno je govorio 
kako ga je pratio u Lepoglavu i da je razgovarao s 
njime o ljepoti prirode. Znakovito je prikazivao či¬ 
tateljima raznih glasila kako su iz zatvora u Zagre¬ 
bu u dobrom raspoloženju preko Zaprešića i Go- 
lubovca prispjeli u Lepoglavu. To je viđenje Josipa 
Manolića, koji ni u jednome svome intervjuu nije 


dao ni naslutiti mjere represivnoga komunističko¬ 
ga režima i odsjeka ministarstva za pravosuđe (za 
zatočenike) u kojemu je bio vrlo viđeni operativ¬ 
ni radnik. Sva su njegova govorenja činila privid 
humanosti, dapače vrlo korektnih postupaka pre¬ 
ma nepravedno osuđenom i zatočenom nadbisku¬ 
pu Stepincu. U svojstvu promicatelja postupka za 
proglašenje blaženim i svetim kardinala Stepinca 
nisam nikad u svojim nastupima želio biti odvjet¬ 
nik, već samo iznositelj i tumač činjenica i doku¬ 
menata koje sam pronašao u više od 140 crkvenih 
i državnih (i partijskih) arhiva. Stoga ne kanim ni 
ovdje pobijati izjave gosp. Manolića, koji je kao su¬ 
bjekt jugoslavenskoga državnoga aparata bio pro¬ 
gonitelj nadbiskupa Stepinca, već donijeti iskustvo 
žrtve, samoga nadbiskupa Stepinca, koja zavrjeđuje 
da joj se u ovoj stvari vjeruje: 

“Krenuli smo iz dvorišta zatvora. Neki su gra¬ 
đani ipak nekako saznali, da se nešto sprema glede 
mene, pa je na pločniku stajao jedan red ljudi, da 
vide tko izlazi. Ne znam da li su me opazili, jer je već 
pred mojim autom čekao jedan mali auto policije, s 
jednim oficirom milicije i dva agenta. Zatim je do¬ 
šao naš auto, a odmah iza nas jedan auto sa odre¬ 
dom milicionera i mitraljezima. Vozili smo brzo 

Bez Manolićeva znanja sigurno 
nisu provođene metode poniža- 
vanja, zastrašivanja i omalova¬ 
žavanja Nadbiskupove osobe o 
kojima svjedoče zapisnici koje su 
sastavili povjerenici nadležnoga 
ministarstva tijekom Nadbiskupo¬ 
vih razgovora s posjetiteljima u 
zatvoru. 

Među njima su i tisuće pisama 
koja su vjernici, izlažući se ne¬ 
malim pogibeljima, slali zasu- 
žnjenom Nadbiskupu pružajući 
mu utjehu i ohrabrenje, nijedno 
mu pismo nije uručeno. Gdje su 
pisma? 

BI. Alojzije Stepinac u pratnji mons. Mihe Pusicabiskupa hvarskoga , 
dolazi na mjesto završnoga slavlja Euharistijskoga kongresa u Starome 
Gradu , 18. kolovoza 1940. 



kroz grad i pošli prema istoku, ali ipak drugim smje¬ 
rom nego se ide obično u Lepoglavu. Razlog je očiti 
bio taj, da se zamete svaki trag, kuda prolazimo, da 
ne bi eventualno bio izvršen kakav napad od koga, u 
cilju moga oslobođenja ili što drugo, premda na to 
nitko nije ni mislio. Čim smo krenuli i prošli prvu 
ulicu, agenti su otvorili radio na autu i radio-muzi- 
ka svirala je cijelim putem sve do Lepoglave. Izvadi¬ 
li su cigarete i nudili me cigaretama. Na licu im se 
čitalo da su silno zadovoljni. Imao sam dojam, da 
smatraju da je Katolička Crkva u Jugoslaviji likvi¬ 
dirana mojom osudom i odvođenjem u zatvor. Bili 
su, rekao bih, posve sigurni, da ću najmanje nakon 
par tjedana, ako ne danas, ponizno zamoliti vladu 
za pomilovanje. Cim to učinim, onda će komuni¬ 
stička partija diktirati uslove za moje pomilovanje, i 
kad ih prihvatim, onda ča Katolička Crkva poslušno 
vršiti ono, što će naređivati komunistička partija.” 

Boravak u Lepoglavi 

Gosp. Josip Manolić govori o povlaštenim 
okolnostima u kojima je živio nadbiskup Stepinac 
kao lepoglavski zatočenik. Čovjek bi prema njego¬ 
vu očitovanju mogao pomisliti da je režim Nad¬ 
biskupu dao posebne pogodnosti, uslijed kojih je 
bio izuzet od pravila postupanja s drugim zatvore¬ 
nicima. Ne čudi me takav Manolićev stav jer mi je 
i gosp. Jakov Blažević, koji je bio zastupao optuž¬ 


nicu protiv nadbiskupa Stepinca 1946., u jednom 
razgovoru spomenuo da je “Stepinac u Lepogla¬ 
vi imao 14 soba i 3 sobarice na raspolaganju”. Na 
moj upit odakle mu takvo saznanje odgovorio mi 
je: “To Vam piše ona kvekerica Alexander Stella.” 
Pomno sam pročitao knjige te spisateljice koja je 
umrla kao kršćanka baš se suživljujući sa žrtvom 
nadbiskupa Stepinca (o tome ću prozboriti u slje¬ 
dećem broju Glasnika ), ali niti jednom rečenicom 
ne potvrđuju se izmišljene Blaževićeve izjave. 

Činjenica je da je nadbiskup Stepinac imao 
lakši tretman u Lepoglavi nego drugi zatvorenici, 
ali to je proizašlo iz druge zbilje, ne iz Nadbisku¬ 
pove krivice, jer je sud nije zakonito ni utvrdio, 
nego iz obzira prema osuđenom nevinom čovjeku. 
Kad je u svibnju 1945. iz Ministarstva unutarnjih 
poslova, po odluci Aleksandra Rankovića, ministra 
unutarnjih poslova Federalne Jugoslavije, u ured 
Ministarstva unutarnjih poslova Federalne Hrvat¬ 
ske, gdje je ministar bio Ivan Krajačić “Stevo”, pri¬ 
spjelo naređenje o uhićenju nadbiskupa Stepinca 
i ishođenju činjenica u vidu njegove eliminacije, 
gospodin Manolić je, navodno, još bio student po¬ 
licijske akademije. Možda i nije znao što se sve do¬ 
gađalo oko zatočenoga nadbiskupa u Lepoglavi, ali 
se sigurno bez njegova znanja ili odobrenja nije u 
Nadbiskupovu blizinu dopuštao pristup stražara ili 
svećenika koji su imali zadaću špijuniranja njegova 


6 







BLAŽENI ALOJZIJE STEPINAC 4. (GOD. XVI.) 2009. 


rada i mišljenja. Nakon što je to Nadbiskup gosp. 
Spirancu otvoreno prigovorio, došlo je do smje¬ 
ne. Bez Manolićeva znanja sigurno nisu provođene 
metode ponižavanja, zastrašivanja i omalovažavanja 
Nadbiskupove osobe, o čemu je sjajno poglavlje sa¬ 
stavio sluga Božji Aleksa Benigar u svojoj knjizi o 
kardinalu Stepincu, ili o kojima svjedoče zapisnici 
koje su sastavili povjerenici nadležnoga ministar¬ 
stva tijekom Nadbiskupovih razgovora s posjetite¬ 
ljima u zatvoru, i o kojima svjedoči dokumentacija 
sačuvana unatoč brižnom uništavanju dokumenata 
iz zatvora u Lepoglavi. Među njima su i tisuće pi¬ 
sama koja su vjernici, izlažući se nemalim pogibe¬ 
ljima, slali zasužnjenom Nadbiskupu pružajući mu 
utjehu i ohrabrenje, a nijedno mu pismo nije uru¬ 
čeno. Gdje su pisma? Ako su umrli gosp. Miiller, 
Spiranec, Milunović, drug Branko Ilej i neki drugi, 
gosp. Manolić bi kao povjerenik za zatočenike o 
tome sigurno štogod morao znati. 

Bilo bi dobro da se umjesto hvalospjeva jugosla¬ 
venskim zatvorima javnosti progovori zbog čega su 
umirali katolički svećenici u zatvorima, pa i u Lepo¬ 
glavi, vješanjem, i zašto su mnogi mjesec dana na¬ 
kon otpuštanja iz Lepoglave otpraćeni na groblje? 

Prisjetimo se kako je ljudskost postupaka u Le¬ 
poglavi opisao sam Blaženik: “Ljudi su u komuni¬ 
stičkim zatvorima ili logorima podvrgnuti bez pre¬ 
stanka strašnom duševnom pritisku, koji ne može 
pravo shvatiti nitko tko nije prošao kroz strahote 
njihovog postupka. Nikada ne ću zaboraviti, kad 
sam morao dati pedeset i šest otisaka prstiju, jer da 
to treba policija; nikada ne ću zaboraviti kad bi mi 
kod zubara jedan stražar gledao u usta, da mi ne bi 
zubar stavio kakvu cedulju u usta, a drugi stražar iza 
leđa pazio na mene, a katkada još posebni komesar 
sa strane, da ne bih dao kakav znak; nikada ne ću 
zaboraviti, kako su znali, kad bih dobio nešto hra¬ 
ne na dar (premda je hrana za mene bila dobra u 
kaznioni) od svojih, kako su znali isjeći na komade 
meso, kruh, svaki i najsitniji kolačić, jabuke, zgnje¬ 
čiti limune, da ne bi možda bila gdjegod kakova ri¬ 
ječ napisana za mene; nikada ne ću zaboraviti, kako 
su se robijaši morali okretati prema zidu i ruke stav¬ 
ljati na leđa, kad bih ja išao do kupaone ili k zuba¬ 
ru, da ne bi jedan drugome dali kakav znak; nikada 
ne ću zaboraviti onu strašnu galamu njihove razgla- 
sne radiostanice, koja je znala po šest i više sati na 
dan djelovati na živce robijaša svojim besmislenim 
vijestima i muzikom upravo nemogućom i drugim 
ludorijama; nikada ne ću zaboraviti razgovora kod 
posjeta kad bi jedan agent pisao svaku riječ, a drugi 


komesar pazio na mene ili posjetioca, da ne bismo 
dali ma ni najmanji znak okom, nogom ili rukom. 
Sve ovo i bezbroj drugih stvari izgledaju sitnice, ali 
komunizam znade sve to tako spojiti jedno s dru¬ 
gim, da nije rijetko slučaj, da ljudi polude ili se ubi¬ 
ju ili posve klonu i predaju se na milost i nemilost 
komunizmu, kao one ptičice, koje nemaju snage da 
više polete kad se nađu na domak zmije otrovnice.” 

Gospodin Manolić govori da su liječnici posje¬ 
ćivali zatočenoga nadbiskupa Stepinca, ali ne go¬ 
vori o razlozima tih posjeta. Vjerujem svjedocima, 
očevidcima, da je Nadbiskup preseljen u Krašić jer 
je imao problema sa želucem i noge mu nekontro¬ 
lirano naticale. Možda gospodin Manolić ne zna, 
ali je Miha Marinko, iz vrha Komunističke parti¬ 
je, znao da bi Stepinac, iz Lepoglave premješten 
u Krašić 5. prosinca 1951., “do proljeća [1952.] 
trebao nestati”. Nije, dakle, premještaj nadbiskupa 
Stepinca na izdržavanje kazne iz Lepoglave u Kra¬ 
šić uslijedio kao “pomirbeni potez” režima prema 
Katoličkoj crkvi i zapadnome svijetu, nego kao tra¬ 
ženje načina da Nadbiskup ne umre u zatvoru, što 
bi nanijelo neprocjenjivu štetu Titovome režimu. 

Glede trovanja nadbiskupa Stepinca valja reći 
da gospodin Manolić ne može imati nikakvu za¬ 
dovoljštinu u tvrdnji “da ni Vatikanska komisija, 
koja je bila formirana kako bi utvrdila njegov sta¬ 
tus blaženika, nije prihvatila tezu o trovanju jer ta 
teza ničim nije dokazana”, jer je baš ta komisija, 
u svojstvu “đavlova odvjetnika”, pomno ispitavši 
okolnosti Stepinčeva života, progona i smrti, do¬ 
nijela odluku o njegovoj mučeničkoj smrti obra¬ 
zloživši je na temelju patnji pretrpljenih u zatvoru 
(“ex aerumnis carceris”). Ta je komisija imala u ru¬ 
kama dokumentaciju s obdukcije tijela nadbiskupa 
Stepinca u Sudskoj medicini u Zagrebu, izvršene u 
noći između 10. i 11. veljače 1960. Nažalost, ne 
i onu dokumentaciju koju je sastavio njegov po¬ 
vjerenik dr. M. M., ravnatelj ambulante MUP-a 
u Zagrebu. Taj je liječnik godine 1993. izjavio da 
“napad i osuda nadbiskupa Alojzija Stepinca 1946. 
i današnja agresija na Republiku Hrvatsku proizla¬ 
ze iz istoga srpskog gena”. 

Čvrsta je pretpostavka, da je on u pratnji broj¬ 
nih suradnika, tijekom obdukcije tijela kardinala 
Stepinca na Sudskoj medicini na Salati, kada nije 
izvršeno zatraženo i obećano balzamiranje, već 
“konzervacija”, pokušao prikriti tragove trovanja 
i pridonio uništenju mrtva Nadbiskupova tijela. 
Spomenutoj je komisiji, uz druga svjedočanstva: 
upravitelja zatvora u Lepoglavi, stražara i liječnika, 

PUTOVIMA 
ALOJZIJA STEPINC A 

Evo nas sada do Stepinca grada, 
u našim srcima velika je nada. 

Došli smo ovdje s puno jada 
da se vrati u srca nada. 

Moli se za nas i za naše boli, 
ovaj te narod od srca voli, 
dižući oči prema tebi sada 
da iscijeliš srca prepuna jada. 

Ti si sada gore kod našega Oca, 
a ja te gledam s ovoga stolca 
i molim Boga za sve ljude 
da nam u životu bolje bude. 

Sveti AJojzije, tebi hvala, 
to ti želi grupa mala 
i zaziva od sveg srca, 
koje tako tiho kuca. 

Molimo tebe za razgovor dragi 
da svrneš pogled mio i blagi 
i pogledaš sa visina 
gdje si sada kod Oca i Sina. 

Napisala: Ana Mlikota 



Vic. Franjo Jačmenica s vjernicima župe Laz 
Bistrički u pohodu rodnoj kući bi. Alojzija 
Stepinca u Brezariću, na Uskrsni ponedjeljak y 
13. travnja 2009. 


bio vrlo značajan i nalaz kemijskoga instituta sud¬ 
ske medicine rimskoga sveučilišta “La Sapienza”, 
koji je godine 1993., tijekom naknadne obdukci¬ 
je zemnih ostataka kardinala Stepinca, ustanovio u 
njegovim kostima znatno povećanu količinu tok¬ 
sičkih supstanci kadmija i arsena te “kroma i olova 
u količinama koje ne odgovaraju redovitim vrijed¬ 
nostima njihove prisutnosti u čovjeku”. 

“Mržnja preko groba 55 

Dana 18. kolovoza 1945. nadbiskup Stepinac 
je posebnim pismom prosvjedovao kod dr. Vladi¬ 
mira Bakarića, predsjednika Vlade Federalne Hr¬ 
vatske, zbog niveliranja grobova i uklanjanja kri- 
ževa s grobova po katoličkim grobljima, prozvavši 
to “kulturnim škandalom prvoga reda”. Ustvrdio 
je: “Vi ste, gospodine pretsjedniče, pravnik, pa će 
Vam biti bez sumnje poznato, što pogansko rimsko 
pravo sudi de laesione sepulcri ( c o oskvrnjivanju gro¬ 
ba ). Zar smo pali ispod pogana? Ja kao predstavnik 
katoličke Crkve energično protestiram proti ovoga 
divljanja i molim Vas, da izdate hitne naloge, da 
se poštuju katolička groblja. Na grobljima nema 
više prijatelja ni neprijatelja, partizana ni ustaša ni 
Nijemaca ni Slavena. Na grobljima su samo mrtvi, 
koji čekaju zadnji pravorijek vječnoga Suca, koji će 
ih suditi samo po tome, kakovi su bili ljudi, da li 
su vršili Njegove zapovijedi ili ne, a ne po stranač¬ 
kim pripadnostima ili nacionalnim. Ja se nadam, 
da ćete izdati najhitnije naloge u toj stvari, da ne 
budem prisiljen javno upozoriti narod na obešča- 
šćivanje naših groblja.” Tada nije ni slutio da će i 
nakon njegove smrti bezdušni neprijatelj iskaljivati 
bijes nad njegovim zemnim ostatcima. 

Možda gospodin Manolić nije bio na sjednici 
vlade kad je njezin predsjednik dr. Vladimir Ba- 
karić stišavao emocije prisutnih glede pokopa kar¬ 
dinala Stepinca, napominjući kako taj pokop ne 
zavrjeđuje dodatnu napetost, “već ga pokopati da 
mu se za grob ne zna”, ali je zasigurno bio uklju¬ 
čen u krug Udbinih pouzdanika koji su zaplijenili 
Blaženikovo srce i u pećici udbaške ambulante u 
Sarengradskoj ulici u Zagrebu, zavedeni mržnjom, 
spalili ga. I to je dobro znala “Vatikanska komisi¬ 
ja”. Zahvalan sam gospodinu Manoliću koji je u 
jedinstveni dokument objedinio godine 1994. raz¬ 
mišljanje brojnih svojih onodobnih suradnika o 
obdukciji tijela nadbiskupa Stepinca i o pljenidbi 
njegova srca. Zahvalan sam mu i za posebno izvje¬ 
šće o tome neljudskome činu, koje je po njegovu 
nalogu, nakon pomnoga proučavanja činjenica i 

saslušavanja očevidaca, sastavila tajna policija Re¬ 
publike Hrvatske i uručila ga Postulaturi za pro¬ 
glašenje blaženim i svetim kardinala Stepinca. 

Potrebno je ove činjenice pružiti hrvatskoj jav¬ 
nosti, jer se one žele prikriti posve krivim ili zama¬ 
gljenim očitovanjima. A i temu o Kardinalovome 
srcu mnogi zlorabe u svrhu dobro plaćenih članaka 
ili emisija, a zanemaruju, pa čak i odbijaju, prikazati 
zloću i zločestoću onih koji su pridonijeli takovom 
neljudskome postupku. Unatoč svemu, Stepinčevo 
srce ne prestaje ljubiti svoj narod, Katoličku crkvu 
i svoju domovinu. Pred činjenicom da je pepeo ra¬ 
nokršćanskih mučenika bačen u rijeku Tiber, a oni 
su nadživjeli svoje progonitelje, zastajemo u osvje¬ 
dočenju da Stepinčevo srce, po ljubavi prema Bogu 
i svojemu narodu i danas nalazi odraz u otkucajima 
našega srca jer je ljubio Kristovim srcem, do kraja. 

Ljubav prema neprijateljima 

Čitajući spomenuti intervju gosp. Manolića, 
sjetih se riječi bi. Stepinca koje je zapisao u jedno¬ 
me pismu iz krašićkoga sužanjstva: “Budite uvjere¬ 
ni, da nema radi progona Crkve ni trunka mržnje 
na progonitelje njezine u mom srcu, a ne smije biti 
ni u srcu bilo kojeg katolika.” Značajna je i nje¬ 
gova tvrdnja iznesena u jednome drugome pismu: 
“Mržnja kojom odiše komunizam vatra je iz pakla. 
Ne pogase je često, kad uđe u srce čovjekovo, ni 
mnoge vode, a često ni sama smrt. Nek samo ... 
u srcu gori uvijek vatra ljubavi Božje prema svim 
ljudima, pa i neprijateljima komunistima.” To je 
kršćanska škola ljubavi u kojoj nas i danas, unatoč 
zlonamjernim izvrtanjima činjenica, naš Blaženik 
opominje i uči: “Ne dajte se nikada zavesti mrž¬ 
njom na progonitelje, nego se molite za njih.” 

Naime, bi. Alojzije je kršćansku krjepost lju¬ 
bavi vršio osobito prema svojim progoniteljima. 
Za njih je prikazivao mise, molio i prikazivao dje¬ 
la pokore, a često je i svećenicima davao misne 
nakane za obraćenje progonitelja Crkve. Krašić- 
ki župnik Josip Vraneković promatrao je 22. li¬ 
stopada 1956. bi. Alojzija kako motri policajca 
koji je budno pazio na svaki “naš kret i tko ula¬ 
zi k nama”, i potom zabilježio ove njegove riječi: 
“Mi ih ne smijemo mrziti. Daleko to od nas! Jadni 
su - vidim — ti naši stražari. ‘Čuvamo svoj kruh’, 
ispričavaju se. Vjerujem da je gorak taj kruh. Da 
jednom ovo svrši, i da odem u Zagreb, vjerujte 
mi, bio bih sretan, da im svima mogu prirediti je¬ 
dan dobar objed i sve bez razlike imati za stolom.” 
(VRANEKOVIĆ, J., Dnevnik , sv. III, str. 80) 


MOLITVENA ZAJEDNICA BLAŽENOGA 
ALOJZIJA STEPINCA 

V eć sedmu godinu u Zagrebu djeluje Molitve¬ 
na zajednica blaženoga Alojzija Stepinca. To 
je skupina katoličkih vjernika koja nastoji živjeti 
evanđelje, nadahnuta primjerom bi. Alojzija Ste¬ 
pinca. Do sada se u zajednicu uključilo oko 5.000 
molitelja. Ta naša braća i sestre nastoje molitvom, 
praćenom savjesnim kršćanskim životom, pridoni¬ 
jeti vlastitoj osobnoj duhovnoj formaciji, a time du¬ 
hovnoj i moralnoj obnovi Crkve u Hrvata i samoga 
hrvatskog naroda, na temeljima četrnaestostoljetne 
katoličke baštine. 

Tko može postati članom i što čini član Molitvene 
zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 
Zajednica štovatelja 

BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

Svaki štovatelj blaženoga Alojzija Stepinca uključen 
u ovu molitvenu zajednicu moli: 

- za čast i proslavu Isusa Krista i Katoličke crkve 
— za čvrstoću osobne vjere i vjernosti Isusu Kristu 
i Crkvi 

- za svoje osobne nakane i potrebe 
- za domovinu Hrvatsku i svakoga čovjeka 
- za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

- savjesno obavljati svoje svakodnevne obveze 
— svjedočiti kršćanske istine u privatnom i javnom 
životu 

- surađivati s Postulaturom u promicanju Blaženi- 
kova glasa svetosti 

- sudjelovati svakoga 10. dana u mjesecu u slavlju 
sv. mise ili na molitvenom sastanku 
- darom i žrtvom pridonositi uspješnom dovršetku 
postupka za proglašenje svetim bi. Alojzija Stepinca. 
S vjerom u Općinstvo svetih, za potrebe svoje i bra¬ 
će ljudi, osobito za ozdravljenje bolesnih i obraćenje 
nevjernika, moli zagovor bi. Alojzija Stepinca, bi¬ 
skupa i mučenika s nakanom što skorijega njegova 
proglašenja svetim. 

Uz natpise koji žele politički zlorabiti ulogu nadbiskupa Stepinca 

za vrijeme 2. svjetskog rata 


“U ljubavi prema hrvatskome narodu 
ne dam se ni od koga natkriliti” 


N a grobu bi. Alojzija Stepinca i danas sto¬ 
ji natpis koji je iz dviju Nadbiskupovih 
propovijedi sastavio i postavio dr. Antun 
Ivandija: “Ljubio sam pravdu, a mrzio nepravdu. 
A u ljubavi prema hrvatskome narodu ne dam se 
ni od koga natkriliti.” Ovaj epitaf velikim dijelom 
opisuje osobnost zagrebačkoga nadbiskupa i kardi¬ 
nala Alojzija Stepinca. On je sročen u rodoljubnom 
vidu i u vremenu kada se ljubav prema hrvatskome 
narodu nije smjela javno očitovati, a na Stepinčevu 
je grobu zvučala istinito i vjerodostojno. Stepinče¬ 
vu rodoljubnu stranu života ne možemo dijeliti od 
njegova vjerničkoga kršćanskoga pogleda na svijet. 
Cesto je govorio da “nema sukoba između ljubavi 
prema svetoj vjeri i ljubavi prema svome narodu, 
kad obje, kao dvije rođene sestrice, izviru iz Božjega 
bića kao jedinstvenog izvora.” 1 


1 Pozdravne riječi dr. A. Paveliću , glavaru Nezavisne Države Hrvat¬ 
ske, prigodom audijencije hrvatskih biskupa, u Dvercu, u Zagrebu, 
26. lipnja 1941. 


Jedno s narodom 
- nestranački opredijeljen 

Jedno s narodom, ali nestranački opredijeljen, 
bilo je uvjerenje nadbiskupa Stepinca bez obzira na 
to koje su političke stranke ili ideologije nasilno 
preuzimale upravljanje državom i sudbinom naro¬ 
da. Znakovito je da ga je režim Kraljevine Jugosla¬ 
vije držao za nelojalnoga sugovornika, vlast NDH 
podrugljivo ga nazivala “Soluncem” i nelojalnim 
u odnosu na vlast i simpatizerom “crvenih” (filo- 
komunistom), Nijemci su ga nazivali “prijateljem 
Zidova” (“Judenfreund”), Zidovi, ustaše i neki Ni¬ 
jemci držali su da je germanofob (“mrzitelj Nije¬ 
maca”), partizani su ga, dok su se borili za vlast 
simpatizirali, a kad su osvojili vlast, onda su ga pro¬ 
glašavali “ustašom” i “neprijateljem naroda”. A on 
je sve te prosudbe svojih stavova pobio riječima: 

“Mi nismo niti želimo biti bilo čija politička 
trublja, koja prilagođuje svoj glas časovitim želja¬ 
ma i potrebama pojedinih stranaka ili pojedinaca. 
Mi smo uvijek naglašavali u javnome životu prin¬ 
cipe vječnoga zakona Božjega bez obzira radi li se o 

Hrvatima, Srbima, Židovima, Ciganima, katolici¬ 
ma, muslimanima, pravoslavnima ili kome drugo¬ 
me. Ali mi ne možemo zvati na uzbunu niti fizički 
bilo koga siliti, da te vječne Božje zakone vrši, jer 
svaki čovjek ima slobodnu volju i svaki će za svoja 
djela odgovarati prema riječima apostolovim, da će 
‘svaki svoje breme nositi’ (Gal 6, 5).” 2 

Nadbiskup Stepinac je za vrijeme komunistič¬ 
koga režima osuđen “u ime naroda”, bio je sustav¬ 
no napadan kao suradnik s neprijateljima vlastito¬ 
ga naroda, čak ga se svrstavalo među pripadnike i 
podupiratelje ustaškoga poretka. Slično ga žele zlo¬ 
rabiti i danas spisatelji, koji iz komunističke ropo- 

© - 

Mi nismo niti želimo biti bilo čija politička trublja, 
koja prilagođuje svoj glas časovitim željama i potre¬ 
bama pojedinih stranaka ili pojedinaca. 

tarnice izvlače lažne optužbe, i oni koji svoje ro¬ 
doljublje nastoje opravdati Stepinčevom ljubavlju 
prema hrvatskoj državi. 

Valja biti načistu: Stepinca ne treba braniti ni u 
kojim prilikama života. On sam bijaše i jest izgled¬ 
na slika pravednosti i ljubavi te ga nitko nema pra¬ 
vo rabiti kao stijeg u obranu vlastitih interesa ili po¬ 
litičkih probitaka. Među takvim je natpisima i tekst 
Ante Delića objavljen u “Hrvatskom listu” (23. srp¬ 
nja 2009., str. 7.-9.) pod naslovom “Stepinac nikad 
nije ustaški režim nazvao zločinačkim”. Autor se, ne 
daleko od mentalnoga sklopa autora Ivana Gabe- 
lice izraženog u knjizi “Blaženi Alojzije Stepinac i 
hrvatska država”, u svom članku svim silama upire 
prikazati nadbiskupa Stepinca kao čovjeka suživlje- 
na s ustaškim režimom. Štoviše, po metodi Blaževi- 
ćeve optužnice pripisuje nadbiskupu Stepincu sve 
ono što je pisao katolički tisak ili pak aktualizira 
one govore i Nadbiskupove nastupe u kojima izrav¬ 
no govori o hrvatskoj državi. Valja pripomenuti da 
je nadbiskup Stepinac vrlo rijetko rabio izraz Neza¬ 
visna Država Hrvatska. U upravnom i neizravnom 
govoru rabio je izraz “hrvatska država”. 

Dr. Ivo Politeo, odvjetnik nadbiskupa Stepinca 
po službenoj dužnosti, predočujući u sudnici odlo¬ 
mak iz okružnice koju je Nadbiskup dne 28. trav¬ 
nja 1941., dakle 18 dana nakon osnutka Nezavi¬ 
sne Države Hrvatske, bio uputio kleru Nadbisku- 


2 Propovijed na završetku pokorničke procesije u Zagrebu, 31. listopada 

1943 . 



Mladi članovi KUD-a iz Ogulinskog Zagorja, kao gos¬ 
ti KUD-a Draganic\ pohodili su i svetište bi Alojzija 
Stepinca u Krasiću u nedjelju 28. lipnja 2009. 

pije zagrebačke, ustvrdio je njegovo nes po min janje 
NDH. Naime, Nadbiskup reče: “Molim Vas i po¬ 
zivam, da svim silama nastojite i radite oko toga, 
da naša Hrvatska (ne, dakle, Nezavisna Država Hr¬ 
vatska!) bude Božja zemlja, jer će samo tako moći 
izvršiti dvije bitne zadaće, koje kao država imade 
da izvrši u korist svojih članova.” 

Napominjemo da i u glasovitoj poslanici hr¬ 
vatskoga episkopata objavljenoj 1945. biskupi nisu 
izrijekom spomenuli NDH, nego “hrvatsku drža¬ 

vu”, jer ako svaki narod ima pravo na svoju državu, 
zašto bi se to branilo hrvatskome narodu. Cenzura 
NDH svojom je rukom u tiskari napisala cjelovito 
ime aktualne države (NDH), o čemu je i sam nad¬ 
biskup Stepinac intervenirao tijekom montiranoga 
mu političkog procesa godine 1946. 

Nadbiskup Stepinac se izdigao iznad svih ide¬ 
oloških manipulatora i političkih smicalica. Nje¬ 
mu bijaše jasno, i to je zastupao pred svakim po¬ 
litičkim sustavom: narod je nosilac državnoga su¬ 
vereniteta, a ne niti jedna politička stranka, koliko 
god bila brojna i ma kakve predznake imala. 

O tom suverenitetu progovorio je i na suđenju. 
Da je narod nositelj suvereniteta države, očitovao 
je i u razgovoru s Titom 4. lipnja 1945. i u brojnim 
pismima nositeljima državnih vlasti FNRJ, tražeći 
slobodne izbore i slobodno izjašnjavanje hrvatsko¬ 
ga naroda glede svoje samobitnosti, državnosti. O 
tome je on sam u završnoj riječi na suđenju 1946., 
3. listopada, rekao ovo: “Ako mislite, daje hrvatski 
narod zadovoljan ovom sudbinom, ili mu eventu¬ 
alno još pružite priliku da se izjasni, s moje stra¬ 
ne nema poteškoća. Poštivao sam i poštivat ću vo¬ 
lju svoga naroda.” Nažalost, narod nije imao prilike 
odlučiti o svojoj sudbini kao i toliko puta prije toga 
i kasnije. Stoga je nekorektno nadbiskupa Stepinca 
svrstavati uz bilo koju političku stranku ili sustav. 
Njemu je, kao pripadniku hrvatskoga naroda s tri- 
naeststoljetnom kršćanskom baštinom, bilo na srcu 
da “narod zauvijek ostane katolički”, dakle “potpu¬ 
na kristijanizacija našega naroda” (usp. Govor o ka¬ 
toličkom dnevniku , 2. i 3. srpnja 1934.; Nagovor o 5. 
obljetnici “Hrvatske straže”, 1. srpnja 1934.) 


Nadbiskupski dnevnici 

Gospodin Delić zlonamjerno je ponovio i već 
čuvenu optužbu da “Kaptol”, zapravo Zagrebačka 
nadbiskupija, ne dopušta uvid u Dnevnike nadbi¬ 
skupa Stepinca. Ti su Dnevnici, zajedno s drugim 
dokumentima, prikupljenima za proglašenje blaže¬ 
nim i svetim kardinala Stepinca, danas pohranjeni 
u Arhivu Postulature bi. A. Stepinca u Zagrebu. 
U kolovozu godine 1948. zaplijenila ih je i Zagre¬ 
bačkoj nadbiskupiji otuđila UDBA. Tek u veljači 
1992. predsjednik Republike Hrvatske dr. Franjo 
Tuđman vratio ih je zagrebačkom nadbiskupu i 
kardinalu Franji Kuhariću. 

Autor prije spomenutoga članka Ante Delić ne 
spominje je li pokušao te dnevnike proučiti dok su 
45 godina bili u posjedu jugoslavenske tajne policije, 
nego optužuje Crkvu da ih ne da na uvid javnosti. Da 
je u tim dnevnicima bilo štogod kompromitirajućega 
za Crkvu, davno bi to prije gg. Delića i Gabelice bili 
objavili komunistički revnosnici koji su ih prepisiva¬ 
li, fotokopirali i filmirali, oštetili i oskvrnuli. 

Osjećat ću osobito zadovoljstvo kad se ti dnev¬ 
nici budu objavili, djelomično ili cjelovito. Oni će 
očitovati nadbiskupa Stepinca u ogledalu uzornosti 
katoličkoga biskupa, metropolita i istinskoga rodo¬ 
ljuba. No, prije nego što se to dogodi potrebno je: 

1. Istražiti zbog čega s u ti dnevnici nakon 2. svjet¬ 
skog rata nasilno otuđeni Zagrebačkoj nadbi¬ 
skupiji. 

2. Zašto se u lokvi krvi budio svećenik dr. Antun 
Ivandija ispitivan o tim dnevnicima? 

3. Gdje su završili zaplijenjeni dokumenti koje je 
Udba s dnevnicima bez ikakva naloga otuđila? 



Nadbiskup Stepinac sa svećenicima okupljenima na sas¬ 
tanku Jasenovačkoga dekanata u Sunji , 9. svibnja 1939. 


Nadbiskup Stepinac se izdigao iznad svih ideološ¬ 
kih manipulatora i političkih smicalica. Njemu bi¬ 
jaše jasno, i to je zastupao pred svakim političkim 
sustavom: narod je nosilac državnoga suvereniteta, 
a ne niti jedna politička stranka, koliko god bila 
brojna i ma kakve predznake imala. 

0 tom suverenitetu progovorio je i na suđenju. Da 
je narod nositelj suvereniteta države, očitovao je 
i u razgovoru s Titom 4. lipnja 1945. i u brojnim 
pismima nositeljima državnih vlasti FNRJ, tražeći 
slobodne izbore i slobodno izjašnjavanje hrvatsko¬ 
ga naroda glede svoje samobitnosti, državnosti. 

4. Tko je i u koju svrhu izuzeo izvornike iz spo¬ 
menutih Dnevnika i u njih uvezao fotokopije? 
Znakovito se neke od tih kopija nalaze isto¬ 
značno obilježene u arhivu Udbe i u Sudsko¬ 
me stupu RH 6/46. 

5. Zašto su ti dnevnici odnošeni na vojne poligo¬ 
ne kod Slunja i Plitvica? 

6. Tko je ovlastio gosp. Zafranovića et comp. da 
ih snimajući toliko osvijetle da su mnoga slova 
izblijedjela do nečitljivosti? 

7. Gdje su dokumenti za koje se u dnevnicima 
tvrdi da prileže, a u primjercima koje je uve¬ 
zao Hrvatski državni arhiv i predsjednik Tuđ¬ 
man godine 1992. vratio zagrebačkom nadbi¬ 
skupu i kardinalu Franji Kuhariću, istih doku¬ 
menata nema? 

Šteta što ljudi žmire pred svjetlom Stepinčeva 
svjedočanstva i rodoljublja i pokušavaju ga vezati 
uz svoja, uskogrudna, viđenja i prosudbe povijesti, 
a on je “najsvjetliji lik” Crkve u Hrvata, istinski hr¬ 
vatski rodoljub i časna baština čovječanstva. 

dr Juraj Batelja, postulator 


ZAHVALA ZA SURADNJU 

Od srca zahvaljujemo svim čitateljima 
Glasnika koji su nam proslijedili osobne sa¬ 
stavke ili članke već objavljene o bi. Alojziju 
Stepincu ili pak dokumente pronađene u pi¬ 
smohranama raznih ustanova, a sve sa željom 
da s njihovim sadržajem upoznamo širi krug 
Blaženikovih štovatelja. 

Zahvaljujemo na svjedočanstvima o ču¬ 
desnim uslišanjima na zagovor bi. Alojzija Ste- 
pinca i molimo na nakane onih koji se prepo¬ 
ručuju u Blaženikov zagovor: Jelena MARJA- 
NOVIĆ, LoridaTOLIĆ, Boris BRUKETA. 

Zahvaljujemo gosp. Mati Baliću za svje¬ 
dočanstvo o uslišanju na zagovor blagopokoj¬ 
nog kardinala Franje Kuharića. 

Zahvaljujemo za pjesme o bi. Alojziju Ste¬ 
pincu, a poslali su ih: Đurđica ASIC - KLO¬ 
BUČAR, Mato ĆAVAR, Evica KRALJIĆ (za 
“Stepinčeve note”), Mara LEROTA. 


ŽUPA BLAŽENOGA ALOJZIJA 
STEPINCA iz Koprivnice, 

kao Organizator “Stepinčevih nota” 

- festivala duhovne glazbe koji se već pet 

godina održava u toj župi, 

i POSTULATURA BL. ALOJZIJA 
STEPINCA u Zagrebu 
raspisuju tematski natječaj poezije 
posvećene bi. Alojziju Stepincu 

Natječaju mogu pristupiti pjesnici iz Hr¬ 
vatske i inozemstva s najviše tri pjesme na temu 
života i djela blaženog Alojzija Stepinca. Poželj¬ 
ni su tekstovi liturgijskog usmjerenja, ali to nije 
uvjet nego samo preporuka. 

Natječaj j e otvoren 

od 10. veljače 2009. do 1. prosinca 2009. 

Prijava treba sadržavati: tekst pjesama (do 
tri pjesme), kratki životopis te osnovne podatke 
(adresa, e-mail, telefon ili mobitel). 

Prijave mogu biti poslane pismom ili elek¬ 
troničkom poštom. 

Tekstovi na natječaju trebali bi poslužiti 
skladateljima za stvaranje novih popijevki o bla¬ 
ženom Alojziju Stepincu. Stoga autori, šaljući 
stihove na natječaj, dopuštaju Organizatoru fe¬ 
stivala da odabrane stihove objavi tiskom i po¬ 
nudi skladateljima na uglazbljivanje. 

Odabrani radovi po izboru komisije bit će: 

- objavljeni na internetskoj stranici festivala 

- ponuđeni skladateljima za uglazbljivanje 

- javno pročitani na 6. Stepinčevim notama 

2010. godine 

- i tiskani u prigodnoj zbirci. 

Radove šaljite na adresu: 

Župa blaženoga Alojzija Stepinca 
Za natječaj poezije 
Selingerova 16 
48000 Koprivnica 

ili na e-mail adresu: 
zupa@zupa-astepinca-kc.hr 

Radove možete poslati i na adresu: 

Postulatura bi. Alojzija Stepinca, 
Kaptol 18, p. p. 949 
10001 Zagreb; 

e-mail adresa: juraj.batelja@zg.t-com.hr 



















Piše: J. Batelja 


N astavljamo prikazivati progone Katoličke 
crkve i žrtve hrvatskoga naroda, nad kojim 
je nakon završetka 2. svjetskog rata komu¬ 
nistički režim u Federativnoj Republici Jugoslaviji 
izvršio, u svjetskim razmjerima, nezapamćen zločin. 

Damnatio memoriae! — Prokletstvo spo¬ 
mena! 

Dr. Ratko Perić, mostarsko-duvanjski biskup i 
upravitelj trebinjsko-mrkanjski, podsjetio je u svo¬ 
joj propovijedi na komemoraciji bleiburških žr¬ 
tava i Hrvatskoga križnoga puta u Bleiburgu 16. 
svibnja 2009. da je “pobjedom novih vlastodržaca 
1945. godine, skupljenih u ateističku partiju vodi¬ 
lju, otpočela golgotska odnosno ‘Bleiburška trage¬ 
dija 5 hrvatskoga naroda 55 . Naime, dotadašnji vrhu¬ 
nac Križnoga puta proživljavan je potom u kolo¬ 
nama smrti, bacanjem u rijeke, jazovke i jame be- 
zimenke, u groblja za strance, u zloglasne logore, u 
sudovanja bez svjedoka, presude bez pravde, poko¬ 
pe bez časti, grobove bez natpisa, tako da se uvrije¬ 
đenima i poniženima bez traga svaki spomen zatre. 
“Ta je tragedija”, ustvrdio je potom mons. Perić, 
“potresna u svome užasnome porazu po sav narod, 
jer je malo koja obitelj ostala neucviljena. A taj ho¬ 
lokaust, viđen od zlikovačkih izvršitelja kao trijumf 
odmazde i rješenja ‘hrvatskoga pitanja 5 , neizrecivo 


je bolan i po tome što se do danas, više od 60 go¬ 
dina od toga zatora, ne zna ni približan broj ratnih 
i poratnih žrtava. 

A i kako bi se mogao ustanoviti točan broj žrta¬ 
va ako je od 1945., kroz 45 godina, trajala damnatio 
memoriae - prokletstvo spomena! Naime, nakon te 
nacionalne katastrofe u kojoj je nestao cvijet hrvat¬ 
ske mladeži, uvedeno je korjenito zatiranje pamće¬ 
nja, odnosno stalno osuđivanje u školi, u vojsci, u 
medijima. A za provedbu toga zatora može biti od¬ 
govoran samo partizansko-komunistički vrh: odgo¬ 
voran u pripremi i izvršenju, odgovoran u nekažnja¬ 
vanju zlodjela i u kažnjavanju spomena. 55 

Žrtve bez spomena 

Misleći na žrtve koje je počinila komunistička 
vlast nakon 8. svibnja 1945., a bile su prepušte¬ 
ne “prokletstvu spomena 55 , kardinal Franjo Kuha- 
rić posvjedočio je to u jednoj propovijedi na Ste- 
pinčevo riječima: “... ima grobova bez spomenika, 
ima žrtava obavijenih šutnjom. 55 Među takve žrtve 
ubrajamo i one pobijene i ucviljene, nad kojima 
je svoj bijes iskaljivao vojni sud smješten u zgradi 
osnovne škole u Samarici. U podrumu te škole us¬ 
postavljen je zloglasni vojni zatvor za područje šire 
Moslavine i sjeverozapadne Hrvatske. Taj je vojni 
sud u smrt slao istaknute Hrvate, ugledne i boga- 

Izraz zahvalnosti i poštovanja prema žrtvama na stra- 
tistu Cipeliševac pokraj Samarice 

te seljake, zarobljene hrvatske vojnike i službeni¬ 
ke NDH. Među osuđenima bilo je i mladih žena 
i majki. Spomenica župe Samarica svjedoči da su 
“osuđeni bili vezani lancima, ušljivi, a hrana im je 
bila brašno zamućeno u vodi i komad kruha”. 

Osuđene ljude partizani su rano ujutro vodili 
na strijeljanje u tri kilometra udaljenu šumu Gar- 
jevica, u predjel zvan Cipeliševac. Vraćajući se iz 
šume, partizani su često nudili na prodaju odjeću 
ubijenih. Djeca i odrasli iz Samarice koji su čuvali 
svoje blago na ispaši i danas svjedoče o strahotama 
ubijanja i pronalasku svježih grobova u šumi. Na¬ 
ravno, o tome je bilo zabranjeno javno govoriti, kao 
i posjećivati mjesto toga okrutnoga stratišta. Ljudi 
su se s pravom bojali jer je mnoge “pojela noć” zbog 
samo jedne riječi spomena na te zločine. 

Uspostavom Republike Hrvatske osnovano je 
Povjerenstvo za ratne žrtve Bjelovarsko-bilogorske 
županije na čelu s primarijusom dr. Rudolfom Mi- 
culinićem, koje je 21. svibnja 1998. istraživalo gro¬ 
bište Cipeliševac i tom je prilikom šumarski teh¬ 
ničar Milan Sarlija iskopao ljudske kosti, koje su 
fotografirane i ponovno zakopane. 

Na inicijativu Šumarije Ivanska na grobištu u 
Cipeliševcu postavljen je pet metara visok hrastov 
spomen-križ, a oko križa hrastova ograda. Kome¬ 
moracija je održana 31. listopada 1999. Blagoslov 


© - 

"Ta je tragedija", ustvrdio je mons. Perić, "potresna 
u svome užasnome porazu po sav narod, jer je malo 
koja obitelj ostala neucviljena. A taj holokaust, vi¬ 
đen od zlikovačkih izvršitelja kao trijumf odmazde i 
rješenja 'hrvatskoga pitanja 7 , neizrecivo je bolan i 
po tome što se do danas, više od 60 godina od toga 
zatora, ne zna ni približan broj ratnih i poratnih 
žrtava. 

A i kako bi se mogao ustanoviti točan broj žrtava 
ako je od 1945., kroz 45 godina, trajala 'damnatio 
memoriae' - prokletstvo spomena! Naime, nakon te 
nacionalne katastrofe u kojoj je nestao cvijet hrvat¬ 
ske mladeži, uvedeno je korjenito zatiranje pamće¬ 
nja, odnosno stalno osuđivanje u školi, u vojsci, u 
medijima. A za provedbu toga zatora može biti od¬ 
govoran samo partizansko-komunistički vrh: odgo¬ 
voran u pripremi i izvršenju, odgovoran u nekažnja¬ 
vanju zlodjela i u kažnjavanju spomena." 


spomen-križa i grobišta uz molitvu za oprost duša¬ 
ma nevino ubijenih učinio je vlč. Ivan Benković, 
tadašnji župnik župe sv. Katarine u Samarici. 

Nakon završetka rata, mnogi su u potrazi za gro¬ 
bovima svojih najmilijih krišom dolazili na to po¬ 
dručje i u kore mladih bukava nožem urezivali križe¬ 
ve. Nekoć jedva primjetni mali križići urezani u koru 
bukava na Cipeliševcu godinama su cvjetali i zajedno 
s ovim divovskim bukvama rasli prkoseći vremenu 
koje ih je htjelo zatajiti. Nepoznato je tko je i kada na 
ovom stratištu postavio i manji drveni križ. 

Nakon pet desetljeća šutnje i prikrivanja prave 
istine o partizanskoj “narodnoj vlasti” u Samarici, 
ovim činom učinjena je samo mala simbolična za¬ 
dovoljština obiteljima stradalih i svim nepoznatim 
žrtvama koje nisu imale pravo ni na pošteno suđenje 
ni na obranu, kao što ni u smrti nisu imale pravo na 
civilizirani pogreb i grobno mjesto s vlastitim ime¬ 
nom i prezimenom na križu. Koliko je ljudi ubijeno 
u Cipeliševcu pouzdano se ne zna jer niti jedna žrtva 
nema pismenu presudu partizanske vlasti, a ne po¬ 
stoji ni popis ubijenih. Osim ovoga stratišta u blizini 
sela nalazi se i druga lokacija tzv. Vapljenice, za koju 
stariji mještani tvrde da krije možda još više žrtava 
no što ih ima na Cipeliševcu. 

Kad bi Republika Hrvatska, barem danas, as¬ 
faltirala pet kilometara ceste od Gornjeg Miklou- 

ša do Samarice, očitovala bi da joj je stalo do ljudi 
koji su desetljećima nakon 1945. bili prepušteni 
svojoj boli, šutnji, iseljavanju i zapostavljanju. Vri¬ 
jeme je da i krajevi nevinih žrtava iz moslavačkih 
šuma budu poštivani mogućnošću života. 

OZNA 1 - paravan za provođenje zločina 

Ante Poljičakrođenje 29. travnja 1927. u Gor¬ 
njem Malovanu pokraj Kupresa od roditelja Ilije 
i Ivke, r. Cosić. Osnovnu školu završio je 1938. u 
Gornjem Malovanu. Na Jurjevo 1942. sklonili su se 
pred ratnim stradanjima u Kupres. Tamo su ostali 
do jeseni. Kad su sela oko Kupresa spaljena, a Ku¬ 
pres obranjen, narod se počeo raseljavati. Najprije 
otiđoše u Bugojno, a u prosincu 1942. u Sopje. Tu 
je Ante nadničario, ponajviše u poljoprivredi. Nje¬ 
govo svjedočanstvo o tragediji izmučenih na Križ¬ 
nom putu bit će objavljeno u posebnoj knjizi. Ovdje 
tek Antina sjećanja o djelovanju OZNE i UDBE. 

Pripadnici UDBE dali su u lipnju godine 1945. 
unovačenom Anti pušku, francusku trometku. Vod¬ 
nik mu bijaše neki Simo. S još četvoricom vojnika 
i dva civila bio je određen za izbacivanje obitelji iz 
kuća u Slatini i tjeranje u logor smješten na pustari 
koja je bila uz cestu na izlazu iz Slatine u pravcu Na¬ 
šica. Nastala je panika. Žene i djeca su plakali. Muš¬ 
kih nije bilo. Ante je sudjelovao kod istjerivanja iz 
dviju kuća. Civili su odmah pečatili te kuće. Ubrzo 
su ti stanovi dodjeljivani partizanskim obiteljima. 

Zapalo ga je pratiti u logor ljekarnika. Bio je 
to četrdesetogodišnjak, visok, zgodan čovjek koji 
mu je u bolesti besplatno dao lijek. Putem mu je 
spomenuo da su i njegovi svi u logoru. On se ispri¬ 
čavao da nema razloga za logor. Jedini je razlog što 
se netko želi dokopati njegove imovine. Cim je za¬ 
koračio u logor stražari su sve s njega svukli. Ante 
ne zna kako je ljekarnik završio. 

Poslije toga dobio je stražarsku službu. Stavili 
su ga na stražu kod OZNE, koja je imala samostal¬ 
ne ovlasti u civilnim i vojnim ustanovama. Da im 
se tajni ne uđe u trag, da im se nigdje ne može do¬ 
kazati zločine, OZNA je naređivala pojedine djelat¬ 
nike poubijati. Tako je bilo na Banjici, u Beogradu, 


1 KOS, kratica za Kontra Obavještajnu Službu; OZNA, kratica za 
Odjeljenje zaštite naroda u vojne i civilne svrhe, u odorama i u civilu; 
Tito ju je tu formaciju osnovao na prijedlog Moše Pijade 1944. u Dr¬ 
varu i povjerio ju je A. Rankoviću. U Federalnoj Hrvatskoj njome je 
upravljao I. Krajačić. Godine 1946. preimenovana je u UDBU, Upra¬ 
vu državne bezbjednosti; prema iskazu gosp. Vrljička to je preimeno¬ 
vanje učinjeno s nakanom da se prikriju OZNINI zločini. 



b> | 

'O # PALOM BORCU narodno 
*■ “CARIĆ DINKU NIKOLE 

,j ŽRTVAMA FAŠISTIČKOG TERORA 

BABAJKO FAU5TIN SlMIN uaT? 5 tJEPAN0V 

POSNAĆIĆ f|ME Dl NKOV [n«S LE5TlN0 v 

CRVELIN BOZO GRGIN PERLOTTT GlUSEPPE FEDELOV 

FAZINTĆ MLADEN DINKOV 
GpJDANIĆ KASTO MARTIN0V 
KOMAĆ BRANKO MATUfN 


KOZULIĆ ANTE IVANOV 
KOZULIĆ ANTE Š3MIN 
KOZULIĆ IVAN IVANOV 
KOZULIĆ JOSIP ANTIN 
KOZULIĆ ZAKARIJA ANTIN 
LEVAČJĆ ANTE SIMJN 
MLZVAČIČ ANTE ZAKARIJTN 


PoČ,NA a UTE IVANOV 
NA SAMJJEL ADAMOV 
POĆINA PETAR CABRIJELOV 
SEGARIĆADAM NIKOUN 
„ SEGARIĆ ANTE ŠTJEFAMOV 
SEGARIO FILOMEN MAR I JA NOV 
SEGARfO VELJKO OINKOV 
SMOLJAN ANTE IVA NIN 
SMO DAN FAUSTIN ANTIN 
SMOLJAN JOSIP NIKOUN 
VLASANOVIC DINKO I OKOV 


9 MJEŠTANI ISTA U ZNAK SJEĆANJA ($74 GODINE 



Dana 8. siječnja 1944. s Ista su Nijemci kao taoce 
odveli 58 mještana nakon sto su partizani potopili je¬ 
dan njihov brod i stradanja njihovih ljudi. Od tog broja 
odvedenih talaca vratilo se njih 28, a ostali su umrli 
po raznim njemačkim logorima. Jugoslavenska povijest 
upisala ih je kao žrtve ustaškoga terora u Jasenovcu, 
sto je još jedan dokaz komunističke manipulacije povi¬ 
jesnim činjenicama i žrtvama 2. svjetskog rata. 


gdje je početkom 1946. izdvojeno oko 460 djelat¬ 
nika, po imenu prozvani, i proglašeni za sabotere, 
izdajnike. Tako ih je nazvao major Rade Grmuša. 
Bili su u podrumima vojarni oko dva dana i nesta¬ 
li. Jedan od njih, Stojan Miličević, zamolio gaje da 
mu pričuva stvari i obećao mu se javiti, ali mu se 
nikada nije javio. 

OZNA je imala sve moguće ovlasti i u vojsci i 
u građanstvu. Bila je i iznad sudske vlasti. Antino je 
stražarsko mjesto bilo u bunkeru. Kako se nije dao 
razoružati, prijavio ga djelatnik OZNE i strpali su 
ga na tri dana u zatvor. Mnogi su ljudi na OZNI ne¬ 
kontrolirano maltretirani, mučeni, najčešće polije- 

Ante Poljičak , svjedok OZNINIH zlodjela 

vanjem vodom, vrijeđani riječima, od njih se nasto¬ 
jalo prijetnjama iznuditi tražena priznanja. Mnogi 
su bez ikakve krivnje, dokaza i suda ubijeni. 

Oko Svih Svetih 1946. nalazio se s jedinicom, 
jedan vod, u Ludinici pokraj Popovače. Prema sje¬ 
ćanju, nastanili su se u praznoj kući obitelji Ko- 
vačić. Ne zna i nije mu poznato gdje je nestala ta 
obitelj. Mještani Ludinice posvjedočiše mi u lipnju 
2004. da je “Kovačićevu kuću poslije rata uzela za¬ 
druga. Partizani su u toj obitelji ubili kućedomaći- 
na i njegova dva sina, a treći je nakon desetogodiš¬ 
nje robije umro od leukemije”. 

Prema Antinu sjećanju, u tom malom selu 
OZNA je jedne noći poubijala u kućama, na oči¬ 
gled djece, trinaest starijih muškaraca, seljaka i ra¬ 
nila jednu mladu djevojku. 

A mještani su 2004. posvjedočili da je OZNA 
tada u Ludinici ubila: Jegerova (Rusa), Josipa Pla- 
nineca, Mikulića, u obitelji Podgorski oca i sina (na 
dvorištu), u obitelji Zvonka Magića oca i dva sina, 
zatim Vilima Brumeca i kćer mu (smrtno ranjena), 
u obitelji Brumec oca, punicu, dva sina, kćer te po¬ 
tom sina u vojsci (njih šest), Simunićeva sina, sina 
Valenta Magića, sina Florijana Brumeca, u obitelji 
Obranović: oca i kćer na vrtu, u obitelji Makovec 
ubijen je otac; u obitelji Bolčević sin, u obitelji Jo¬ 
sipa Vucaka sin, u obitelji Emila Vomačka sin. 

Saznavši za pokolj, Ante se pomolio za pobije¬ 
ne i počeo razmišljati što njega čeka. 

U Gornjoj Vlajnićki, nekoliko dana poslije 
toga, Antin je vod organizirao zabavu i priredbu na 
koju su pozvani i mještani iz Ludinice i Katoličkog 
Selišta. Tu je poručnik, komesar, čini mu se da se 
zvao Ljuboja Golubović, iz Cerajlija kod Slatine, 
održao govor u kojem je rekao i ovo: “Mi smo ubi¬ 


jali, ubili smo i ubit ćemo svakog onoga koji nije 
za Tita, za Staljina i za Sovjetski Savez, za Jugosla¬ 
viju i Rusiju!” 

OZNA je “očistila” ono što Križni put 
nije 

OZNA je prema Antinu osvjedočenju bila či¬ 
sta zločinačka organizacija. Sirila je alarmantne vi¬ 
jesti da su u šumi križari. Bili su to zapravo lju¬ 
di koji nisu napadali građanstvo, nego su to bili 
ljudi izbjegli iz kolona Križnoga puta i koji bi se 
iz straha pred partizanskim pokoljem sklonili u 
šumu. Gosp. Poljičak svjedoči: “Kad je u studeno¬ 
me 1946. moja jedinica iz Ludinice premještena u 
Garešnicu, prilikom izvidnice na tobožnje 'križare 
susreli smo demobilizirane partizane u pljački. A to 
su radili na ime križara.” 

(nastavlja se) 



Na mladim su bukvama u sumi Cipeliševac ili žrtve 
ili njihova rodbina ucrtali znakove križa koji su y kako 
je stablo raslo , postajali sve rječitiji znak stravičnih 
događaja 

Kapelica sv. Urbana u Ivančićima, župa Sveta Jana, 
iz koje su partizani 1945. uzeli kip sv. Urbana pape 
i bacili ga u obližnji potok Malunjčicu. Kip je nabu¬ 
jali potok donio u selo Malunje gdje ga je iz vode 
izvadila jedna pobožna duša i nakon nekoliko godi¬ 
na, posredstvom župnika, vraćen je u svoju kapelu. 


Izjava Komisije 
Pravda i mir 
Slovenske BK 
u povodu Prvoga 
dana sjećanja na žrtve 
totalitarnih 
i autoritarnih režima 

a konferenciji za novinare održanoj u petak 
21. kolovoza Komisija Pravda i mir Sloven¬ 
ske biskupske konferencije predstavila je izjavu u 
povodu obilježavanja Prvoga dana sjećanja na žr¬ 
tve totalitarnih i autoritarnih režima. 

Na početku izjave, koju potpisuje predsjed¬ 
nik Komisije Pravda i mir mariborski nadbiskup 
koadjutor dr. Anton Stres, podsjeća se kako je 
Europski parlament 2. travnja o. g. proglasio 23. 
kolovoza sveeuropskim danom sjećanja na žrtve 
totalitarnih i autoritarnih režima te potaknuo 
na dostojanstven i nepristran spomen na njih. 
Slovenska Komisija Pravda i mir pozvala je slo¬ 
vensku javnost da se pridruži obilježavanju toga 
dana spominjući se žrtava najprije nacističkih i 
fašističkih okupatora, a zatim i revolucije koju je 
provela Komunistička partija. 

U izjavi se ističe da je slovenski narod teš¬ 
ko propatio od fašističkoga, nacističkog i komu¬ 
nističkog terora i nasilja, no slovenska je javnost 
zločine fašizma i nacizma odbacila i osudila, dok 
komunistički zločini takvu jednodušnu osudu 
još čekaju. 

Razlozi su za to različiti, stoji u izjavi. Jedan 
od njih očigledno je u činjenici da je komuni¬ 
zam u Sloveniji dugo bio na vlasti, skrivajući svo¬ 
je pravo lice. Štoviše, u posljednje vrijeme neki 
čak pokušavaju “rehabilitirati” komunističku 



prošlost i njezine institucije, a time umanjuju ne¬ 
pravdu koju je učinio taj režim, ističe se u izjavi. 
Nadalje se podsjeća kako je ponovno imenovanje 
ulice u Ljubljani po Titu, kao i zadržavanje ime¬ 
na ulica i trgova po osobama komunističkog re¬ 
žima, u potpunoj suprotnosti sa slovom i duhom 
rezolucije Europskog parlamenta, kao i Rezolucije 
1481. Parlamentarne skupštine Vijeća Europe od 
26. siječnja 2006. godine, u kojoj se ističe potreba 
međunarodne osude zločina totalitarnih komuni¬ 
stičkih režima. 

Takvi čini pokazuju stanje duha i etičkih na¬ 
čela dijela vlasti u Sloveniji i podsmijeh su za sve 
žrtve komunističkog totalitarizma. Ovdje nije ri¬ 
ječ samo o tisućama ubijenih tijekom Drugoga 
svjetskoga rata i nakon njega, već tu valja ubrojiti 
i žrtve političkih procesa, Gologa otoka i si., koje 
su desetljećima nakon revolucije trpjele neprav¬ 
du, diskriminaciju i isključivanje jer ideološki, 
svjetonazorski i politički nisu bili na “liniji Parti¬ 
je”, upozorava se u izjavi. Svako veličanje nositelja 
režima, koji nije djelovao kao pravna država i u 
kojem su se grubo kršila ljudska prava, također je 
kršenje temeljnih demokratskih ustavnih načela i 
vrijednosti. 

Dobar svećenik 


dar je Božji 


Piše: J. Batelja 


P apa Benedikt XVI. svečanim je pismom 16. 
lipnja 2009. najavio proslavu Svećeničke go¬ 
dine - od svetkovine Presvetoga Srca Isuso¬ 
va 19. lipnja 2009. do iste svetkovine 2010. godi¬ 
ne. On sam je na ovogodišnjoj svetkovini Presveto¬ 
ga Srca Isusova, slaveći svečanu večernju u bazilici 
sv. Petra u Rimu, uveo Katoličku crkvu u proslavu 
Svećeničke godine. Povod ovom znakovitom i za 
Crkvu neodgodivom događaju jest 150. obljetni¬ 
ca smrti svetoga arškoga župnika Ivana Marije Vi- 
anneya, a razloge proslavljanja Svećeničke godine 
obrazložio je sam Prvosvećenik ovim riječima: 

“Draga braćo i sestre, 150 godina nakon smrti 
svetoga arškoga župnika izazovi današnjega društva 
nisu ništa manje zahtjevni, štoviše možda su posta¬ 
li i složeniji. Ako je tada postojala ‘diktatura racio¬ 
nalizma’, u današnje se vrijeme u mnogim sredina¬ 
ma bilježi neka vrsta ‘diktature relativizma 5 . I jedno 
i drugo predstavlja pogrješan odgovor na opravdani 
čovjekov zahtjev da koristi vlastiti razum kao distin- 
ktivni i konstitutivni element vlastitoga identiteta. 

Racionalizam je bio neprikladan jer nije vodio 
računa o ljudskim ograničenjima i htio je uzdići 
razum toliko da bude jedino mjerilo svega, pretvo¬ 
rivši ga u neko božanstvo; suvremeni relativizam 
pak zatire razum jer tvrdi da čovjek može sa sigur¬ 


nošću poznavati samo ono što ulazi u područje i 
granice pozitivne znanosti. Danas, međutim, kao 
i onda, čovjek ‘koji poput prosjaka traga za smi¬ 
slom i puninom’ upušta se u stalno traženje iscr¬ 
pnih odgovora na temeljna pitanja koja ne prestaje 
postavljati. 

Oci na Drugom vatikanskom koncilu imali su 
itekako pred očima tu ‘žeđ za istinom’, koja gori u 
srcu svakoga čovjeka, kada su rekli da je zadatak 
svećenika ‘kao odgojitelja u vjeri’ izgrađivati ‘pravu 
kršćansku zajednicu’ kadru ‘svim ljudima priprav¬ 
ljati put prema Kristu’ i ‘na pravi majčinski način’ 
ophoditi se prema njima, pokazujući ili krčeći oni¬ 
ma koji ne vjeruju ‘put do Krista i njegove Crkve’ 
te predstavljajući za one koji već vjeruju ‘poticaj, 
hranu i potporu za duhovnu borbu’ (usp. Presbyte - 
rorum ordinis , 6). 

Nauk koji nam u vezi s tim nastavlja prenositi 
sveti arški župnik jest da, na temelju toga pastoral¬ 
noga zauzimanja, svećenik mora ostvariti duboko 
sjedinjenje s Kristom, koje će njegovati i koje će ra¬ 
sti iz dana u dan. Samo ako je zaljubljen u Krista, 
svećenik će moći sve učiti tome jedinstvu, tome 
dubokome prijateljstvu s božanskim Učiteljem, 
moći će dotaknuti srca ljudi i otvoriti ih milosrd¬ 
noj Gospodinovoj ljubavi. Samo će tako, posljedič- 

Papa Benedikt XVI. je na ovogodišnjoj svetkovini Presveto¬ 
ga Srca Isusova, slaveći svečanu večernju u bazilici sv. Petra u 
Rimu, uveo Katoličku crkvu u proslavu Svećeničke godine. Po¬ 
vod ovom znakovitom i za Crkvu neodgodivom događaju jest 
150. obljetnica smrti svetoga arškoga župnika Ivana Marije 
Vianneya. 

"150 godina nakon smrti svetoga arškoga župnika izazovi da¬ 
našnjega društva nisu ništa manje zahtjevni, štoviše možda su 
postali i složeniji. Ako je tada postojala 'diktatura racionaliz¬ 
ma', u današnje se vrijeme u mnogim sredinama bilježi neka 
vrsta 'diktature relativizma'..." 



Ivan Maria Vianney 


no, moći unijeti oduševljenje i duhovnu životnost 
u zajednice koje im Gospodin povjerava. Molimo 
da, po zagovoru svetoga Ivana Marije Vianneya, 
Bog svojoj Crkvi udijeli dar svetih svećenika te da 
u vjernicima poraste želja da podupiru i pomažu 
svoga svećenika. Povjerimo taj zagovor Mariji koju 
upravo danas zazivamo kao Gospu Snježnu.” 

Blaženi Stepinac o svećeništvu 

Prema želji Svetoga Oca Svećenička godina 
bit će prigoda za jačanje u pozivu onih koji su se 
Kristu već posvetili i onih koji u svećenikom pozi¬ 
vu vide radost svoga života: za osobno posvećenje 
i posvećenje bližnjih. Zahvalni Svetome Ocu za 
dar Svećeničke godine u nekoliko ćemo nastavaka 
donijeti razmišljanja bi. Alojzija Stepinca o sveće¬ 
ništvu. Bit će to zakoračaj u nauk i svjedočanstvo 
koje se uči u poniznosti, ali vrši vjerno do muče¬ 
ničke smrti. 

Dostojanstvo svećeništva 

U predgovoru hrvatskome izdanju knjige Od¬ 
goj klera M. G. Camele nadbiskup Stepinac je 
1942. napisao: “Ako postoji na svijetu štogod lijepa 
i uzvišena, onda je to sigurno svećeničko služenje. 
Ne znam da li bi moglo biti djelo Bogu ugodnije, 
dušama spasonosnije, narodu korisnije te narodu i 
svima potrebnije od ovoga.” 

Tu je misao ponovio i u pismu mladomisnici- 
ma kao sužanj u Krašiću 19. veljače 1953.: 

“Primio sam Vašu cijenjenu čestitku, pa Vam ovi¬ 
me srdačno zahvaljujem. Ne poznam Vas doduše osob¬ 


no, jer je proteklo već sedam godina otkad sam nasiljem 
odstranjen od sjedišta dijeceze, ali ne smeta. Poznajem 
Vas u Kristu Gospodinu, koji Vas je po svom milosrđu i 
ljubavi pozvao u svoju svetu službu, najuzvišeniju i naj¬ 
divniju što je pozna ova dolina suza. 

Budite Mu zauvijek zahvalni na golemom daru i 
ispunite vjerno zadaću, na koju Vas je pozvao. Neka se 
nikad ne desi, da Mu se iznevjerite, kao što je učinio 
Juda apostol, kojemu su slični svi oni koji Mu neko 
vrijeme služe, a onda ih strasti zaslijepe i krenu vjerom, 
danom Isusu pred oltarom Božjim u času ređenja. Ima¬ 
mo nažalost i danas prilike gledati na takove žalosne 
pojedince, prezrene i od Boga i od čestitih ljudi zbog 
njihova izdajstva Krista i svete Crkve Božje. 

Ne zaboravite nikada što Vam je Isus rekao u času 
Vašega ređenja: “ Jam non dicam vos servos , sed amicos 
MeosT x Veće vam časti nije mogao iskazati, nego kad 
On, Bog, vas slabašne stvorove svoje uzima za svoje pri¬ 
jatelje. Učinite, dakle, sve da proslavite Isusa na zemlji 
svojom svećeničkom službom, pa će i On jednom pro¬ 
slaviti vas na nebu. Sto više, već vas na zemlji proslavlja 
kad je rekao: ‘I slavu koju si mi dao (Oče), ja dadoh nji¬ 
ma, da budu jedno kao što smo i mi jedno.’ 1 2 

Izrabite ovo kratko vrijeme što ste još u sjemeni¬ 
štu da se utvrdite u vjeri i ljubavi prema Isusu, velikom 
našem Svećeniku, da Ga onda uzmognete propovijeda¬ 
ti svim žarom srca ovcama Njegovim, koje će vam biti 
povjerene na kojem mu drago mjestu.” 


1 Više vas ne zovem slugama, nego prijateljima svojim!, Iv 15, 15 

2 Ivl7, 22 

Slika Kristova raspeća, koju je naručio bi¬ 
skup Luka Baratin (1500. - 1510.) za oltar 
sv. Križa u zagrebačkoj prvostolnici, a na¬ 
slikao Gian Francesco da Tolmezzo 1505. 
godine, resila je kroz stoljeća kućnu ka¬ 
pelu zagrebačkih nadbiskupa. Od godine 
2007. stavljena je pred oči Blaženikovim 
štovateljima u Muzejskoj zbirci uspostav¬ 
ljenoj njemu u čast. 0 63. obljetnici mon¬ 
tiranoga sudskoga procesa protiv nad¬ 
biskupa Stepinca prisjećamo se da ga je 
jugoslavenska tajna policija dva puta uhi¬ 
tila dok se pripremao za slavljenje svete 
mise pred tom slikom. Drugi put je uhićen 
18. rujna 1946. i nikad se više nije vratio 
u Nadbiskupski dvor. Kad mu je policajac 
predao pismeni nalog javnog tužioca Ja¬ 
kova Blaževića za uhićenje. Nadbiskup je 
mirno odgovorio: "Idem s vama. Ako ste 
žedni moje krvi, eto me!" 


U pismu mons. Davidu Kolesariću, svećeniku 
u Drenovcima (Đak. nadb.), bi. Alojzije je kao su- 
žanj u Krašiću 5. srpnja 1959. svećeništvo nazvao 
“divnim zvanjem”. “Ako postoji na svijetu štogod 
lijepa i uzvišena, onda je to sigurno svećeničko 
služenje. Ne znam da li bi moglo biti djelo Bogu 
ugodnije, dušama spasonosnije, narodu korisnije 
te narodu i svima potrebnije od ovoga.” 

Stoga je pozvao svećenike da zahvaljuju Bogu 
za primljeni dar svećeničkoga reda “i to ne samo 
na dan ređenja, nego svaki dan dok ste živi” {Pi¬ 
smo mladomisniku Matiji Burji , 27. lipnja 1957.). 
Naime, “najviše pak sigurno dignum et justum 
est , aequum et salutare , 3 zahvaljivati za golemi dar 
svećeništva”. “Ne zato”, napominje Blaženik, “što 
Vas stavlja iznad careva i kraljeva po časti, iznad 
svih armija svijeta po moći, nego što ni u jednom 
zvanju ne možete tako proslaviti Boga i koristiti 
besmrtnim dušama kao u svećeničkom zvanju.” 

U studenome 1955. protumačio je u pismu ne¬ 
poznatome naslovniku ulogu svećenika za dobro¬ 
bit naroda, ali i obvezu naroda prema svećenicima: 
“Dobri su svećenici kao tople sunčane zrake, što ih 


3 Dostojno je i pravedno, pravo i spasonosno. 


dobri Bog šalje na zemlju, da duše 
prosvjetljuju, grij u, vode do života 
vječnoga.” A jer su “dobri svećenici 
dar Božji”, poticao je i vjernike: 
“Molite se rado da se Bog smiluje i 
dade našem narodu mnogo dobrih 
svećenika.” 

U pismu napisanome 22. rujna 
1957. ustvrdio je: “Ako ikada, onda 
su danas svećenici potrebni kao ko¬ 
rica kruha našem puku, kojemu je 
Crkva katolička danas jedina utjeha 
i jedina nada u bolje dane.” 

Da ti bolji dani mogu doći po 
svećeničkom radu, potvrdio je u pi¬ 
smu 28. srpnja 1957., ponavljajući 
riječi svetoga arškoga župnika Via- 
neya, čestitajući franjevcu Alfom 
su Andrašecu 50. obljetnicu sve¬ 
ćeništva: 

“Svećenik nije za sebe sveće¬ 
nik, ne podjeljuje sebi odrješenje, 
ne upravlja sakramentima za sebe; 
on nije za sebe tu, nego za vas ... 
Kad bismo imali vjere, vidjeli bismo 
Boga sakrivenoga u svećeniku.” 

Nadbiskup Stepinac prilikom dolaska na Euharistijski kongres u Našicama 


U nizu euharistijskih kongresa kojima je blaženi Alojzije Stepinac nastojao pokrenuti sveopću moralnu i 
vjersku obnovu u Zagrebačkoj nadbiskupiji bijaše proslavljen i Euharistijski kongres u Našicama 
8., 9. i 10. rujna 1939. godine. Napominjemo da cijeli prikaz pripreme i proslave ovoga kongresa, 
potom bibliografiju i slikovne zapise čitatelji mogu pronaći u knjizi 
"Euharistijska evangelizacija nadbiskupa Alojzija Stepinca", Zagreb, 2006. 


Našice, 8., 9. i 10. rujna 1939. 

Vjerujemo, Gospodine, svim srcem 

da si Ti Sin Božji! 

Piše: J. Batelja 


N adbiskup Stepinac je 7. rujna 1939. 

krenuo u podne brzim vlakom prema 
Našicama. Pratio ga je ceremonijar vlč. 
Franjo Cvetan. Euharistijski kongres 
je pripreman u sumornom povijesnom vremenu 
obilježenom hrvatsko-srpskim prijeporima unatoč 
uspostavi Banovine Hrvatske u kolovozu, a počet¬ 
kom rujna zbio se napad Njemačke na Poljsku. Ti 
su politički događaji negativno utjecali na pripre¬ 


mu i organiziranje kongresa, tako daje gvardijan o. 
Augustin Slibar cijelo ozračje ocijenio 'tamnim”. 

Upravo zbog ratnih neprilika u svijetu proširili 
su se glasovi da će se Euharistijski kongres u Naši¬ 
cama odgoditi na neizvjesno vrijeme. No, kad je u 
Zagreb javljeno da su se ljudi umirili i da se Kon¬ 
gres može održati, nadbiskup je spremno otputo¬ 
vao prema Našicama. 

SVEČANOSTI NA MALU GOSPU 

Blagoslov vatrogasnog doma u Podgoraču 

Na putu do Našica nadbiskup se zaustavio u 
Podgoraču, gdje je sutradan, na Malu Gospu, bla¬ 
goslovio novosagrađeni “Hrvatski dom” i sudjelo¬ 
vao u proslavi 35. obljetnice mjesnog Dobrovolj¬ 
nog vatrogasnog društva. Nadbiskup je u Podgorač 
prispio oko 18 sati. Na međi općine u selu Razbo- 
jištu pozdravio ga je općinski načelnik gosp. Franjo 
Marković, a u Nadbiskupovu pratnju uključio se 
banderij biciklista. 

U Podgoraču je na trgu bio postavljen lije¬ 
po uređeni slavoluk kod kojega se skupilo veliko 
mnoštvo naroda. Tu su nadbiskupa pozdravili žu¬ 
pnik preč. Teodor Mađerić i zapovjednik Vatroga¬ 
snog društva gosp. Fabo Lovoković. 

U 21 sat priređena je Nadbiskupu baki jada s 
podoknicom. Nastupila je vatrogasna glazba, pje¬ 
vački zbor, a pozdrav je izrekao tajnik Društva ka¬ 
toličkih muževa gosp. Juraj Medved. 

Na sam dan Male Gospe budnicu je odsvirala 
vatrogasna glazba. U 10 sati je Nadbiskup u dupkom 
punoj crkvi slavio svečanu Svetu Misu, a potom je u 
procesiji došao do novog “Hrvatskog doma”, koji je 


Marija Ivančic\ učenica 1. razreda Građanske škole u 
Našicama , darovala je nadbiskupu Stepincu rukovet cvijeća 
uz riječi: 

Zato Vas pozdravljam pjesmom ., 

U kojoj Vam odano skupa 
Dariva srdačnu ljubav 
Čitava naša župa. 

S neba Vas pratila sreća 
I blagoslov kuda god prošli , 

A sada Vam kličemo sretni: 

Nas pastiru ., dobro nam došli! 

blagoslovio. Poslije blagoslova Nadbiskup je mnoš¬ 
tvu vatrogasaca, koji su došli iz petnaest mjesta, te 
okupljenom narodu održao kratki nagovor u koje¬ 
mu je istaknuo plemenitu zadaću vatrogasnih dru¬ 
štava koja se ustanovljuju s glavnom zapovijedi kr¬ 
šćanstva — ljubavi prema bližnjemu. 

Potom su Nadbiskupa pozdravili i zahvalili 
mu izaslanici vatrogasne zajednice gosp. Josip Bilik 
iz Broda i izaslanik župe Našice gosp. Mijo Bišof iz 
Cačinaca. Potom je gosp. J. Medved prikazao po¬ 
vijest gradnje doma. Za gradnju doma velike za¬ 
sluge pripadaju predsjedniku vatrogasnog društva 
mjesnom vlastelinu gosp. Lotaru pl. Berksu, kod 
kojega je preuzvišeni Nadbiskup i odsjeo. 

Toga dana je potvrđen i osnutak društava Ka¬ 
toličke akcije u Podgoraču. Osnovano je Društvo 
katoličkih muževa i Društvo katoličkih žena, koje 
je već neko vrijeme spremao župnik gosp. Teodor 
Mađerić. Izaslanik Katoličke akcije gosp. Pavao Je- 
sih u zadružnom je domu održao sastanak i preda¬ 
vanje svim članovima novoutemeljenih društava, a 
poslije podne i dogovor s odborima. 

Oko 16 sati cijelo je mjesto izišlo na ulice i sve¬ 
čano ispratilo Nadbiskupa koji je odlazio na Euha- 
ristijski kongres u Našice. 

Dolazak u Našice 

Na Malu Gospu poslije podne došao je nad¬ 
biskup dr. Alojzije Stepinac iz Podgorača u Našice. 
Pratili su ga vlč. Franjo Cvetan i preč. Pavao Jesih. 
Za Nadbiskupov dolazak Našice su bile svečano 
ukrašene i pripremljen je vrlo svečan doček. Grad 
je isprepleten slavolucima i hrvatskim zastavama, 
a crkva je sa svih strana bila osvijetljena. Križ na 
tornju bio je uokviren žaruljama u obličju kaleža s 
hostijom i noću vidljiv na desetak kilometara, što 
je bila zadivljujuća kongresna iluminacija. 

Na ulazu u grad dočekao ga je banderij konja¬ 
nika i katolička mladež iz Motičine u narodnjim 
nošnjama. Kod slavoluka blizu crkve dočekah su ga 
svećenici, predstavnici vlasti i vjernici. Biranim ri- 

ječima pozdrave su mu uputili načelnik gosp. Dra¬ 
gan Pavošević i dekan našičkog dekanata i župnik 
iz Orahovice preč. Juraj Kolb. 

Nakon tih riječi dobrodošlice pozdravnu je 
pjesmu krasnoslovila djevojčica Marija Ivančić, 
učenica 1. razreda Građanske škole u Našicama, a 
na ulaznim crkvenim vratima odličnog je gosta u 
ime provincijala pozdravio o. dr. Teofil Harapin, 
profesor na franjevačkom sveučilištu u Rimu. 

Govor nadbiskupa dr. Alojzija Stepinca 

U prostranoj i lijepoj crkvi, koju je u cijelosti 
ispunio Božji narod, nadbiskup je izgovorio pro¬ 
povijed na temu Vjerujemo , Gospodine! Vjerujemo 
svim srcem da si Ti Sin Božji! 

“Jedan od dirljivih prizora, koji nam pripovi¬ 
jeda sveti Ivan apostol, jest bez sumnje pomaza¬ 
nje Gospodina našega Isusa Krista u Betaniji prije 
Njegove gorke muke. ‘Ondje mu zgotoviše večeru i 
Marta je služila, a Lazar je bio jedan od onih što su 
sjedili s Njime za stolom. Tad Marija uze litru pra¬ 
ve nardove dragocjene pomasti i pomaza noge Isu¬ 
sove i otare kosom noge Njegove i kuća se napuni¬ 
la mirisa od pomasti. Tada kaže jedan od učenika 
Njegovih, Juda Iškariotski, koji ga je imao izdati: 
‘Zašto se ova pomast nije prodala za tristo dinara i 
zašto se nije dala siromasima?’ A ovo ne reče što bi 
se pobrinuo za siromahe, nego što je bio tat, i što 
je imao kesu i nosio što se u nju metalo. Ali Isus 
reče: ‘Ostavi je da to čini za dan ukopa Moga. Jer 
siromaha imate svagda sa sobom, a mene nemate 
svagda’ (Iv 12, 2-9). 

Kako je bilo tada, tako je vrlo često i danas. 
Svijet ne može razumjeti čemu naši euharistijski 
kongresi, čemu tobože mučiti ljude da dolaze iz 
bliza i daleka na kongrese i čemu sjajne službe Bož¬ 
je i procesije prigodom euharistijskih kongresa. Ne 
bi li se vrijeme i novac moglo upotrijebiti u dru¬ 
ge, recimo humanitarne svrhe? Ima ih koji možda i 


dobronamjerno tako govore, ali ima ih bez sumnje 
i takovih koji svoje prljave namjere rado pokrivaju 
ovakvim izgovorima, kao što je i Juda svoju pohle¬ 
pu za novcem prikrio brigom za sirotinju. 

Isus Krist ima i danas pravo, kao i nekad dok 
je hodao zemljom, da prima od ljudi štovanje i čast, 
jer Mu je ‘dana sva vlast i na nebu i na zemlji’ (Mt 
28, 18). Svi pak ljudi dužni su Mu to štovanje i čast 
i iskazivati. ‘ Adorate eum qui fecit coelum et terram, 
mare et fontes aquarum. Poklonite se Onome koji je 
stvorio nebo i zemlju i more i izvore vodene’ (Otk 
14, 7). 

Pastiri i mudraci s istoka pokloniše Mu se u sli¬ 
ci djeteta u betlehemskoj špilji. (Usp. Lk 2, 9-20; 
Mt 2, 1-12). Gubavac Mu se poklonio na putu kao 
Onome koji jedini ima moć da ga izliječi od straš¬ 
ne bolesti govoreći: ‘Gospodine, ako hoćeš, možeš 
me očistiti’ (Mt 8, 2). Rimski satnik poklonio Mu 
se u Kafarnaumu kao Onome kojeg nije vrijedan 
primiti pod krov svoj: ‘Gospodine, nisam dostojan 
da uniđeš pod krov moj’ (Mt 8, 8). 

Slijepac od rođenja pao je ničice i poklonio Mu 
se nakon ozdravljenja svojega kad Ga je ugledao 
pred sobom zavapivši iz sveg srca: ‘Vjerujem, Gos¬ 
podine’ (Iv 9, 38). Žena Kananejka pala je pred Nje¬ 
ga i poklonila Mu se kao Sinu Davidovu uz riječi: 
“Gospodine, pomozi mi” (Mt 15, 25). Ona Marija 
iz Evanđelja klanja Mu se u kući gdje su Mu priredili 
večeru izlivši mirisnu pomast na noge Njegove i oti- 
rući ih kosom svojom. Kapetan koji Ga je vodio na 
Kalvariju klanja Mu se pod križem uz riječi: “Zaista, 
ovaj bijaše Sin Božji” (Mt 27, 54). 

Nama je, pak, dragi moji vjernici, Isus Krist 
dao mogućnost da dođemo i da Mu se poklonimo 
posebnim načinom na ovom Euharistijskom kon¬ 
gresu pod prilikama kruha u Presvetoj Euharistiji. 
Mi smo došli i mi Mu se iskreno klanjamo govo¬ 
reći sa starozavjetnim prorokom: ‘Zaista, Ti si Bog 
sakriveni, Bog Izraelov, Spasitelj’ (Iz 45, 15). Mi 

imademo tu neiskazanu sreću da u Presvetoj Eu¬ 
haristiji možemo direktno stupiti k Njemu, izvoru 
života, kao i oni koji su imali sreću da Ga gledaju 
i čuju dok je hodao zemljom. Bez svete Euharistije 
bila bi sva naša religija mrtva i hladna, kao što su 
mrtve i hladne sve one sekte koje su odbacile ovo 
neiskazano Otajstvo svete vjere. 

Stoga padamo na ovom kongresu ničice pred 
Kristom sakrivenim pod prilikama kruha u svetoj 
Euharistiji. Padamo ničice s pobožnim pastirima i 
klanjamo Mu se kao Spasitelju svijeta. Klanjamo 
Mu se s pobožnim kraljevima s istoka i prinosimo 
Mu na dar miomirisni tamjan naših poniznih mo¬ 
litava, zlato naših dobrih, makar i neznatnih, djela, 
smirnu naših muka i nevolja koje nas svakodnevno 
stižu. Klanjamo Mu se s bijednim gubavcem i s nji¬ 
me vapimo: ‘Gospodine Isuse, ako hoćeš, možeš nas 
očistiti od gube grijeha naših, nas i cijeli narod naš 
hrvatski, da bude čist i svet pred Tvojim božanskim 
licem.’ Klanjamo Mu se ponizno s onim satnikom iz 
Evanđelja i govorimo skrušeno: ‘Gospodine, nismo 
dostojni da dođeš k nama, nego samo reci riječ i ri¬ 
ješit ćemo se sviju nevolja koje nas taru.’ 1 

Klanjamo Mu se s onom pogankom Kana- 
ankom i s njome zajedno vapimo: ‘Sine Davidov, 
smiluj nam se!’ 2 Svijet vrlo muči demon razdora i 
nesloge i rata. Oslobodi nas od svega toga da narod 
naš može u miru i slobodi služiti Tebi. Klanjamo 
Mu se s onim slijepcem od rođenja i s njime za¬ 
jedno vapimo: ‘Vjerujemo, Gospodine! Vjerujemo 
svim srcem da si Ti Sin Božji.’ Klanjamo Mu se 
s onim kapetanom pod križem koji Ga je u naj¬ 
većem poniženju priznao Sinom Božjim. I mi Ga 
priznajemo Bogom svojim, makar se snizio dotle 
da se sakrio očima našim pod prilikom kruha. 


1 Usp. Mt 8, 8 

2 Mt 15, 22 


Priznajemo da je sve ovo što činimo malo. Ali 
nas tješi misao da Bog ne gleda toliko na dar koliko 
na nakanu s kojom se prinosi i žar s kojim se pri¬ 
nosi. To vidimo iz one zgode kad je Isus promatrao 
kako stavljaju milostinju u milostinjar hramski. 
Bogati su darovali mnogo. Napokon je došla siro¬ 
mašna udovica koja je dala dva novčića. A Spasitelj 
se okrenu prema apostolima i reče: ‘Zaista vam ka¬ 
žem, ova je udovica ubacila više nego ovi ostali. Svi 
su oni, zapravo, među darove ubacili od svog suviš- 
ka, a ona je od svoje sirotinje ubacila sav žitak što 
ga imaše’ (Mk 12, 43; Lk 21,3). 

Stoga smo uvjereni da nam Isus Krist, koji 
naplaćuje i ‘čašu hladne vode’ (Mt 10, 42) ako se 
dade u njegovo ime, ne će ostati dužan i da će za 
uzvrat blagosloviti na ovom kongresu i nas i našu 
domovinu.” 

Blagoslov novoga oltara i kipa bi. Nikole 
Tavelića 

Poslije kratke euharistijske pobožnosti (večer- 
njice) nadbiskup je blagoslovio novi oltar Blažene 
Djevice Marije s kipovima sv. Terezije od Djeteta 
Isusa i bi. Nikole Tavelića. Oltar je rezbarsko djelo 
sa starim kipom Majke Božje. 

Baki jada i podoknica 

Poslije večere građanstvo je priredilo Nadbi¬ 
skupu bakljadu i podoknicu. Svirala je vatrogasna 
glazba iz Našičke Breznice, a pjevalo je Hrvatsko 
pjevačko društvo Lisinski pod ravnanjem gosp. R. 
Rajtera. Tom je prigodom nadbiskupa pozdravio 
načelnik gosp. Dragan Pavošević. 

Pokroviteljstvo nad ovom svečanošću i nad 
cijelim kongresom preuzeo je bio Petar grof Peja- 
čević, a glavno vodstvo kongresa našički franjevci 
predvođeni gvardijanom i našičkim župnikom o. 
Augustinom Slibarom i vjeroučiteljem o. Sidoni- 
jem Sokom. 

DRUGI DAN KONGRESA 

Osvit vedroga jutra nagovijestio je lijepo vrije¬ 
me i uspješne svačanosti. Ujutro je zanosnu propo¬ 
vijed održao o. Osvald Toth, a nakon propovijedi 
podijeljena je sveta Pričest školskoj djeci i potvrđe- 
nicima. Nakon toga su nadbiskupi Stepinac i Ro- 
dić podijelili sakrament sv. Potvrde. Bilo je više od 
900 potvrđenika. 

Staleška zborovanja 

Tijekom dana, a osobito poslijepodneva, pri¬ 
stizali su sa svih strana sudionici kongresa. Njiho¬ 
vu velikom broju pridonijela je i odluka Glavnog 
ravnateljstva državnih željeznica, koje je na molbu 
Rimokatoličkog župnog ureda u Našicama omo¬ 
gućilo “povlasticu od 50% na državnim željezni¬ 
cama svim sudionicima Euharističkoga kongresa, 
koji će se održati dne 8., 9. i 10. rujna ove godine 
u Našicama”. U 17 sati održana su zborovanja dru¬ 
štava Katoličke akcije. Muževi i mladići ispunili su 
veliku dvoranu Katoličkoga doma. Predavanja su 
održali o. dr. Teofil Harapin i dr. Julije Radočaj, 
odvjetnik iz Požege. 

Istodobno su zborovale žene i djevojke pred 
crkvom. Govorili su dr. Đuro Kuntarić i gđica Je¬ 
lena Santić. 

Podmladak Katoličke akcije i katolički đaci 
građanske škole imali su svoje zborovanje u pro¬ 
stranom samostanskom hodniku. Govorili su du¬ 
hovnik gosp. Augustin Halili i izaslanik iz Zagreba 
gosp. Franjo Rubina, predsjednik Društava hrvat¬ 
ske katoličke đačke omladine. 

Klanjanje i ponoćka 

Poslije večere glumački dobrovoljci iz nasič- 
kih društava pred dvorom grofa Pejačevića izveli su 
skazanje Čovjek . Režirao ga je o. OswaldToth. Go¬ 
lemi prostor pred urešenim dvorom bio je ispunjen 
vjernicima koji su uživali u ozbiljnoj predstavi. 


Poslije je mnoštvo pošlo prema rasvijetljenoj 
crkvi gdje je bilo najprije jednosatno klanjanje 
pred izloženim Presvetim Sakramentom, a potom 
je prigodnu propovijed izgovorio župnik iz Feriča- 
naca vlč. Branko Birt. 

Ponoćku je uz veliku asistenciju predslavio 
nadbiskup o. Rafael Rodić. 

GLAVNI DAN KONGRESA 

Premda su mnogi vjernici ostali kod kuće zbog 
proširenih glasova da se zbog ratnih neprilika u svi¬ 
jetu Kongres u Našicama ne će održati, ipak se na 
njemu okupilo veliko mnoštvo vjernika. 

Svećenici na Kongresu 

Iz Podgorača je pod vodstvom župnika pješice 
došla procesija s osam stotina ljudi. Velika je pro¬ 
cesija došla i iz Motičine, Feričanaca i drugih mje¬ 
sta. Bilo je svijeta sve tamo od Požege, Virovitice 
i Đakova. Prema mišljenju stručnjaka, okupilo se 
petnaestak tisuća ljudi. 

S narodom je došlo, koliko je zbog nedjelje 
moglo, i njegovo svećenstvo. Bili su tu dekan preč. 
Juraj Kolb iz Orahovice, pa župnici Teodor Mađe- 
rić iz Podgorača, Mirko Mesner iz Kutjeva, Đuro 
Stehno iz Požeških Sesveta, Franjo Pipinić iz Pože¬ 
ge, Lorand Mathesz iz Ruševa, Mato Klimek iz Ča¬ 
đavice, Cvjetko Paunović iz Podravske Slatine, Jo¬ 
sip Smit iz Crnca, Josip Skoda iz Bokšića, Branko 
Birt iz Feričanaca, dr. Franjo Didović iz Drenja. 

Došli su iz Đakova gospoda Rudolf Sverer, taj¬ 
nik biskupov, te profesori bogoslovije dr. Petar Iva- 
nišić i dr. Rudolf Schiitz. 

Uz domaće franjevce na Kongres su došli i iza¬ 
slanik preč. o. provincijala o. dr. Teofil Harapin, pa 
gvardijan iz Bjelovara o. Klement Veren i gvardijan 
iz Subotice o. Apolinar Braničković te iz Zagreba 
o. Oswald Toth. Kongres je počastio i nadbiskup 
preuzvišeni gosp. o. Rafael Rodić. 

Svečanosti i euharistijsko slavlje 

I Ranim jutrom na glavni dan Kongresa redale 

su se svete mise i propovijedi na njemačkom, ma¬ 
đarskom i slovačkom jeziku te dijeljenje pričesti. 
Veliki je broj vjernika tražio sakrament ispovijedi 
pa su svećenici imali mnogo posla u ispovjedaoni- 
cama. Podijeljeno je više od pet tisuća sv. Pričesti. 

Svečano euharistijsko slavlje predvodio je pred 
dvorom grofa Pejačevića, uz potpunu asistenciju, 
nadbiskup dr. Alojzije Stepinac. Sav prostor pred 
dvorom bio je ispunjen mnoštvom vjernika. 

Lijepu su sliku upotpunjavale crkvene zastave, 
osobito brojne zastave Katoličke akcije. Pod Svetom 
Misom pjevao je sav puk, a dirigirao je o. Kamilo 
Kolb. Pjevanje je pratila limena glazba iz Virovitice. 

Prigodnu propovijed izrekao je začasni kanonik 
i župnik iz Požege preč. Franjo Pipinić. Primjere iz 
svagdašnjeg života propovjednik je znalački iskoristio 
za poticaj boljem i vjernijem kršćanskom životu. 

Svečana euharistijska procesija 

Odmah poslije Svete Mise krenula je našičkim 
ulicama impozantna, lijepo uređena procesija. Pre¬ 
sveti Oltarski Sakrament naizmjence su nosila pre- 
uzvišena gospoda nadbiskupi Stepinac i Rodić. 

Na završetku procesije nadbiskup Stepinac 
upravio je narodu zaključnu riječ, upozoravajući 


na strahoviti rat te je ukazao na izvore kršćanske 
utjehe. 

Procesiju i kongresne svečanosti nadbiskup je 
zaključio posvetom Presvetom Srcu Isusovu i euha- 
ristijskim blagoslovom. 

Dojmovi s Kongresa 

U večernjim su satima na istome mjestu čla¬ 
novi Hrvatske katoličke akcije i HPD “Lisinski” 
opet priredili kazališnu predstavu Čovjek , kojoj je, 
uz brojno gledateljstvo, nazočio i nadbiskup Stepi¬ 
nac s pratnjom i drugim uglednim gostima. 

Vjernici su se s Kongresa vraćali zadovoljni i 
puni utjehe. Neki od nazočnih još i danas, 2005. go¬ 
dine, pamte sliku mnoštva vjernika u narodnim noš¬ 
njama, okićene zaprege, članove Hrvatske katoličke 
akcije u bijelim košuljama s grbom i križem na prsi¬ 
ma. Kongres je zaista potpuno uspio. Našička župa 
sa svojim duhovnim pastirima - revnim franjevcima 
- može biti ponosna na to sveto Božje djelo. 

Pokazalo se na Kongresu da je Katolička akcija 
posve ukorijenjena i lijepo cvate i u samim Našicama 
i u podružnicama u Motičini, Seoni i Klokočevcu. 
Upravo su članovi društava Katoličke akcije bili od 
najveće pomoći revnom o. Sidoniju Solcu i gvardija¬ 
nu o. Augustinu Slibaru da se Kongres dobro pripre¬ 
mi i s potpunim i nadahnutim ispunjenjem završi. 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 

Uplatu i pretplatu za Glasnik i svoj dar za pokriće troškova u postupku za proglašenje 
svetim kardinala Alojzija Stepinca možete poslati preko Zagrebačke banke na ime: 
Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d.d. - ZAGREB 
SAMOBORSKA 145 - HRVATSKA 
SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758. 

Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim kard. Alojzija Stepinca uručili su ovi darovatelji: Danica IVICEK - Mississauga (Canada); N. N.; 
Tomislav, Marica i Danica DROPULJIĆ - Klinča Selo; Ružica KOMADINA; obitelj GALOVIĆ; Obitelj 
Branke i Nikole JAMEČVIĆ; Ana Marija LABOŠ; Župa Naša Gospa Kraljica Hrvata iz Toronta; Marija 
ŠPILJAR BARUNTIĆ - Krašić. 

□ Svjedočanstva 


0 hrvatskoj književnici i novinarki Mariji Jurić Zagorki hrvatska književna 
kritika i javnost imaju vlastite poglede i prosudbe. Rođena je u Negovcu 
kraj Vrbovca 2. ožujka 1873., a umrla u Zagrebu 30. studenoga 1957. Njezi¬ 
na djela, intrigantna i kontroverzna, odjek su njenoga nemirnoga duha, sa¬ 
zrela u teškim obiteljskim prilikama i društvenim nerazumijevanjima. Više 
od napisanih romana, njezin životni stav otkrivaju časopisi ("Ženski svijet" 
i "Hrvatica"), a pokrenula ih je radi prosvijećenosti u ženskom svijetu, dis¬ 
kriminacije žene u društvu te čuvanja hrvatskoga nacionalnog bića od ma¬ 
đarizacije i germanizacije. 

Osobitu joj je potporu u novinarskome radu i književnome stvaranju pružao 
đakovački biskup Josip Juraj Strossmayer. Čitateljima "Glasnika" predočuje¬ 
mo izjavu hrvatskoga metropolita dr. Alojzija Stepinca koju je ona, kao glavna 
urednica lista "Hrvatica", u ožujku 1939., zabilježila razgovarajući s njime i 
objavila pod naslovom "Suvremena žena prema politici i javnom životu": 



Kard. Alojzije Stepinac: 

Žena bi trebala biti čuvarica idealnih 
vrjednota u čovječanstvu 


Željeli biste čuti , kakvo je moje mišljenje o da¬ 
našnjoj suvremenoj ženi? 

Kršćaninu će u prosuđivanju žene za sva vre¬ 
mena biti mjerodavne norme, što ih je sam Bog za 
ženu i njezin život u knjizi objave postavio. Tu se 
najprije veli, da je mudrost Stvoriteljeva ženu zato 
pozvala iz ništavila, da bude Adamu: adiutorium 
simile šibi — pomoć slična njemu samomu. Muž 
je po sebi nepotpun i jednostran, 
i zato sam za se nedorastao život- ® 
nim zadacima. On je nepotpun u 
sferi ličnog, individualnog života; 
nepotpun u težnji, da ostvari krug 
obitelji; nepotpun i jednostran u 
vođenju javnoga života i u stvara¬ 
nju civilizacije i kulture. Providnost 
mu šalje pomoć u ženi. Ta pomoć 
nije nešto nuzgredno, manje vri¬ 
jedno, podređeno. Žena je mužu: adiutorium si¬ 
mile šibi - pomoć slična njemu samomu. Sličnost 
uključuje u sebi jednakost u različnosti, i različnost 
u jednakosti. Jednakost: žena je čovjek — osoba u 
punom smislu riječi kao i muž. Ona ima pravo i 


dužnost da živi neokrnjenim ljudskim životom, da 
taj život razvija u punini. Ništa što je ljudsko ne 
može i ne smije da joj ostane tuđe i zatvoreno. Ali 
žena nije pozvana da nadomjesti muža, da stupi na 
njegovo mjesto i igra ulogu, koju je Bog po prirodi 
njemu dodijelio. Žena je pozvana, da u sva područ¬ 
ja života - počevši od individualnog života muže- 
vog — unese nešto novo, nešto specifično žensko, 
ali za život nešto bitno, jedna¬ 
ko vrijedno i ravnopravno. I 
psiholozi i moralisti i pedagozi 
nabrajaju i ističu specifične crte 
i osebine žene. Htio bih nagla¬ 
siti, kako žena treba da vjeruje 
u se, da poštuje sebe i da osta¬ 
ne samoj sebi vjerna. Njezin 
je utjecaj na život drukčiji od 
muževljeva, ona na drugi način 
nego muž aktivno sudjeluje u ostvarivanju Božjih 
nacrta. Neka vjeruje u vrijednost i značenje svoga 
vlastitog rada. Neka ne ostavlja svoga mjesta. Neka 
ne napušta svoje uloge u pogibeljnoj iluziji, da će 
više značiti i više učiniti, ako stupi na mjesto muža 


Žena je pozvana, da u sva područ¬ 
ja života - počevši od individual¬ 
nog života muževog - unese nešto 
novo, nešto specifički žensko, ali 
za život nešto bitno, jednako vri¬ 
jedno i ravnopravno. 


28 










BLAŽENI ALOJZIJE STEPINAC 4. (GOD. XVI.) 2009. 


i prisvoji njegovu ulogu. Žena se ne može afirmira¬ 
ti u životu, a ne može naći ni vlastite sreće i zado¬ 
voljstva skrećući s linije, koju joj je Bog u njezinoj 
prirodi zacrtao. 

Određujući pobliže životni zadatak žene sv. Pi¬ 
smo je naziva mater viventium — majka živih. Sv. 
Pavao pače kratko veli: da će se žena spasiti rađa¬ 
njem djece (1 Tim 2, 15). Time dakako nije reče¬ 
no, da je žena stroj za produciranje novoga i svježe- 
ga ljudskoga materijala. Tako mogu na ženu gledati 
materijalisti. Kršćanstvo gleda u ženi od Boga bla¬ 
goslovljenu njivu, na kojoj niče klica života, koje¬ 
mu je svršetak u vječnosti. Žena je čitavim bićem 
tajinstveni atelier, gdje Stvoritelj uz najtjesnije su¬ 
djelovanje žene kleše najdivniju od svih umjetnina 
— besmrtno biće čovjeka, djeteta Božjega i bašti- 
nika kraljevstva nebeskog. Žena nije Majka samo u 

© - 

Crkva naziva žene: "pius femineus" - pobožni ženski 
spol. Crkva time ističe jednu dragocjenu odliku žene 
uopće, a to je: da je ona po svojoj specifično ženskoj 
prirodi tjesnije povezana s idealnim i religioznim 
vrjednotama ljudskoga života, da im je redovito bli¬ 
ža i pristupačnija od muškarca. 

tjelesnom smislu; njezino majčinstvo svojom topli¬ 
nom, ljubavlju i beskrajnom požrtvovnošću obu¬ 
hvaća čitav život čovjeka, u svim njegovim fazama. 
Bez žene-majke u ovom punom smislu riječi mi 
ne bismo imali ni Augustina, ni Akvinca, ni Petra 
Zrinskoga ni Franu Bulića, da drugih i ne spomi¬ 
njem. Ako se žena odreče dužnosti majčinstva, ona 
se odrekla najveće časti i najuzvišenijeg dostojan¬ 
stva; ispustila je iz svoje ruke polugu, kojom je po¬ 
kretala svijetom; od korijena do krune ljudskoga 
stabla formirala i obnavljala njegov život. 

Crkva naziva žene: pius femineus - pobožni 
ženski spol. Time ne kani pohvaliti u nje neku čuv¬ 
stvenu, sentimentalnu pobožnost, koja je uvijek 
spremna da se rastapa u suzama, a nije sposobna 
za nikakve žrtve i junačka djela. Crkva time ističe 
jednu dragocjenu odliku žene uopće, a to je: da je 
ona po svojoj specifično ženskoj prirodi tjesnije po¬ 
vezana s idealnim i religioznim vrjednotama ljud¬ 
skoga života, da im je redovito bliža i pristupačnija 
od muškarca. Ona do vjerskih spoznaja dolazi više 
intuicijom i prihvaća ih čitavim bićem, pa je sum¬ 
nje teže pokolebaju. U nje nije tolika pogibelj kao 
kod muškarca, da će joj vjerski život razoriti silo¬ 


vite strasti ili da će ga ugušiti kruta životna borba. 
I napokon, jer je fizički žena slabija, u njezinom je 
vlastitom interesu, da se što više osloni na idealne 
i religiozne sile. Zato ima žena u nekom po¬ 
sebnom smislu poslanje, da bude čuvarica ide¬ 
alnih vrjednota u čovječanstvu, da ih s ljubav¬ 
lju usađuje u srce novih generacija. Obitelj, gdje 
ona vlada, treba da bude tim vrjednotama utoči¬ 
šte u teške dane, kad su one iz javnoga života po¬ 
sve istisnute ili čak silovito progonjene. 

U tom smislu svaka bi žena trebala biti 
Vestalka, koja u svom krugu brižno 
čuva svetu vatru vjere i morala. Tre¬ 
balo bi da je vazda živo svjesna, ko¬ 
liko je to u njezinom vlastitom inte¬ 
resu. Lijepo je netko rekao: Kršćan¬ 
stvo je stvorilo prestiž i kraljevsko 
dostojanstvo žene, i s kršćanstvom 
će njezinih prerogativa nestati. Mi 
se vraćamo u staro poganstvo. A s 
poganstvom se vraća i kruto rop¬ 
stvo. Koncentracijski logori kao 
stalne ustanove; prisilni rad, na 
koji vode milijune, sve su to nova 
imena za vrlo staru stvar. Žena, 
upravo jer je fizički slabija, imala je 
u poganstvu inferiorni, često ropski 
položaj. Uviđala to moderna žena ili 
ne, kad nestane i zadnjeg traga ide¬ 
alnih, vjerskih vrjednota kršćanstva, 
bit će kraj i njezine jednakosti i nje¬ 
zina gospodstva, ona će se i opet naći 
u ropstvu. 

U svjetlu ovih načela i nor¬ 
mi ja promatram modernu 
ženu, njezin život, i njezina 
nastojanja. Iz toga nije teško 
izvesti, koje je moje mišlje¬ 
nje o suvremenoj ženi. 


Pitate me nadalje , kakvo 
stanovište zauzimam prema 
utjecaju žene na politički i 
javni život uopće : 

Isključiti ženu od jav¬ 
noga života i politike znači¬ 
lo bi omalovaživati je u nje¬ 
zinom dostojanstvu čovje- 
ka-osobe; odricati joj pravo 
na puninu ljudskoga života. 

I kao kraljica kućnoga ognji- 

Ivan Mestrović: Majka i dijete 


šta žena ne može i ne smije ostati pasivna i indi¬ 
ferentna prema javnom životu i politici. Strujanje 
javnog i političkog života, zrak što izvana, iz široke 
javnosti prodire u nutarnjost obitelji, oživljava ili 
ubija nju samu, njezina muža i djecu. Zato ženi ne 
može i ne smije biti svejedno, kakav će biti javni 
život i političko previranje. Ona mora imati mo¬ 
gućnosti, da na svoj način utječe na razvitak svega 
javnoga života. Ali vrlo je teško pitanje, koje treba 
rješavati s puno razbora i opreza, na koji način i 
u kojoj mjeri u konkretnim prilikama žena treba 
da posegne u javni život. Veliki papa Benedikt XV. 
reče jednom zgodom: “Razvoj koji je doveo do sa- 
danjeg stanja ljudskoga društva, mogao je naložiti 
ženi novih dužnosti i novih prava, kakvih joj stari 
nisu priznavali. Ali nikakav preokret javnoga mni¬ 
jenja, nikakve socijalne prilike i nikakav tok do¬ 
gađaja ne može ženu svjesnu svoje misije i zada¬ 
će istrgnuti iz njezine naravne sfere: a to je obitelj. 
Ona je kraljica domaćeg ognjišta; pa i kad je dale¬ 
ko od njeg, treba da oko tog ognjišta koncentrira 
svu ljubav svoga srca majke i domaćice; upravo kao 
što suveren, kad boravi izvan svoga kraljevstva, ni¬ 
kako ne zaboravlja svojih podanika; oni uvijek u 
njegovim mislima i brigama zauzimlju prvo mje¬ 
sto.” Crkva principijelno ne isključuje žene iz jav¬ 
noga života uopće, pa ni iz aktivne politike. Ona 
zna, da mogu nastati takove socijalne, ekonomske 


i opće kulturne prilike, da je žena upravo prisiljena 
zaći u velikoj mjeri u javni život; da to od nje traže 
interesi cjeline i zajednice. Već u Sv. pismu Starog 
zavjeta, a još više u kršćanskoj prošlosti, znale su 
pojedine žene, pa i svetice, igrati važne političke 
uloge. I ne može se reći, da su ih odigrale slabije 
nego muškarci. Uza sve to bismo rekli, da je to više 
posljedica izvanrednih, ili abnormalnih i poreme¬ 
ćenih prilika u ljudskoj zajednici. Najprirodnije i 
najidealnije će polje rada za ženu uvijek ostati do¬ 
maće ognjište. Odatle će ona iz skrovitosti i povu- 
čenosti vršiti svoj golemi blagotvorni utjecaj na ra¬ 
zvitak čovječanstva, pa i na politiku. Kršćanstvo je 
vazda upućivalo ženu, da je tu vrelo njezine snage 
i da s te strategijske točke ona može gospodovati 
svijetom. Kako smo već istakli, žene bi morale biti 
pretorijanska garda mira, sloge, blagosti, dobrote, 
praštanja, ukratko evanđeoske ljubavi, koja u suro¬ 
voj i bezobzirnoj političkoj borbi tako brzo ugasne. 
Zato se ne bi smjele spustiti na političku arenu, u 
sukobe dnevne, aktivne politike, sve dok nije kraj¬ 
nja potreba. Već sv. Ivan Zlatousti lijepo ističe ovu 
prednost i posebnu dužnost žene: “Muža valovi ne¬ 
mirnog vanjskog života neprestano bacaju amo-ta- 
mo, ali žena ima u domaćem obiteljskom životu 

Crkva principijelno ne isključuje žene iz jav¬ 
noga života uopće, pa ni iz aktivne politike. 

Ona zna, da mogu nastati takove socijalne, 
ekonomske i opće kulturne prilike, da je žena 
upravo prisiljena zaći u velikoj mjeri u javni 
život; da to od nje traže interesi cjeline i za¬ 
jednice. Već u Sv. pismu Starog zavjeta, a još 
više u kršćanskoj prošlosti, znale su pojedine 
žene, pa i svetice, igrati važne političke ulo¬ 
ge. I ne može se reći, da su ih odigrale slabi¬ 
je nego muškarci. 

školu prave mudrosti; ona se može lakše u svojoj 
nutrini sabrati, i ništa ne može tako uzgojno djelo¬ 
vati na muža, ništa ne može toliko srediti njegovu 
dušu, koliko smirena ženska duša.” Prava domovi¬ 
na žene je u nutrini; ona je jaka u intimnosti i miru 
domaćeg života; u njezinom je interesu, u interesu 
djece i muža, i u interesu čitavoga čovječanstva, da 
u prvom redu tu usredotoči sve bogatstvo svojih 
sposobnosti. 

To će kršćanski sociolozi imati pred očima, 
kad im je izreći sud — sud, za koji se traži i solidna 

teoretska sprema, i široko i duboko poznavanje su¬ 
vremenog života i njegovih potreba - da li je došao 
čas, da i žene, drukčije nego u prošlosti, aktivno 
posegnu u politički život. 

Napokon još, kakvo je moje mišljenje o radu hr¬ 
vatskih žena u borbi hrvatskoga naroda za njegove 
ideale? 

Djelomično se odgovor na to nalazi već u do¬ 
sad rečenom. Narod je veliki organizam. Samo ako 
svaki dio toga organizma ostane na svom mjestu, 
ako savjesno vrši funkciju, koju mu je priroda i 
Providnost sticajem prilika dodijelila, bit će dobro 
čitavom organizmu. Čitav narod će biti jak, otpo¬ 
ran i rasti će do punine života. Ne čini dobro sve¬ 
ćenik, ako zanemaruje ili napušta svoje svećeničke 
dužnosti, pa se baca na područja rada, koja na nje¬ 
govo zvanje ne spadaju; ne čini dobro naša mladež, 
ako zaboravlja na svoju prvu i glavnu dužnost, da 
se solidno i stručno spremi za vodstvo narodnog 
života u budućnosti, pa poseže u metež dnevne po¬ 
litike; a ne bi učinila dobro ni hrvatska žena, kad 
bi ostavila svoje prirodno mjesto misleći, da će na 
drugi način više koristiti svomu narodu. Pastirska 
mi je dužnost, da tu budem posve otvoren i jasan. 
Nedavno sam uputio našim liječnicima pismo, 
koje je našlo živog odjeka u našoj javnosti. Zar ne 
bi trebalo slično pismo upraviti našim hrvatskim 
ženama? Bijela kuga, zločin pobačaja oduzima hr¬ 
vatskom narodu više vitalne snage, nego li bi mu 
moglo oduzeti najbezobzirnije diktatorsko ugnje¬ 
tavanje. Može li se reći za hrvatske žene, da su one 


“nevine u krvi onih pravednika”, koji su kucali na 
vrata života, da budu jednom nosioci naše narodne 
budućnosti, a one su im iz sebičnoga straha zatvo¬ 
rile vrata? Ne bi li one najviše učinile za budućnost 
hrvatskoga naroda, kad bi se udružile i na čitavoj 
liniji povele odlučnu borbu protiv ovog najodvrat¬ 
nijeg i najopasnijeg narodnog neprijatelja. Dok ne 
budu hrvatski muževi i žene junačkom požrtvov- 
nošću vršili prema svom narodu najosnovnije pri¬ 
rodne dužnosti očinstva i majčinstva, dotle će naj- 
oduševljeniji poklici domovini zvučiti kao prazne 
fraze; dotle će na našem patriotizmu počivati sjena 
laži; on će biti kao stablo, kojem se grane još divno 
zelene, ali ne donosi nikakva ploda, jer ga u korije¬ 
nu podgriza smrtonosni crv. Radujem se i s udiv- 
ljenjem i štovanjem pozdravljam sve one hrvatske 
žene, koje s najvećim samoprijegorom u ova opaka 
vremena ustraju na svom mjestu; žene, koje svim 
žarom ljube lijepu našu domovinu; koje budnim 
okom brižne majke prate tešku njezinu borbu za 
slobodu i blagostanje; žene uvijek spremne, da — 
poput slavnih Hrvatica naše burne prošlosti - bo¬ 
dre i pomažu svoje muževe, da s njima zajedno trpe 
i s njima zajedno u pradjedovskoj vjeri i u moral¬ 
noj čistoći podižu novi, mladi i zdravi rod, koji će 
dostojno kroz buduće vjekove pronijeti divno bo¬ 
gatstvo hrvatske narodne duše. 

Nakon što je Nadbiskupovu izjavu objavila u 
časopisu Hrvatica , Marija Jurić Zagorka poslala je 
nadbiskupu Stepincu zahvalno pismo sljedećeg sa¬ 
držaja: 

5^/aša Preuzvišenosti! 

Molim primite smjernu zahvalu za počast podijeljenu mojem listu “Hrvatica” i 
dopustite da Vam saopćim slijedeće: 

Izjava Vaše Preuzvišenosti čita se na sastancima pojedinih ženskih društava javno, 
te je svuda proizvela dubok dojam i spontano oduševljenje. Sve žene naglasuju, da im 
još nikad nitko do Vaše Preuzvišenosti nije tako divno protumačio, da Katolička Crkva 
postavlja ženu na toliko uzvišeno mjesto, a dubokoumni komentar Vaše Preuzvišenosti 
i mišljenje Vaše ostat će neizbrisivo. 

Ponovno podastirem smjernu zahvalnost. 

Zagreb, 15. ožujka 1940. y M. Jurić Zagorka 

J 

“PAIDAGOGOS EIS HRISTON 

- odgojitelj za Krista” (usp. Gal 3, 24) 


Kad je papa Ivan Pavao II. bi. Alojzija Stepinca postavio za orijentir hrvatskome narodu, zaželio je da taj na¬ 
rod vrjednuje i primjenjuje u svagdašnjem životu one sastavnice njegova života i nauka, koje prepoznatljive 
po kršćanskome nadahnuću imaju trajnu, neprolaznu vrijednost. Želimo ovdje bolje upoznati njegove misli i 

poticaje o potrebi vjeronauka i kršćanskoga odgoja. 


N a temelju njegova nauka možemo zaklju¬ 
čiti da se kršćanski odgoj ne sastoji samo 
u poučavanju vjerskih istina, već u živom 
primjeru kojim roditelji i učitelji primjenjuju na¬ 
čela svoje vjere u svagdašnjem životu. “Oni”, reče, 
“koji odgajaju, moraju se odlikovati svetošću ži¬ 
vota” Njegovo osvjedočenje je bilo da je primjer 
roditelja i učitelja od presudne važnosti u odgoju 
djece. “Roditelji moraju dati primjer”, obrazlagao 
je svoje uvjerenje, “a ne samo da potiču svoju djecu 
na vjeru, molitvu i kršćanske dužnosti (...). Nema, 
naime, važnijeg posla za roditelje nego li je vjer¬ 
ski odgoj njihove djece.” “Bilo bi beskorisno”, znao 
je reći roditeljima, “kažnjavati djecu i opominja- 
ti ih, ako vi sami ne biste vršili ono što tražite od 
njih.” Na posljetku oba vida odgoja moraju voditi 
k punoj spoznaji Krista; roditelji i učitelji, naime, 
imaju svetu zadaću oblikovati kršćane. To je svoje 
osvjedočenje izrekao prilikom svečanosti blagoslo¬ 


va nove zgrade gimnazije čč. ss. milosrdnica u Za¬ 
grebu, 25. studenog 1939. godine, ovim riječima: 

“’Paidagogos eis Hriston - odgojitelj za Kri¬ 
sta’ (usp. Gal 3, 24) - te riječi ‘učitelja naroda sv. 
Pavla, koje znače cijeli jedan program, napisao bih 
zlatnim slovima na vrata sviju škola diljem lijepe 
naše domovine, gdje god ima katolika i Hrvata. Te 
riječi kratko i jezgrovito izriču neotuđivo pravo i 
svetu dužnost, najrealniji, jedino realan cilj i naj- 
uzvišeniji zadatak škola, tih sjemeništa, u kojima 
dozrijeva mezimče naroda - njegova mladež, nje¬ 
gova budućnost! 

Za Krista! Da, naše škole imaju neotuđivo pra¬ 
vo i svetu dužnost, da im Krist bude temelj i vrhu¬ 
nac — sublimitas etprofundum\ Jer je sve za Krista! 
‘Jer je po Njemu i za Njega sve stvoreno, da On 
bude u svemu prvi, da u Njemu stanuje sva pu¬ 
nina (Kol 1, 16-19). On ‘nam posta mudrost od 
Boga i pravda i posvećenje i otkup’ (isto, 1, 30), 

mudrost, koju treba učiti, pravda, koju treba vršiti, 
posvećenje, što ga treba steći, i otkup, što ga valja 
zadobiti .” 

Interventi u korist vjerskoga odgoja 

Vrlo često je za vrijeme svoje aktivne biskup¬ 
ske službe nadbiskup Stepinac morao intervenira¬ 
ti kako bi osigurao pravo roditelja na vjerski od¬ 
goj. To je, naime, pravo bivalo kako u školi, tako i 
na javnim mjestima ometano. Osobito su značajne 
njegove intervencije pred komunističkim vlastima. 
On je priznavao pravo državnoj vlasti da bdije nad 
odgojem, ali kao učitelj i pastir nije mogao dopu¬ 
stiti akcije jugoslavenskih vlasti koje su željele uni¬ 
štiti, umanjiti ili zanijekati naravno i božansko pra¬ 
vo koje roditeljima i Crkvi pripada na polju vjer¬ 
skog odgoja. Kad se odmah po preuzimanju vlasti 
Komunistička partija zauzimala za ingerenciju na 
području odgoja, nadbiskup Stepinac je 24. lipnja 
1945. uputio katoličkim vjernicima okružnicu u 
kojoj možemo pročitati i sljedeće: “Ja sam kao pa¬ 
stir dužan, pa ma i uz cijenu života, upozoriti vas 
na vaše dužnosti i vaša prava i reći vam, da ste duž¬ 
ni tražiti za svoju djecu vjersku obuku u školama. 
To nije za vas nikakva milost nego vaše sveto pravo 
i zato najstroža dužnost državne vlasti, da vaše pra¬ 
vo u cijelosti poštuje te ništa ne dokida ni u kojoj 
školi ili razredu, što bi bilo nauštrb vjerskom i mo¬ 
ralnom uzgoju vaše djece.” 

Kad je u tim teškim prilikama uvidio da vlast 
pokušava ukinuti vjeronauk u školama i ograničiti 
pravo roditelja na vjerski odgoj djece zahtijevao je 
slobodu vjerskoga odgoja. U tom vidu ne samo da 
je poticao roditelje na važnosti vjerskoga odgoja, 
nego je i čestim dopisima državnim vlastima i od¬ 
govornima u društvu slao dopise u kojima je zahti¬ 
jevao slobodu Crkve i pravo vjerskoga odgoja. 

Okružnica o božanskom pravu na odgoj 
djece u katoličkoj vjeri 

U okružnici vjernicima, br. 4433/45., potpi¬ 
sanoj 24. lipnja 1945., nadbiskup Stepinac je ista¬ 
knuo kako smatra “svojom teškom pastirskom duž¬ 
nošću” da ih upozori kako Crkva, slijedeći nauk 
svoga Božanskoga osnivača Isusa Krista, opominje 
kršćanske katoličke roditelje da su “vezani teškom 
obavezom, da se brinu za vjerski i moralni uzgoj 
svoje djece...” (kan. 1113.). Isto tako u kan. 1335. 
C. Z. govori: “Ne samo roditelji i drugi koji ih za¬ 
mjenjuju, nego i gospodari i kumovi obvezani su 
brinuti se da svi koji su im podvrgnuti ili povjere¬ 


ni budu poučavani u kršćanskom nauku.” U kan. 
1372. C. Z. opominje sveta Crkva: “Svi vjernici 
imadu se od djetinjstva tako poučavati, da im se ne 
samo ništa ne predaje, što se protivi katoličkoj vjeri 
i moralu, nego da se dade posebno mjesto vjerskoj 
i moralnoj pouci.” Te su odredbe crkvenoga zako¬ 
na tako jasne, da nam se čini nepotrebnim upirati 
dalje na ono što crkveni zakon traži od katoličkih 
kršćanskih roditelja. 

Pozivajući se zatim na encikliku o uzgoju mla¬ 
deži pape Pija XI., nastavio je: “Obitelj imade ne¬ 
posredno od Stvoritelja svijeta nalog, i zato tako¬ 
đer i pravo, svoje potomstvo uzgajati, i to neotuđi¬ 
vo pravo jer je vezano sa strogom dužnošću, pravo 
koje ide pred svakim pravom narodne ili državne 
zajednice, i zato nepovredivo pravo naprama sva¬ 
koj zemaljskoj vlasti.” 

Potom je progovorio o trenutnim poteškoća¬ 
ma uvjetovanima nastupom bezbožnoga komuni¬ 
stičkoga režima: “U našoj domovini, protivno Bo¬ 
žanskom i naravnom pravu, protivno pozitivnim 
odredbama sv. Crkve i svim kršćanskim običajima 
hrvatskoga naroda, dokinuta je u višim razredima 
srednjih škola posve vjeronaučna obuka, u nižim 
je i pučkim fakultativna, i o tom bi imali odlučiti 
roditelji djece. Ja sam kao pastir dužan, pa ma i uz 
cijenu života upozoriti vas na vaše dužnosti i vaša 
prava i reći vam, da ste dužni tražiti za svoju djecu 
vjersku obuku u školama. To nije za vas nikakova 
milost, nego vaše sveto pravo i zato najstroža duž¬ 
nost državne vlasti, da vaše pravo u cijelosti pošti- 
va, te ništa ne dokida ni u kojoj školi ili razredu, 
što bi bilo nauštrb vjerskom i moralnom uzgoju 
vaše djece. 

Na to sam bio dužan upozoriti vas kao vaš 
duhovni pastir, uvjeren da time koristim ne samo 
vama, nego i pravo shvaćenim interesima naroda 
i države. No, nagoni me na ovu otvorenu riječ ne 
samo moja pastirska dužnost, nego i iskrena ljubav 
prema Vama i prema Vašoj djeci.” 

Nadbiskup je na završetku okružnice dopisao: 
“Ovu okružnicu, za koju snosi odgovornost samo 
potpisani, pročitati vjernicima bez komentara.” 

Cesto poticanje na važnost kršćanskoga 
odgoja i vjeronauka u školi 

Nepobitne su poveznice između odnosa koji je 
godine 1945. protiv katoličkoga odgoja i vjeronau¬ 
ka u školi uveo represivni komunistički režim i če¬ 
stih protivnosti kojima se danas pojedine političke 
stranke obaraju na kršćanski odgoj i katolički vje- 

ronauk u školi. U pismu upućenome 11. kolovoza 
1945. dr. Vladimiru Bakariću, predsjedniku Vlade 
Federalne Hrvatske, nadbiskup Stepinac traži slo¬ 
bodu i poštivanje prava Crkve i roditelja na kršćan¬ 
ski odgoj: 

“Ovih je dana kod nas službeno završena obu¬ 
ka u osnovnim i srednjim školama. Prije no što 
započne nova školska godina, mjerodavni faktori 
prosvjetnih vlasti spremaju dalekosežne prijedloge 
za reformu nastave u državnim školama. S tim u 
vezi smatram svojom dužnošću, da iznesem staja¬ 
lište i poglede Katoličke Crkve na pitanja odgoja, 
napose vjerskog odgoja mladeži. U tom cilju čast 
mi je podnijeti ovu predstavku sa željom, da po¬ 
služi kod priprema teškog i odgovornog posla oko 
pravilnog uređenja školskog pitanja u novim prili¬ 
kama. To tim više, što do danas nije u ovom sklopu 
postojala nikakova veza državnih vlasti s Katolič¬ 
kom Crkvom.” 

Prikazavši potom stanje u katoličkim i javnim 
školama za vrijeme Kraljevine Jugoslavije i u NDH, 
Nadbiskup je ustvrdio: “(...) Svršetak je rata u mje¬ 
secu svibnju o. god. donio Katoličkoj Crkvi u Ju¬ 
goslaviji bitnu promjenu na čitavom području od¬ 
gojnog rada: ponajprije je u federalnim jedinicama 
s pretežno katoličkim pučanstvom, kao Hrvatskoj i 
Sloveniji, pa onda u Bosni i Hercegovini, ukinuto 
obligatno obučavanje vjeronauka u svim razredima 
i osnovnih i srednjih škola. To je činjenica, koju ni¬ 
jedna izjava, nijedan novinski članak ne može pobi¬ 
ti ni osporiti. U višim razredima srednjih škola nije 
dozvoljeno uopće nikakovo, pa ni fakultativno obu¬ 


čavanje u vjeronauku. U nižim razredima gimnazi¬ 
ja sveden je vjeronauk od obligatnog predmeta na 
fakultativan i k tome je broj tjednih obučnih sato¬ 
va reduciran od dva na jedan sat. U osnovnim je 
školama vjeronauk prestao biti obligatan predmet i 
postao je fakultativan tako, da je vjeronaučna obuka 
od dva sata reducirana na jedan sat tjedno. Još više, 
vjeronauku, kojemu je kroz duga desetljeća, može¬ 
mo kazati i stoljeća, u školskim svjedočbama bilo 
dano prvo mjesto, danas je maćuhinski ostavljeno 
posljednje mjesto iza sviju vještina. Time je na vanj¬ 
ski upadljivi način rečeno, da je ono, što je za svako¬ 
ga čovjeka najdublje i čemu po priznanju objektiv¬ 
nih pedagoga, bez obzira na njihov svjetovni nazor, 
pripada prvo mjesto u školi, vrjednota ljudskoga ži¬ 
vota, kod nas degradirano na posljednje mjesto. 

Ne mogu a da na ovom mjestu ne odam izraz 
negodovanja zbog ovog postupka školskih vlasti u 
Hrvatskoj. On duboko vrijeđa i prava roditelja na 
vjerski odgoj djece, kao što i nepovrjedivo pravo 
djece na vjerski odgoj. Time je ta stvar došla u očiti 
sukob s voljom ogromne većine katoličkih roditelja, 
u čije ime mogu govoriti. I to upravo onih rodite¬ 
lja, koji su po samim školskim vlastima upitani, da 
li žele vjerski odgoj djece, plebiscitarno odgovorili 
pozitivno za vjerski odgoj djece putem škole. Zar 
je taj postupak školskih vlasti u Hrvatskoj, koji se, 
kako se tvrdi, osniva na odluci predsjedništva ZA- 
VNOHA, u skladu s jasno izraženom voljom na¬ 
roda, da poštuje svoju vjeru kao najveću svetinju? 
Je li to ispravno tumačenje ili samovoljno, upra¬ 
vo sektaško iskrivljivanje narodne volje? Primjeću- 









BLAŽENI ALOJZIJE STEPINAC 4. (GOD. XVI.) 2009. 


jem da je sve to učinjeno bez 
ikakva sporazuma s crkvenim 
vlastima i širokim masama ka¬ 
toličkih vjernika, kao da Ka¬ 
tolička Crkva i njezini vjernici 
u Hrvatskoj uopće ne postoje, 
ili kao da su oni nešto, preko 
čega ima svatko pravo bez ika¬ 
kvih obzira prelaziti. 


O 


ne 


Pravo roditelja na odgoj djece je primarno 
i prije svakog prava države nad odgojem 
djece. Djeca nisu vlasništvo države, ni na¬ 
roda, nego su samostalni subjekti, nad ko¬ 
jima vrše primarnu odgojnu vlast roditelji. 
Roditelji su po samoj prirodi najsposobniji 
odgajatelji svoje djece, jer imaju, kao nit- 
Osim toga, školske vlasti ko drugi, sve preduvjete valjanog odgaja- 
posvećuju vjerskoj obuci telja: poznavanje i razumijevanje, ljubav i 
ni one brige, koju pokazuju povjerenje djece, 
prema drugim neobligatnim 
predmetima u pitanju njihova polaska i održanja 
discipline. Isto tako sasvim su indiferentne prema 
vršenju vjerskih dužnosti od strane učenika. Jedva 
dozvoljavaju, da se u školi oglasi misa za učenike 
škole. 

Činjenica je, da su školske vlasti roditelje dje¬ 
ce u gradovima Hrvatske, Bosne i Hercegovine ra¬ 
znim načinima pitale, da li žele vjersku obuku dje¬ 
ce u osnovnim i nižim razredima srednjih škola. 

Rezultat je bio u osnovnim školama taj, da je sko¬ 
ro 100-postotni broj roditelja tražio vjerski odgoj 
i vjeronauk u školi. U srednjim se školama posto¬ 
tak roditelja, koji žele obuku vjeronauka u nižim 
razredima, kreće između 93 do 96%. Pored toga 
u mnogim su srednjim školama sami učenici viših 
razreda u ogromnoj većini tražili, da se uvede vje¬ 
ronauk u njihove razrede. 

Ima dosta primjera u Zagrebu i po provinciji, 
da su stanoviti ljudi uklonili raspela iz školskih soba. 


Gotovo svagdje su sami uče¬ 
nici, i to ne samo oni nižih 
razreda, nego i viših razreda 
gimnazije postavili raspela u 
svoje školske sobe.” 

Potom je prozborio o 
promjenama u pogledu mo¬ 
litve prije i poslije školske 
obuke, o naredbi vlasti o 
ukidanju privatnih i kato¬ 
ličkih škola i gimnazija te o 
položaju Katoličke crkve na 
odgojnom području “kojoj 


je gotovo oduzeta svaka mogućnost odgoja svojih 
vjernika - djece i mladeži” i ustvrdio: 

“Jasno je, da se Katolička Crkva ne može spo¬ 
razumjeti, a još manje da može prihvatiti postoje¬ 
će stanje kao normalno. To ne može učiniti s više 
razloga. 

Ponajprije, ovakav državni monopol nad od¬ 
gojem mladeži vrijeđa pravo roditelja na odgoj dje¬ 
ce. Roditelji imaju, po nauci zdravoga razuma, sve¬ 
tu dužnost i pravo, da svojoj djeci omoguće da jed¬ 
nom mogu kao samostalni ljudi vršiti svoje život¬ 
no poslanje. Djeca trebaju pomoć i rukovodstvo 
starijih, da mogu skladno razvijati svoje duševne i 
tjelesne sile. Tu pomoć — odgoj — dužni su im dati 
najprije oni, koji su im dali život, čiji su oni pro¬ 
duženje i drugo “ja“.To su roditelji. Zato i roditelji 
imaju neotuđivo pravo da vrše svoju dužnost odgo¬ 
ja djece. Pravo roditelja na odgoj djece je primarno i 
prije svakog prava države nad odgojem djece. Djeca 

nisu vlasništvo države, ni naroda, nego su samostal¬ 
ni subjekti, nad kojima vrše primarnu odgojnu vlast 
roditelji. Roditelji su po samoj prirodi najsposobniji 
odgajatelji svoje djece, jer imaju, kao nitko drugi, 
sve preduvjete valjanog odgajatelja: poznavanje i ra¬ 
zumijevanje, ljubav i povjerenje djece. Odgojna se 
vlast roditelja proteže ne samo na vjerski i moralni 
odgoj nego i na tjelesni i društveni. Zato roditeljima 
pripada pravo da osnivaju sami škole, i barem ako 

O - 

Sloboda savjesti i vjeroispovijedanja traži da uče¬ 
nici koji žele i polaze vjeronauk, mogu slobodno 
vršiti svoje vjerske dužnosti, i da ih škola u tome 
ne smeta. To će se postići tako da imaju posve 
slobodno vrijeme i od škole nesmetano kod pola¬ 
ska nedjeljne službe Božje i primanja sakramena¬ 
ta, kako je to bilo u predratnoj Jugoslaviji. 

država podiže škole, da biraju u koju će školu slati 
djecu. U slučaju da država osniva i podržaje škole, 
roditelji imaju pravo zahtijevati da nastava odgovara 
njihovim odgojnim načelima. 

Otuda slijedi da državni monopol, kakav se kod 
nas uvodi, onemogućuje i osporava roditeljsku od¬ 
gojnu vlast. 

Pored roditelja ima i Katolička Crkva pravo i 
vlast odgajati svoje vjernike u vjeri i ćudoređu. To joj 
je pravo podijelio njezin utemeljitelj Isus Krist. Kroz 
vjekove su joj ga priznavale sve svjetovne države, koje 
su poštivale slobodu vjeroispovijedanja, te slobodu 
savjesti. Državna vlast, koja ne bi poštivala u načelu 
ili u praksi to pravo Crkve, zaslužila bi, da je se nazo¬ 
ve nasilnom nad najsvjetlijim pravima čovjeka. Zato 
i nijedna moderna država, koja hoće biti u redu kul¬ 
turnih država, ne želi osporavati Crkvi ovo osnovno 
pravo, da Crkva daje vjerski odgoj katoličkoj mlade¬ 
ži. Taj prvi vjerski odgoj daje kršćanskoj djeci obitelj 
kao zastupnik Boga i Crkve, a u školama je ona sama 
vrši preko svojih službenika. Ti moraju imati za vrše¬ 
nje svoje službe ovlaštenje od Crkve. 

Kao što roditelji, isto tako ima i Crkva prirodno 
pravo da osniva škole, pogotovo onda, kad je u dr¬ 
žavnim školama ugrožen ili onemogućen vjerski od¬ 
goj, dotično kad je čitav odgojni smjer protivan na¬ 
uci Crkve. Dakako, Crkva se u takvom slučaju pri¬ 
lagođuje pozitivnim državnim propisima u pogledu 
nastavnog plana i kvalifikacije nastavnika/ 4 

Diktat kojim je komunistička vlast odlučila 
iskorijeniti katoličku tradiciju u FRJ Nadbiskup je 


hrabro suočio pozivajući se na načela slobode vjero¬ 
ispovijedanja i slobode savjesti, koja je usvojila Sa¬ 
vezna vlada i Vlada Federalne Hrvatske. Nažalost, 
zakon je pisao jedno, u praksi se nalagalo drugo. To 
je Nadbiskup opisao ovim riječima: 

“Najprije, nije shvatljivo i nipošto nije u skladu 
ni sa slobodom vjeroispovijedanja niti sa slobodom 
savjesti činjenica, da je u ime te slobode dozvoljen 
vjeronauk u nižim razredima, a zabranjen u višim 
razredima srednjih škola u Hrvatskoj. U Beogradu 
je to načelo, barem do sada, pravilno shvaćeno, pa 
je vjeronauk dozvoljen i u višim razredima srednjih 
škola. Ako se vlast postavi na načelo slobode savjesti 
i smatra ga svetinjom pa zato ne dozvoljava, da se 
ikome nameće vjerska obuka, koji je ne će, kako je 
ta ista vlast može zabraniti onome, koji po svojoj sa¬ 
vjesti hoće vjersku obuku u višim razredima srednjih 
škola. Odluka predsjedništva “ZAVNOHA“, koja u 
Hrvatskoj ne dozvoljava vjerske obuke u višim ra¬ 
zredima srednjih škola je očevidno kršenje načela 
slobode savjesti i ne da se opravdati ničim drugim 
nego neprijateljstvom prema religiji uopće, dotično 
drugim ekskluzivističkim, recimo otvoreno, materi¬ 
jalističkim nazorom na svijet. Ma kakvo naziranje na 
svijet imali donosioci odluke o zabrani vjeronauka u 
višim razredima srednjih škola, oni, sa stajališta slo¬ 
bode savjesti, koju traže za sebe, ne bi nikako smjeli 
po postulatu zdravoga razuma kratiti te slobode dru¬ 
gima. Tu ništa ne mijenja na stvari, ako se sve odlu¬ 
ke pretsjedništva “ZAVNOHA“ nazivlju demokrat¬ 
skim, pa se sve one, koji uviđaju njihovu nelogičnost, 
jednostavno proglasi reakcionerima, profašistima, a 
opravdana kritika te odluke napadom na narodnu 

O - 

Na odgojnom području zadan je Katoličkoj crkvi 
čitav niz udaraca. Ponajprije u pitanju vjeronauka 
u školama. U svim je školama vjeronaučna obu¬ 
ka proglašena neobvezatnom, tako da se onaj koji 
hoće vjersku pouku mora za to prijaviti. S prizna¬ 
njem i ponosom ističemo, da su katolički rodite¬ 
lji upravo plebiscitarno glasovali za vjeronaučnu 
obuku u svim školama, gdje su za to bili pitani. U 
godišnjim svjedodžbama u Hrvatskoj vjeronauk je 
stavljen na posljednje mjesto kao najmanje važan 
predmet iza svih vještina. 

vlast. To je vrlo jednostavno i komotno. Ali je isto 
tako daleko od one demokracije, koja poštuje narod¬ 
ne tradicije i volju roditelja, kako imaju biti njihova 

djeca odgajana i volju same mladeži, koja u višim ra¬ 
zredima želi slušati vjeronauk. Da je tome tako, vidi 
se po primjeru Beograda. Ako je u Beogradu mogao 
biti dozvoljen vjeronauk u višim razredima srednjih 
škola, po načelu slobode savjesti, zašto to nije u Za¬ 
grebu? Zar u Zagrebu vrijedi druga logika, ili druga 
sloboda savjesti? Ili gdje je demokracija u ovom pita¬ 
nju, u Beogradu ili u Zagrebu?“ 

Važnost molitve i raspela u školi 

Ističući važnost odgojne uloge vjeronauka, važ¬ 
nost molitve, nazočnost raspela u školama, za što su 
se plebiscitarno izjasnili roditelji, Nadbiskup je na¬ 
glasio: 

“Moram upozoriti, da je vjeronauk vazda sma¬ 
tran eminentno odgojnim predmetom. Skroz je ne¬ 
ispravno mišljenje, da je on nastavni predmet kao i 
svaki drugi. Tko tako misli, očito ne poznaje ili ne će 
poznavati cilja i naravi vjeronaučne obuke u škola¬ 
ma. Ona je prvenstveno odgojna. U našim školama 
ostvarili smo nastavni program, koji je upravo pod 
tim vidom udešen, da odgovara svim savremenim 
zahtjevima pedagoške znanosti. S toga gledišta ni¬ 
pošto ne može zadovoljiti činjnica, da je vjeronauku 
ostavljen, kao fakultativnom predmetu, samo jedan 
sat na tjedan. To ni najmanje 
ne zadovoljava stvarne po- ® 
trebe, da se može učenicima 
podati potrebno vjersko zna¬ 
nje i dovoljni moralni odgoj. 

Savremene potrebe vjersko¬ 
ga života daleko su kompli¬ 
ciranije i veće, no u prijašnja 
mirna vremena. Zato je re¬ 
duciranje vjeronauka na je¬ 
dan sat tjedno stvarni naza¬ 
dak a ne pedagoški napredak. To isto vrijedi možda 
još u većoj mjeri za osnovne škole, u kojima se i te 
kako gleda na odgojnu stranu kod podavanja vjer¬ 
ske pouke. 

Sa slobodom vjeroispovijedanja i savjesti ne 
može se složiti ni praksa, koju provodi Ministarstvo 
prosvjete u Hrvatskoj, kada usmenim putem zabra¬ 
njuje svaku molitvu u školi, i kada ne dozvoljava ras¬ 
pela u školama. Hrvatski je narod kršćanski kato¬ 
lički i njemu pripada pravo, da u svojim narodnim 
školama, u duhu svojih vjekovnih tradicija, imade 
raspelo u školi. Taj je zahtjev jasno uključen u ple¬ 
biscitarnim izjavama roditelja, da im djeca polaze 


vjeronauk. Prema tome su i vlasti, koje se zovu na¬ 
rodnima, dužne poštivati tu volju roditelja i ostaviti 
križ u školama, koje su u čisto ili pretežno kršćan¬ 
skim krajevima. 

Sloboda savjesti i vjeroispovijedanja traži da 
učenici koji žele i polaze vjeronauk, mogu slobodno 
vršiti svoje vjerske dužnosti, i da ih škola u tome ne 
smeta. To će se postići tako da imaju posve slobodno 
vrijeme i od škole nesmetano kod polaska nedjeljne 
službe Božje i primanja sakramenata, kako je to bilo 
u predratnoj Jugoslaviji. Ako školska mladež može 
iz daleko neznatnijih razloga dobiti slobodu izbiva¬ 
nja od škole, onda je iz pedagoških razloga više nego 
opravdano, da ima slobodno vrijeme za vršenje svo¬ 
ga vjeroispovijedanja.” 

Odluke državnih vlasti na štetu 
vjeronauka 

Budući da vlast nije prihvaćala Nadbiskupo¬ 
ve sugestije, on je taj problem razmatrao s drugim 
biskupima na Biskupskoj konferenciji i 20. rujna 
1945. vjernicima uputio sljedeće upozorenje: 

“Na odgojnom području zadan je Katoličkoj 
crkvi čitav niz udaraca. Ponajprije u pitanju vjerona¬ 
uka u školama. U svim je školama vjeronaučna obu¬ 
ka proglašena neobvezatnom, tako da se onaj koji 
hoće vjersku pouku mora za 
to prijaviti. S priznanjem i 
ponosom ističemo, da su ka¬ 
tolički roditelji upravo ple¬ 
biscitarno glasovali za vjero- 
naučnu obuku u svim škola¬ 
ma, gdje su za to bili pitani. 
U godišnjim svjedodžbama u 
Hrvatskoj vjeronauk je stav¬ 
ljen na posljednje mjesto kao 
najmanje važan predmet iza 
svih vještina. Osim toga je u svim školama, osnov¬ 
nim i srednjim, vjerska obuka skraćena od dva sata 
tjedno na jedan sat, a to je u današnja vremena, kada 
su potrebe vjerskoga odgoja povećane, osjetljiv na¬ 
zadak koji znači kočenje vjerske slobode pa i samih 
mogućnosti vjerskoga odgoja. U višim razredima 
srednjih škola u Hrvatskoj vjerska je pouka sasvim 
ukinuta. Taj se postupak obrazložio načelom slobo¬ 
de savjesti. Ne može se međutim shvatiti, zašto su 
vlasti u Hrvatskoj tako postupile. One su sasvim ne¬ 
jednako primijenile načelo slobode savjesti u nižim 
te višim razredima srednjih škola. Sloboda savjesti 
treba da jednako vrijedi u nižim kao i u višim ra¬ 
zredima srednjih škola, jer inače se događa, kao u 


Moram upozoriti, da je vjeronauk vazda sma¬ 
tran eminentno odgojnim predmetom. Skroz 
je neispravno mišljenje, da je on nastavni 
predmet kao i svaki drugi. Tko tako misli, oči¬ 
to ne poznaje ili ne će poznavati cilja i naravi 
vjeronaučne obuke u školama. Ona je prven¬ 
stveno odgojna. 

ovom slučaju, daje mlađim učenicima nižih razreda 
srednjih škola ili njihovim roditeljima dana sloboda 
odluke za vjeronauk, a oduzeta je učenicima viših 
razreda, a oni s osamnaest godina već imaju i izbor¬ 
no pravo, a nemaju pravo slobode savjesti u pitanju 
vjerskog izbora vjeronaučne obuke, jer je ona pravo 
u ime slobode savjesti oduzeta. 

Mislimo, da će biti dobro, ako vas ovom pri¬ 
likom upozorimo da o dobrovoljnom pohađanju 
vjeronauka imaju odlučivati ne samo djeca ili đaci 
— priznavati takvu slobodu nedorasloj djeci, koja 
jedva počinju misliti bilo bi i smiješno i ludo - 
nego i njihovi roditelji. Tako naime izričito nare¬ 
đuje nacionalni komitet oslobođenja Jugoslavije, 
povjereništvo za prosvjetu br. 83, Beograd, februa¬ 
ra 1945. Protivna praksa nekih učitelja i nastavni¬ 
ka koji samoj djeci prepuštaju slobodu odlučiva¬ 
nja, hoće li slušati vjeronauk ili ne, protivi se dakle 
jasnoj odredbi zakona.” 

Državna vlast protiv volje roditelja 

Važno je uočiti, kako je bezbožna vlast svim si¬ 
lama uznastojala isključiti katolike i kršćane iz jav¬ 
noga života i onemogućiti im zakonom zajamče¬ 
na prava kršćanskoga odgajanja djece. Premda pod 
sustavnim nadzorom i onemogućen u slobodnom 
kretanju izvan Zagreba i Nadbiskupskog dvora, 
Nadbiskup je, premda svjestan da mu se montira 
politički sudski proces, odlučio braniti prava kr¬ 
šćanskih roditelja i Katoličke crkve na vjerski od¬ 
goj. U okružnici potpisanoj 3. svibnja 1946. on je 
još jednom potaknuo roditelje na potrebu vjersko¬ 
ga odgoja njihove djece u školama: 

“Katolički roditelji! 

Poznato vam je, da se u našim školama sve vise 
i vise ograničuje vjeronaučna obuka, makar ogromna 
većina roditelja i mladeži uporno trazi vjersku pouku 
u školama. 

Prema tome sva težina vjerskog uzgoja vaše dje¬ 
ce leži upravo na vama , koji ste im dali život. Vaši 
će župnici u crkvi učiniti , sto se učiniti može, ali i 
vi morate sa svoje strane učiniti sve, da vaša djeca i 
u ovim prilikama budu temeljito poučena u istina¬ 
ma svete vjere i da savjesno vrše svoje vjerske dužno¬ 
sti. Sveto Pismo naglasuje ovu vašu dužnost govoreći: 
“Imaš li sinova, odgoji ih i drži ih u stegi od mladosti ” 
(Sir 7, 23). A slično i sveti Pavao apostol, naglašujući 
dužnosti djece prema roditeljima, naglasuje ujedno i 
dužnost roditelja prema djeci: “Djeco! Pokoravajte se 
svojim roditeljima u Gospodinu, jer je ovo pravedno. 
Poštuj oca svojega i mater; ovo je prva zapovijed s obe¬ 
ćanjem, da ti dobro bude i da živiš dugo na zemlji. I 



Članovi Molitvene zajednice bi. A. Stepinca iz župe 
Pravno u Zagrebu pohodili su grob Blaženikovih 
roditelja na krašićkom groblju i slavili svetu misu u 
župnoj crkvi, 25. lipnja 2009. 

očevi! Ne razdražujte djece svoje, nego ih odgajajte u 
nauci i opomeni Gospodnjoj” (Ef 6, 1-4). 

Od ove vaše roditeljske dužnosti nitko vas ne 
može osloboditi, a još manje smije tko sprječavati vaše 
roditeljsko pravo na vjerski uzgoj vaše djece. 

Katolički roditelji! Shvatite najozbiljnije ovu 
vašu dužnost! Nema pred Bogom zaslužnije stvari, 
za vas same utješnije, a za domovinu i čitavo ljud¬ 
sko društvo važnije stvari, nego li svoju djecu uzgoji¬ 
ti u strahu Božjem i u zakonu Gospodnjem. “Blago 
onima, koji istražuju naredbe Njegove, i svim srcem 
traže ih!” (Ps 118, 2). Blago i vama svima, katolič¬ 
ki roditelji, ako ovu svoju najvažniju zadaću pravo 
shvatite i svim silama u život provedete! 

U Zagrebu, dne 3. svibnja 1946. 

Alojzije, u. r. 
nadbiskup” 

Imajući u svijesti ove Blaženikove zahtjeve, 
tvrdnje i poticaje, moramo i mi danas znati i htjeti 
braniti svoja vjernička prava, ali i vršiti kršćanske 
dužnosti u svemu što se odnosi na intelektualni, 
ljudski i vjerski odgoj djece i mladih danas. 

dr. sc. Juraj Batelja, postulator 

□ Kronika 

Nova župa bi. Alojzija 
Stepinca u Slavonskom Brodu 

O dredbom Nadbiskupskoga ordinarijata u 
Đakovu od 10. srpnja 2009. godine ute¬ 
meljena je nova, dvanaesta, župa u Slavonskome 
Brodu. Nova župa obuhvaća najveće brodsko na¬ 
selje “Andrija Hebrang“ te pripadajuće ulice: Uli¬ 
cu Ivana Fajerbacha, Osječku ulicu do pruge, Uli¬ 
cu Dragutina Račkog i Ulicu Vladimira Gortana. 
Novim župnikom imenovan je vlč. Tomislav Ću- 
rić, a na službu je stupio u nedjelju 23. kolovoza. 

Zaštitnikom nove župe i crkve, koju će treba¬ 
ti graditi, postavljen je blaženi Alojzije Stepinac, 
biskup i mučenik, kojemu se vjernici ovoga dijela 
Slavonskoga Broda rado utječu i mole. Grad Sla¬ 
vonski Brod darovao je u svibnju ove godine i ze¬ 
mljište za buduću crkvu i župne prostore. 


Vlč. Tomislav Ćuricprvi župnik novoutemeljene župe bi 
Alojzija Stepinca u Slavonskom Brodu y započeo je svoj rad 
krštenjem novih članova buduče vjerničke zajednice , 23. kolo¬ 
voza 2009. 


Nagradni izlet u Krašić 

G imnazijalci 1. c razreda Nadbiskupske klasič¬ 
ne gimnazije iz Zagreba odabrali su Blaženi- 
kovo mjesto Krašić kao nagradni izlet za osvojeno 
3. mjesto na školskome natjecanju. 

U utorak 19. svibnja nas 25 učenika i učeni¬ 
ca s razrednicom Marinom Cubrić, vlč. Danijelom 
Engelmanom, odgajateljem sjemeništaraca, i s prof. 



Skupina mladih iz Kanade izvodi pokraj kipa bi. 
Stepinca u Krasiču prigodni program 


Mladenom Martinovićem uputilo se u Krašić sa že¬ 
ljom da bolje upoznamo život bi. Alojzija Stepinca. 

Putovanje započeto molitvom, nastavilo se u 
ugodnoj i veseloj atmosferi. Stigavši u Krašić, prvo 
smo posjetili župni dvor u kojemu je Blaženik pro¬ 
živio svoje posljednje dane. U njegovoj sobi mo¬ 
gli smo razmišljati o njegovu životu i svećeništvu, 
ali ponajprije o njegovoj velikoj žrtvi. Najviše nas 
se dojmila slika Majke Božje koja još i danas visi 
iznad njegova kreveta. Ćuli smo da mu je ta slika 
puno značila jer se ispod nje rodio, a naslijedio ju 
je od majke. Kroz cijelu kuću provela nas je s. Mir¬ 
jana pričajući o Kardinalovu životu u sužanjstvu. 

Poslije razgleda kuće krenuli smo u crkvu. Naši 
sjemeništarci i njihov odgojitelj vlč. Engelman vo¬ 
dili su nas kroz Riječ Božju. 

Nakon misnoga slavlja uputili smo se na ima¬ 
nje obitelji Torbar koja nas je srdačno primila i 
ugostila. Ljepota prirode krašićkoga kraja lijepo je 
zaokružila naš izlet. 

Želimo zahvaliti razrednici i odgajatelju na 
izletu koji nas je duhovno ojačao, obitelji Torbar 
koja nas je i tjelesno okrijepila te s. Mirjam i župni¬ 
ku Dragutinu Kučanu koji su nas srdačno primili i 
upoznali s Blaženikovim životom. 

Petra Matič i Buga Marija Šimič 










Nova župna crkva 
bi. Alojzija Stepinca 
u Srimi 

Š ibenski biskup Ante Ivas utemeljio je u Srimi, 
nedaleko od Šibenika, 13. listopada 2002. go¬ 
dine župu bi. Alojzija Stepinca, a u nedjelju 24. 
svibnja 2009. posvetio je njemu u čast i novosagra¬ 
đenu župnu crkvu. Župnik Anto Pavlović zahvalio 
je župljanima koju su novu župu željeli i tražili te 
svima onima koji su pridonijeli izgradnji crkve u 
Srimi. Crkvu je projektirao arhitekt Zdravko Ziv- 
ković, a zagrebački nadbiskup kardinal Josip Boza- 
nić darovao je relikvije bi. Alojzija Stepinca koje su 
postavljene u oltar crkve. 

Biskup Ivas u homiliji je poručio da se Crkva ne 
može Crkvom zvati bez žive zajednice Božjega naro¬ 
da. Ukazao je na važnost župne zajednice u pastora¬ 
lu. Upozorio je kako krivo može biti tražiti Gospo¬ 
dina na nekim drugim mjestima, a ne vidjeti ga u 
svojoj župnoj crkvi. Ima nekih kršćana koji ne znaju 
gdje je njihov oltar. U crkvi je važno znati za oltar 
svoje temeljne zajednice, župe i biskupije, jer Crkva 
nije samo duhovna zajednica, nego živi i djeluje na 
određenom prostoru i okolnostima, naglasio je bi¬ 
skup Ivas, koji je vjernicima Srime poručio kako je 
teško prepoznati Crkvu u župi bez živoga i aktivno¬ 
ga Caritasa, ljubavi koja se na djelu vidi i pokazuje 
kako je samo 16 godina nakon pogubljenja domo¬ 
ljuba Zrinskog i Frankopana Hrvatski sabor 1687. 
g. izabrao sv. Josipa za zaštitnika hrvatskog kraljev¬ 
stva, dok su ga hrvatski biskupi 1987. godine pro¬ 
glasili zaštitnikom doma i domovine, a prošle godi¬ 
ne i glavnim zaštitnikom Hrvatske. 


BLAŽENI ALOJZIJE STEPIN 


2009. 


1. Novosagrađena župna crkva bi Alojzija Stepinca u 
Srimi 

2. Unos moći bi Alojzija , koje će biti ugrađene u njezin 
glavni oltar 

3. Župnik Anto Pavlović predaje biskupu I vašu ključeve 
nove crkve s molbom daje posveti 

Govoreći o blaženom Alojziju Stepincu, bi¬ 
skup Ivas je istaknuo kako je on vjerovao da je Cr¬ 
kva dio identiteta hrvatskoga naroda i da se svim 
silama trudio pomoći svome narodu da se uzda u 
Gospodina i onda kada je bio izložen bezbožnič- 
kim ideologijama fašizma i komunizma. 

Važna je ova crkva u našoj biskupiji jer nam je 
važna mučenikova nazočnost u časnim relikvijama, 
poručio je biskup Ivas i sve potaknuo na molitvu 
bi. Stepincu da kao Crkva budemo zauzeti za Božje 
dobro i Božje vrjednote u javnom i privatnom ži¬ 
votu, jer su kršćani odgovorni za dušu hrvatskoga 
naroda. Važno nam je slijediti bi. Stepinca i druge 
hrvatske mučenike i ustrajati u dosljednosti. Neka 
poruka ove crkve bude da nam je danas važno “uz¬ 
dati se u Gospodina”, zaključio je biskup Ivas. 

Nikola KEKIĆ, novi 
biskup Križevačke biskupije 



Mons. Nikola Nino Kekić, novo posvećeni vladika 
križevački J 4. srpnja 2009. 


P apa Benedikt XVI. imenovao je 25. svibnja 
2009. godine, nakon ostavke mons. Slavomira 
Miklovša, prečasnog Nikolu Kekića novim bisku¬ 
pom grkokatoličke Križevačke biskupije (za vjerni¬ 
ke bizantsko-slavenskoga obreda). Prečasni Kekić 
bio je župnik konkatedrale sv. Cirila i Metoda. 


Vjernici koji na Blaženikov zagovor budu usli¬ 
šani - zadobiju tjelesno ili duhovno ozdravlje¬ 
nje ili koju osobitu milost - neka opis uslišanja 
i cjelovitu liječničku dokumentaciju dostave na 
adresu: 


dr. Juraj Batelja, postulator 
Kaptol 18, p. p. 949 
10001 ZAGREB 




Mons. Nikola N. Kekić rođen je 18. siječnja 
1943. u selu Stari Grad u Zumberku od roditelja 
Nikole i Anđe, rod. Smičiklas. Po nacionalnosti je 
Hrvat. Nakon završetka studija u Rimu križevački 
vladika Gabrijel Bukatko rukopoložio ga je za sve¬ 
ćenika 1. studenoga 1970. u župi sv. Petra i Pavla 
u Sošicama u Zumberku. Kao pitomac Papinskoga 
hrvatskoga zavoda sv. Jeronima u Rimu pohađao je 
poslijediplomski studij crkvene povijesti na Papin¬ 
skom orijentalnom institutu gdje je postigao stu¬ 
panj magistra. 

Upravljao je grkokatoličkim župama u Mr¬ 
zlom Polju, Pribiću, Pećnu, a bio je i upravitelj Gr- 
kokatoličkog vjerskog centra u Karlovcu. U listo¬ 
padu 1984. imenovan je vicerektorom Grkokato- 
ličkoga sjemeništa, a od 1. srpnja 1990. rektorom. 
U prosincu 1984. dobio je dekret za upravitelja za¬ 
grebačke župe sv. Cirila i Metoda. Od 1. prosinca 
1988. do danas obnaša službu dekana Katedralnog 
dekanata Križevačke eparhije. Godinama je vršio 
službu arhivara Križevačke eparhije, a od 1999. 
uređivao je Zumberaćki kriješ , godišnjak za Hrvate 
Zumberčane diljem Hrvatske i inozemstva, gdje je 
objavio brojne članke iz povijesti Križevačke epar¬ 
hije i Zumberka. Od rujna 1998. godine na Radi¬ 
ju Marija vodi emisiju “Iz baštine grkokatolika”, a 
organizator je svih radijskih i televizijskih prijenosa 
liturgija iz grkokatoličkih crkava. 

Križevačka biskupija okuplja grkokatolike na 
cijelome području Hrvatske, Slovenije te Bosne i 
Hercegovine. Grkokatolička crkva ili Crkva istoč¬ 
noslavenskog obreda Crkva je vlastitoga prava [sui 
iuris) koja se u bogoslužju služi bizantskim obre¬ 
dom i grčkim, staroslavenskim ili narodnim jezi¬ 
kom. U punom je zajedništvu s Rimskom crkvom 
te priznaje Papu za svoga vrhovnoga poglavara. Od 
godine 1852. u sastavu je Zagrebačke metropolije, 
a rezidencija i stolna crkva grkokatoličkih biskupa 
nalazi se u Križevcima, po kojima i nosi ime. 


Hvala vam što čitate i drugima omogućujete prima¬ 
ti Glasnik 'Blaženi Alojzije Stepinac’. Ako na vrije¬ 
me podmirite svoje obveze prema Glasniku, on će 
moći redovito izlaziti i biti vjesnik Blaženikovih vr¬ 
lina, kojima ga je Bog proslavio za dobro svoje Cr¬ 
kve i hrvatskoga naroda. Glasnik može svaki čitatelj 
i svjedok obogatiti svojim dopisom i uspomenama 
na kardinala Stepinca ili fotografijom iz njegova ži¬ 
vota. Ako ste bili dionikom koje svečanosti priređe¬ 
ne u njegov spomen, izvijestite o tome putem Gla¬ 
snika sve prijatelje i štovatelje kard. Stepinca. 

Na putu proglašenja blaženom 



S. Žarka Ivasić 

- žrtva milosrciničkoga 
zvanja 

Katolička crkva ne prestaje oživljavati poziv pape Ivana Pavla II. 
na popisivanje kršćanskih mučenika (v. Ivan Pavao II., Nadola¬ 
skom trećeg tisućljeća, 41.), odnosno ne samo popisivanje već 
uočavanje njihovih života kao uzornih svjedoka koji bi našemu 
vremenu mogli dati jasne smjernice za korjenit kršćanski život. 
Mučenika, pravednika, sveca stvara cjelina života. I padovi, i 
uzdizanja. I slabosti i jakosti. Neprestan pogled prema Kristo¬ 
vu križu, koji mijenja i čini čovjekov hod drugačijim. Svetost se 
događa na putu. Putu vjere od rođenja za zemlju do rođenja za 
nebo. Predstavljamo javnosti lik i djelo s. Žarke Ivasić, mučenice 
komunističkog progona Crkve nakon 2. svjetskog rata. 


P ut sestre Žarke Ivasić, milosrdnice, bio je 
put malenosti, poniznosti, služenja. Bila je, 
zapisano je, “vjerna u malom, pa nije po¬ 
srnula ni u najtežem času života” (.Ljiljan base a, 
1946., str. 18.) u onom trenutku kad je Gospodin 
od nje zatražio svjedočanstvo ljubavi do kraja, do 
polaganja vlastitog života za Krista. 

Sestre milosrdnice svetoga Vinka Paulskoga i 
grad Gospić, uz spomen mučenika Ivana Nepomu- 
ka, suzaštitnika grada Gospića, na dan 16. svibnja 
spominju i svjedočku smrt sestre Žarke Ivasić, koja 
je svojim životom i smrću bila ugrađena u križni 
put naše hrvatske domovine i Crkve u Drugom 
svjetskom ratu i poraću. Uz Gospić, mjesto njezi¬ 
ne osude i smrti, sestre Žarke posebno se spominje 
i Krašić, njezino rodno mjesto, a i Otočac, mjesto 
ratnoga događaja koji će biti povod njezina strada¬ 
nja. Sestra Žarka, krsnim imenom Julijana, rođena 
je 18. studenog 1908. u Krašiću, od roditelja Roka 
i Marije, r. Penić-Ivanko, vrlo zauzetih i uzornih 
vjernika, osoba jasnog katoličkog i hrvatskog iden¬ 
titeta. Krstio ju je župnik Stjepan Huzek dana 19. 
studenog u staroj krašićkoj župnoj crkvi Presveto¬ 
ga Trojstva. Župnikova duhovnost, gorljivo prono- 


šenje ideja Hrvatskoga katoličkog pokreta, oživ¬ 
ljavanje vjere i domoljublja, bit će temelj vjerske 
obnove župe. On je zacijelo u mnogome utjecao 
i na rast Julijanine vjere. Od svoje najranije mla¬ 
dosti Julijanu je vodila pobožnost prema Blaženoj 
Djevici Mariji, koja je sazrijevala u krašićkoj Ma¬ 
rijinoj kongregaciji. Intenzivan vjerski život župe i 
svjedočki kršćanski život njezinih roditelja urodi¬ 
li su Julijaninim milosrdničkim zvanjem, ali i zva¬ 
njem njezinih dviju sestara: Terezije, s. Hildeberte 
(otišla u samostan sestara milosrdnica u Zagrebu 
1925.) i Katarine, s. Felicitas (otišla u samostan se¬ 
stara milosrdnica u Zagrebu 1935.) Sestra Žarka u 
samostan sestara milosrdnica u Zagrebu dolazi u 
studenom 1931. godine. Te iste godine 19. srpnja 
u Krašiću bila je sudionicom mlade mise bi. Alojzi- 
ja Stepinca. Ulaskom u novicijat godine 1932. Ju¬ 
lijana dobiva novo, redovničko ime: sestra Žarka. 
Prve zavjete u Družbi polaže godine 1933., a doži¬ 
votne 1936. 

U Družbu sestara milosrdnica dovodi je ide¬ 
al služenja Bogu i čovjeku u duhu svetoga Vinka 
Paulskoga. Posebnost sestara milosrdnica, karizme 
svetog Vinka Paulskoga, bili su bolesnici — zdrav- 

stvena karizma (uz odgojno-prosvjetnu i karitativ¬ 
nu karizmu). Stoga će redovnički put sestre Žarke 
od samih njegovih početaka obilježiti blizina trpe- 
ćim udovima Isusa Krista - bolesnicima. Nakon 
položenih prvih zavjeta godine 1933. s. Žarka od¬ 
lazi u Gračac. Ondje ju je čekalo ponizno poslanje 
pralje u bolničkoj praonici rublja. Ona “svoju duž¬ 
nost vrši točno i savjesno, kako se dolikuje u služ¬ 
bi Velikoga Kralja. Spretna je, sposobna i okretna 
kod svakoga posla” (Ljiljan basča , 1946., str. 18.). 
Ovo razdoblje bilo je okrunjeno polaganjem do¬ 
životnih zavjeta u Zagrebu godine 1936. Vidjevši 
njezin dar služenja bolesnicima, Družba je šalje na 
daljnju poduku u zajednice sestara u banovinskim 
bolnicama u Banjoj Luci (1936.) i Petrinji (1937.). 
U tim bolnicama stječe potrebnu praksu koju je 
zahtijevalo pohađanje Družbine Škole za sestre 
bolničarke u Zagrebu, koju sestra Žarka upisuje u 
rujnu godine 1938. 

Po završetku bolničke škole, u rujnu 1939. go¬ 
dine, neposredno prije početka Drugog svjetskog 
rata, sestra Žarka dolazi u Banovinsku bolnicu u 
Otočcu koja će, kao i grad, tijekom rata biti popri¬ 
šte smjenjivanja različitih vojski. U travnju 1943. 
u Otočac (nakon Talijana) ulaze partizani i ondje 
ostaju do siječnja 1944. Devet mjeseci partizan¬ 
ske “ratne prijestolnice“ u Otočcu bili su bremeni¬ 
ti iskušenjima za skupinu sestara milosrdnica koje 
su ondje vršile svoje poslanje služenja bolesnicima 
(uz s. Žarku u bolnici djeluju i s. Verena Fostač, s. 
Eutihija Novak, s. Hubertina Džimbeg i Lucija [s. 
Celestija] Radošević). Ti će mjeseci biti odlučujući 
za daljnji tijek njihova života, napose s. Žarke, jer 
je njihova dužnost nepristrane brige za sve ranjeni¬ 
ke, bila povodom optužbi partizanskih vlasti u rat¬ 
no vrijeme, a napose nakon rata. Do komunistič¬ 
ke osude i smrti po završetku rata sestru Žarku će 
dovesti događaj koji se odigrao u noći s 13. na 14. 
rujna 1943., kada je ustaška bojna napala (u ono 
vrijeme) partizanski Otočac, uništila partizanski 
ratni plijen (zadobiven nakon kapitulacije Italije), 
u bolnici ubila ranjenike i odvela pet sestara milo¬ 
srdnica prema Gospiću. Iz Gospića sestre dolaze u 
Zagreb, a sestra Žarka nastavlja svoj milosrdnički 
apostolat najprije u bolnici u Vrapču te od ožujka 
1944. u Osijeku, gdje nastavlja biti ono što jest, 
prema sestrama i bolesnicima “jednostavna, usluž¬ 
na, ponizna (...) mirna, raspoložena, točna i dobra 
redovnica” (svjedočanstvo s. Minervine Račić). 

U razdoblju poslije Drugoga svjetskoga rata 
sestru Žarku optužuju i okrivljuju. Njezina kriv¬ 


nja bila je dio obračuna komunista s vjerom, s Cr¬ 
kvom, s Družbom sestara milosrdnica, i sestri Žar¬ 
ki (dakle, Crkvi) pokušavalo se nametnuti suprot¬ 
no od onoga što je ona po svojoj savjesti činila, 
onoga gdje je bila njezina duhovna snaga - ljuba¬ 
vi prema svakome čovjeku, posebno prema bole¬ 
snima i ranjenima. Činjenica je da iz jedine saču¬ 
vane dokumentacije o procesu protiv sestre Žarke 
(budući da je drugačija dokumentacija morala biti 
uništena i sakrivena), u spisima Zemaljske komisije 
za utvrđivanje zločina okupatora i njihovih poma¬ 
gača (građa Hrvatskog državnog arhiva), i spisima 
Okružnog suda u Gospiću (građa Državnog arhiva 
u Gospiću) dobivamo sliku redovnice-zločinke. To 
je jednostrana slika, napravljena kao dio opće pro¬ 
pagande protiv Crkve. No, s druge strane postoje 
svjedoci koji su sačuvali predaju koja će komuni¬ 
stičkoj slici suprotstaviti sliku osobe mirne savjesti, 
do kraja predane Bogu u ljubavi prema čovjeku. 

Gospić se i sada dobro sjeća travnja 1945., za¬ 
vršetka rata, dolaska partizanske-komunističke vla¬ 
sti, naređenja da se poubijaju svi muškarci od 17 
do 65 godina starosti (koje nije izvršeno), strijelja¬ 
nja i likvidacija, krvavih noći, skrivanja poubijanih 
žrtava u premnoge masovne grobnice. Spaljene su 
i uništene brojne ličke župe, a odmah po završet¬ 
ku rata u Gospiću su pobijeni svećenici Vladimir 
Kargačin, Fran Binički, Dragutin Kukalj. Završe¬ 
tak rata sestra Žarka dočekuje u Osječkoj bolni¬ 
ci, gdje će biti uhićena 14. kolovoza 1945. godi¬ 
ne. Optužnica je podignuta 28. siječnja 1946. na 
temelju triju saslušanja: u Osijeku, u Gospiću i u 
Zagrebu. Potpisuje ju Marko Vujnović, javni tuži¬ 
lac Like. Javno suđenje održano je u Gospiću 7. ve¬ 
ljače 1946. Sestra Žarka je u unaprijed definiranoj 
optužnici optužena za davanje podrške ustaško- 
okupacijskoj vlasti te za nastavak “protunarodnog 
rada“ nakon završetka rata. U obrazloženju optuž¬ 
nice naglašeno je da sestre milosrdnice (posebno 
sestra Žarka) nisu vršile svoj poziv — njegujući ne¬ 
milosrdno (i s mržnjom) partizanske ranjenike, a 
dajući prednost ustaškim. Suđenju je prethodila 
dobro poznata okrutnost službenika Ozne, ali ispi¬ 
tivanja i prijetnje, koje su prethodile suđenju, nisu 
donijele onaj rezultat koji su komunisti očekiva¬ 
li. Sestra Žarka nije priznala ništa, a na suđenju se 
(kao i ostale sestre) branila sama jer u njezinu ko¬ 
rist nitko nije svjedočio. 

Iz vremena gospićkoga uzništva, svjedoči s. Hu¬ 
bertina Džimbeg, očitovalo se “svjedočanstvo savje¬ 
sti (2 Kor 1,12) sestre Žarke. Ni u najtežim okol- 

nostima nije je napuštao sklad osobnosti, mir, pra¬ 
vednost, postojanost, požrtvovnost, ljubav prema 
svakom čovjeku - pa i onima koji su je mučili. Za 
njih je molila. Sestra Žarka je bila svjesna da će je 
komunisti ubiti, oni su joj to (tijekom saslušanja) 
neprestano govorili i time se prijetili želeći je slomi¬ 
ti u njezinim stavovima. No, ona je bila postojana 
u svojim stavovima, nije popuštala ni pred kakvom 
napasti izdaje Boga ili Domovine, nije se zbog lažnih 
obećanja odrekla Crkve i svoga redovničkoga pozi¬ 
va. Svoju Domovinu, čuvši da ju komunisti traže, 
nije željela napustiti jer je bila svjesna svoje nevino¬ 
sti. Sestri Zebedeji Pišćević (koja ju je uspjela vidje¬ 
ti u Gospiću) s. Žarka je rekla: “Nisam kriva, dragi 
Bog mi je svjedok. Časna majka mi je ponudila da 
idem preko granice, ali nisam prihvatila, jer nisam 
ništa kriva. Neka me ubiju, ali nisam kriva.” 

Presuda sestri Žarki bila je kazna vješanjem 
(ostale sestre bile su osuđene na kaznu strijelja¬ 
njem). Slijedile su žalbe Družbinog advokata dr. 
Zeljka Farkaša i kazna sestre Žarke bila je, odlukom 
Prezidijuma Narodne Skupštine FNRJ, preimeno¬ 
vana u strijeljanje (ostale sestre bile su osuđene na 
20 godina zatvora s prisilnim radom). Dokumenti 
navode posljednju želju s. Žarke: “Osuđenik izrazu- 
je želju da ju posjeti svećenik i jedna od bolničkih 
časnih sestara.” A svjedoci iskazuju: “Ona je imala 
dar mučeništva”, navodi s. Hubertina Džimbeg, “u 
nevolji se vidi kakav je tko - pa i kakva je bila sestra 
Žarka. Ona, kad je vidjela da će biti strijeljana, re¬ 
kla je 'Evo, drage volje umirem, nevina sam i ne ću 
odgovarati za ono za što me optužuju.’” Posljednju 
noć sestra Žarka provodi u samici. Ona moli, pjeva 


pjesme Bogu (kako navodi svjedočanstvo zatvore¬ 
nika Pavla Milkovića) i tako hrabri i druge zatvore¬ 
nike. Pjesmu i molitvu, kao izraz vjere i nade, kao i 
posljednje riječi: “Nisam kriva!” koje je sestra Žar¬ 
ka izrekla hodeći prema stratištu čut će stanovnici 
Gospića (o čemu svjedoče svećenici Alojzije Kukec i 
Mate Pavlić) i prenositi ih u godinama prisilne šut¬ 
nje koje će slijediti. Sestra Žarka strijeljana je 16. 
svibnja 1946. u ranim jutarnjim satima. Unatoč za¬ 
branama bila je pokopana, a njezin grob uređivali 
su i pohodili (unatoč svim zabranama) stanovnici 
Gospića, oni koji su znali za njezinu nevinost i na¬ 
čin na koji je završio njezin život. Uvjerenje je se¬ 
stara milosrdnica (u vremenu nakon njezine smrti 
i danas) da je sestra Žarka “pala kao žrtva svog mi- 
losrdničkog zvanja u službi bolesnika i ranjenika” 
(.Ljiljan bašča , 1946., str. 18.). 

Riječ koja se toliko puta ponavlja, a gotovo je 
jedina zabilježena kao njezina jest: “Nisam kriva.” 
“Nisam kriva, ali umirem rado”, izgovorila je u za¬ 
točeništvu, tijekom uzničkoga hoda prema strati¬ 
štu. Izgovorili su je i drugi o njoj, liječnici s kojima 
je radila, vrhovna poglavarica Družbe (časna majka 
M. Angela Sustek). Komunistička optužba - kla¬ 
nje i prokazivanje - bila je preteška. Izrečena kazna 
- vješanje, strijeljanje - bila je prevelika i sramot¬ 
na, jer biti tako pogubljen značilo je biti neprijatelj 
naroda. Isus Krist je ubijen sramotnom smrću na 
križu, kao zločinac, za spas svijeta - ljubeći svakoga 
čovjeka. Nema drugoga puta za Kristove svjedoke 
nego nasljedovati Učitelja do konca. Nema drugo¬ 
ga puta ni za nas. 

s. Veronika Popić 


Nova izdanja 

U nizu Mala knjižnica Postulature blaženoga Alojzija 
Stepinca: Propovijedi iz sužanjstva objavljene su do 
sada tri knjige propovijedi bi. Alojzija Stepinca koje 
je on sastavo kao sužanj u Lepoglavi: 

■ Alojzije kard. STEPINAC, Propovijedi o lurdskim 
ukazanjima; pozdravno slovo: mons. Juraj Jezeri- 
nac, vojni ordinarij; priredio te uvodnim slovom i 
bilješkama popratio dr. J. Batelja, izdavač: Postula- 
tura bi. Alojzija Stepinca i Vojni ordinarijat u Re¬ 
publici Hrvatskoj; (50 kn + poštarina) 



BLAŽENI ALOJZUE STEPINAC 

SVETI JOSIP 

PAOroviJE IX «lfWA LITANIJAMA SY JOSIPA 

Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo proglašenje 
blaženim i svetim, a svaki ih čitatelj Glasnika može naručiti na adresi Postulature: Kaptol 18, pp 949, 
10001 Zagreb: 


□ BARBOUR, H. Ch. i BATELJA, J., Svjetlo na putu 
života, popravljeno i prošireno izdanje (2007.) službeno¬ 
ga duhovnog životopisa kardinala Alojzija Stepinca, nad¬ 
biskupa zagrebačkoga, mučenika, uz njegovo proglašenje 
blaženim (1998.) /50 kn + poštarina/ 

□ BATELJA, J., Najljepše Mariji. Misli blagopokojnog 
kardinala-nadbiskupa Alojzija Stepinca o štovanju 
Majke Božje, Zagreb, 1990. (30 kn + poštarina) 

□ Sluga Božji Alojzije Stepinac (kratki ilustrirani živo¬ 
topis), Zagreb, 1995. (30 kn + poštarina) 

□ ALOJZIJE KARDINAL STEPINAC, nadbiskup za¬ 
grebački, Propovijedi, govori, poruke (1941.-1946.). 

Uvod napisali dr. J. BATELJA i dr. C. TOMIĆ, Zagreb, 
1996. (80 kn + poštarina) 

□ ALOJZIJE-VIKTOR STEPINAC, Pisma iz sužanj- 
stva (1951.-1960.), (predgovor: mons. J. BOZANIĆ, 
nadbiskup zagrebački; uvod, bilješke i predmetno kazalo 
napisao i sastavio dr. J. BATELJA), Zagreb, 1998. (100 
kn + poštarina) 

□ ALOJZIJE STEPINAC, nadbiskup zagrebački, Pro¬ 
povijedi, govori, poruke (1934.-1940.) Priredio i pred¬ 
govor napisao: dr. Juraj BATELJA; proslov: dr. Ante MA- 
TELJAN, Zagreb, 2000. (100 kn + poštarina) 

□ BATELJA, J., Euharistijska evangelizacija nadbisku¬ 
pa Alojzija Stepinca, izd. Postulatura za proglašenje sve¬ 


tim blaženoga Alojzija Stepinca i Glas Koncila, Zagreb, 
2006. (180 kn + poštarina) 

□ VRANEKOVIĆ, J., Dnevnik (1. dio), Bilješke o ži¬ 
votu i djelovanju u Krašiću zatočenog nadbiskupa za¬ 
grebačkoga i kardinala Alojzija Stepinca. Pozdravno 
slovo za knjigu napisao je zagrebački nadbiskup i kardi¬ 
nal Josip Bozanić, a uvodne misli i bilješke dr. Juraj Bate- 
lja. Pogovor je sastavio fra Bonaventura Duda, a ilustraci¬ 
je su iz arhiva Postulature (100 kn + poštarina) 

□ BATELJA J., Blaženi Alojzije Stepinac i grad Jastrebar¬ 
sko. Euharistijski kongres 1939 . i pohod ratnoj siročadi 
1943 ., Zagreb, 2008., (30 kn + poštarina). 

□ BATELJA J., Blaženi Alojzije Stepinac i gmd Varaždin , 
Zagreb, 2008., (50 kn + poštarina) 

□ ALOJZIJE KARD. STEPINAC, Propovijedi o lurd- 
skim ukazanjima (priredio te uvodnim slovom i bilješ¬ 
kama popratio dr. J. Batelja), pozdravno slovo: mons. 
Juraj Jezerinac, vojni ordinarij; izdavač: Postulatura bi. 
Alojzija Stepinca i Vojni ordinarijat u Republici Hrvat¬ 
skoj; (50 kn + poštarina) 

□ ALOJZIJE KARD. STEPINAC, Propovijedi bi. A. 
Stepinca o sv. Josipu, Mala knjižnica Postulature bla¬ 
ženoga Alojzija Stepinca: Propovijedi iz sužanjstva, sv. 2.; 
uvodne misli, bilješke, biblijska kazala i kazalo imena sa¬ 
stavio J. BATELJA. (Cijena 50 kn + poštarina) 


BLAŽENI ALOJZU! 5j€P 

PROPOVIJEDI O PRESVETOM 

SRCU ISUSOVU 




■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postulatu¬ 
re blaženoga Alojzija Stepinca: Propovijedi iz 
sužanjstva, sv. 2.; pozdravna riječ: Kard. T'o- 
maš Spidlik; uvodne misli, bilješke, biblijska 
kazala i kazalo imena sastavio J. Batelja; izda¬ 
vač: Postulatura bi. Alojzija Stepinca, Zagreb, 
2009. (50 kn + poštarina) 

■ Alojzije kard. STEPINAC, Propovijedi o Pre¬ 
svetom Srcu Isusovu; proslov: mons. Valentin 
Pozaić, pomoćni biskup zagrebački; priredio 
te uvodnim slovom i bilješkama popratio dr. 
J. Batelja; izdavač: Postulatura bi. Alojzija Ste¬ 
pinca, Zagreb, 2009. (50 kn + poštarina) 


© - 

Još tijekom ove jeseni bit će objav¬ 
ljena zbirka od 686 dokumenata nad¬ 
biskupa Stepinca i svjedočanstava o 
njegovu spašavanju ugroženih ljudi, 
koji su bili žrtve represivnih režima, 
žrtve gladi i vremenskih nepogoda, 
stradalnici i žrtve rata. Medu njima je 
velik broj Hrvata, Poljaka, Roma, Slo¬ 
venaca, Srba, Židova, ustaša, komuni¬ 
sta ("crvenih"), muslimana i drugih. 
Dokumenti i svjedočanstva obuhvaća¬ 
ju razdoblje od 1933. do 1998. 

Ova zbirka dokumenata sadrži tri sve¬ 
ska, u svemu preko 1500 stranica. 

Vranekovićev dnevnik 



Nastavljamo objavljivati izabrana 
poglavlja dnevnika vlč. Josipa Vra- 
nekovića, u kojima je on opisao 
život i stradanja blaženoga Alojzi- 
ja Stepinca na izdržavanju kazne 
u Krašiću od 5. prosinca 1951. do 
mučeničke smrti 10. veljače 1960. 

Ispričavamo se čitateljima što je u prošlom 
broju Glasnika zabunom nakon datuma 18. 
XII. 1953. unesen dio Vranekovićeva Dnev¬ 
nika s nadnevkom 17. X. 1955.! 


19. XII. 1953. 

Danas se Eminencija prvi put kupao u novoj 
našoj kupaonici. Zadovoljan je... “Da slučajno na¬ 
glo otiđem ili umrem, da se ne bi možda tko sje¬ 
tio, pa demontirao kupaonu. Kako sada stoji, tako 
neka to i ostane!” 

*** 

Šećemo danas, makar je malo i blato. Pas nas 
redovito prati. Mnogo ga razveseljuje ta mala životi¬ 
nja. Daje mu i bombone... “Pa zašto mu ne bih dao? 
On me razveseljuje, pa mu moram nešto priuštiti!” 

20. XII. 1953. 

Danas sam svirao kod poldanjice. Preč. Simeč- 
ki asistira kod Eminencijine mise. Kod objeda reče 
Eminencija: “Boli me ovakvo držanje mojih zamje¬ 
nika u Zagrebu. Kako je Nežić odlučno nastupio i 
nijedan iz Istre nije 12. XI. bio u Zagrebu. Pavlišić 
isto tako! Prvom zgodom, kad se vrate iz vojske, 
poslat ću im opširno pismo-čestitku. I LOsservatore 
Romano im čestita i hvali ih.” 

*** 

O. Kirigin preko Bakšića šalje Eminenciji 
LOsservatore Romano . Tu je stranica i pol o našim 
prilikama. Sve znadu tamo. Na Brionima je C. K. 1 


1 Centralni komitet Komunističke partije Jugoslavije 


Liječnici odlaze, bolesnik nastavlja svoj put križa; sni¬ 
mljeno u Krasiću 1. lipnja 1953.; nakon pozdrava s 
prof. dr. Dinkom Sučićem, Kardinal će pozdraviti prof. 
dr. Antuna Šercera i prof. dr. Danka Riesnera 

zaključio, da progone biskupe i svećenike. “I dok 
oni tamo o tome vijećaju, dolazi dr. Marohnić i 
klanja se krvnicima!” 

19. XII. 1953. (sic!) 

J. Sajović danas ovdje položio pred Eminenci¬ 
jom župničku prisegu. Mjesec i pol čekali smo, da 
tajnik donese knjigu upisa za zakletvu ovamo. Do 
jučer ništa. Eminencija me zato šalje u Zagreb, da 
zamolim preuzv. Salisa, neka mene delegira da Sajo¬ 
vić preda mnom položi prisegu, samo da ne mora 
starac ići u Zagreb. “Vidim, da se oni u Zagrebu 
boje i spomenuti moje ime!” - završi Eminencija. 

21. XII. 1953. 

Djevice iz Karmela probile se do nas. Stefica 
Stepinac ih okolo po snijegu vodi uz Ivanke, Pa- 
storkoviće, Brebriće preko potoka i moje livade, pa 
ovamo. Donose poštu od oo. isusovaca. To je slo¬ 
boda, ovakovo zaobilaženje!! 

*** 

Eminencija doznaje, da je provincijal franjeva¬ 
ca u Zagrebu na pitanje gvardijana kako će se drža- 




46 


P 









BLAŽENI ALOJZIJE STEPINAC 4. (GOD. XVI.) 2009. 


ti prigodom CMD-skupštine, rekao: “Tko pristupi, 
izbacit ću ga iz reda!” Veseli to Eminenciju. Veseli ga 
i to što o. Nola lijepo skreće! 

*** 

“Dobio sam pismo od ‘Seke’. To je sada dje¬ 
vojka od 18 godina. Roditelji su joj pravoslavci. 
Kao dijete bila je među onih 7.000 djece, što smo 
ih zaštitili. Predana je na odgoj čč. ss. u Novu Ves. 
Bila je pobožno dijete. Kako do 14 g. ne potpada 
pod ekskomunikaciju, a živo je željela primiti sv. 
Pričest i ispovijediti se baš kod mene, to sam joj 
udovoljio toj želji. Sada mi piše iskreno i bezazle¬ 
no: ‘Dragi moj Preuzvišeni... Molim Vas, da bi me 
o Novoj godini, kad dođem do Vas, primili u ka¬ 
toličku Crkvu, ispovijedili i pričestili’... Evo, koli¬ 
ko imade još takvih duša, koje će se vratiti pravoj 
Crkvi. Koliko ih je tako spašeno. One će svjedočiti 
protiv ovih nesretnika, koji izvrću istinu. Zaštitili 
smo, što nam je i dužnost, ovu jadnu dječicu, a ovi, 
da smo ih ubijali...!’” 

22. XII. 1953. 

“Piše mi, daje ovih dana primljena u druž¬ 
bu Suradnice Krista Kralja 2 - bolesnica, koja je već 
26 g. na krevetu, a odrasla u komunističkoj sredi¬ 
ni. Evo poteza Providnosti. Sreća, što smo u pravila 
stavili, da i bolesne mogu stupiti u družbu. Ona će 


- Ustanova “Suradnice Krista Kralja”, nastao je iz razmi¬ 
šljanja bi. Ivana MERZA i ostvaren zauzetošću prof. Mari¬ 
ce STANKOVIC. Svrha ustanove je evangelizacija mladeži i 
društvenog života, osobito na radnim mjestima njezinih čla¬ 
nica. Nadbiskup Stepinac svesrdno je podupirao nastanak i 
razvitak ove ustanove koja je utemeljena dekretom nadbisku¬ 
pa Stepinca 1938., a nakon odobrenja Svete Stolice ova je za¬ 
jednica 18. listopada 1953. uspostavljena kao svjetovni insti¬ 
tut. U Crkvi u Hrvata i danas djeluje vrlo uspješno. 


trpljenjem svojim djelovati, raditi i zasluživati. Spi- 
ritus spirat ubi vult . 3 4 Nalazi dobri Bog duša, koje će 
svojom žrtvom raditi za dobro bližnjega.” 

*** 

“Javlja mi o. Kirigin, da su dvojica naših 
ovih dana vani položili redovničke zavjete (bene¬ 
diktinci). Jedan od dvojice jest o. Jerko Ivanković. 
I tako vidimo, da se opet kod nas obnavlja Bene¬ 
diktinski red, koji je osobito u doba kraljeva toliko 
značio kod nas. U najvećoj eto oluji obnavlja se 
ovdje jedan Red i formira nova Družba (M. Stan- 
ković). Već iz toga zaključujem, da Gospodin Bog 
želi podići ispaćeni naš narod. Da ga misli prepu¬ 
stiti ovima, čemu da se sve to obnavlja?” 

*** 

Danas je Eminencija dobio iz Amerike 7 
listova. U jednom je i čestitka neke obitelji i 10 
dolara. Mole ga, da za njih odsluži sv. Misu. Na 
čestitki iznutra prilijepljene su marke s njegovom 
slikom. Tom zgodom, a i danas na šetnji, kaže mi: 
“Da sam otišao van, sada bi rekli, da je to sve moje 
djelo. Još bi više pritisnuli kler, koji im ne bi nasje¬ 
dao, a ovako ne mogu mi ama baš ništa dokazati. 
Sada razumijem, od kuda toliki bijes njihov i zašto 
tako brane pristup ovamo.” 

*** 

Tokom večere spomenem mu slučaj jed¬ 
nog svećenika, koji je inače dobar, ali je k sebi uzeo 
u službu mlađu žensku osobu. Nastaje sablazan per 
se 4 - i trebalo bi je ukloniti. On će na to: “Ja ću gra¬ 
tis služiti onu sv. Misu na nakanu Amerikanaca, a 


3 “Duh puše gdje hoće.”, usp. Iv 3, 8. 

4 Po sebi. 

Rukopis krasićkoga župnika vlč. 
Josipa Vranekovića na dan 22. 
prosinca 1953., kada je zabi¬ 
lježio nekoliko vrlo zanimljivih 
Blazenikovih razmišljanja o ži¬ 
votu Crkve u Hrvata i duhov¬ 
nom životu svećenika 


47 






BLAŽENI ALOJZIJE STEPINAC 4. (GOD. XVI.) 2009. 


10 dolara dajte Joži (Šimečkom st.), da odsluži 10 
sv. Misa na čast Majci Božjoj, da se naš kler odr¬ 
ži na visini. Neka zatim javi ovima u Ameriku, da 
je Misa odslužena. Nema smisla, da ja odgovaram. 
Kad nisam odgovarao kardinalima, kako ću onda 
laicima. Znadu valjda, gdje živimo!” - Tako eto 
na svakom koraku duhovno i materijalno podiže i 
radi oko dobra bližnjega. 

*** 

Danas smo šetali po snijegu. Na mjestima je 
snijeg 35 cm. Nitko još nije tuda prolazio. On kro¬ 
či put samo naprijed. Igra se tu i sa vjernim Cam- 
pekom. Ta ga bestijunkula, kako ga on zove, mno¬ 
go veseli. Danas se poigrali kao nikada. Pas skače 
na Eminenciju, a ovaj nogom baca snijeg po nje¬ 
mu. Dade mu i bombon. “Sto je to meni gaziti sni¬ 
jeg. U Italiji sam išao u reverendi po 2 m visokom 
snijegu. To je za mene bio užitak. Ako je ovdje i 
teže hodati, ali zato se više progibam.” 

24. XII. 1953. 

“Rado bih išao na šetnju, ali je važnije, da spre¬ 
mam propovijedi za ove blagdane.” 

*** 

‘Dobrotom’ primio je Eminencija mnogo 
čestitaka. Nešto i izvana. Dobili smo i nekoliko 
manjih paketa. 


28. XII. 1953. 

Stalno je Eminencija ovih dana u kući. Prepo¬ 
ručio sam mu, da šeće sa šogorom Mrzljakom, dok 
obavim blagoslov kuća, ali ne će, već veli: “Mo¬ 
ram odgovoriti na poštu. Mnogima treba utjehe i 
ohrabrenja. Nekima moram opširnije odgovoriti. 
Da pisma dođu ovima u ruke, ne znam što bi od 
bijesa načinili. A što mogu? Prilike su takve, i treba 
biti odlučan i spreman na najgore!” 

31. XII. 1953. 

Kupaše u kupaoni, pa veli: “Velika je to milost 
Božja za nas ovdje.” - Tako eto on svaku stvar od¬ 
mah dovede u vezu s Bogom. Uvijek je pred njim, 
u njemu i s njim. Božji čovjek. Ako ga se žalosne 
stvari u prvi mah i bolno doimlju, potresu mu 
dušu; za čas to Božji čovjek retušira silnim pouzda¬ 
njem u Boga i Bogorodicu. 

*** 

Večeras je propovijedao na svršetku 1953. g. 
Silan svijet je tu bio. Kod večere došli u razgovoru 
na neka ustaška zlodjela, koja je Eminencija svoje¬ 
vremeno osuđivao. “Zanimljivo je“, veli on, “gle¬ 
dao sam u francuskom Arhanićevu rječniku što 
znači ‘partizan’. Donosi ovo i ono značenje, i na 
kraju: ustaša! Zanimljivo svakako. U nekim se stva¬ 
rima ne razlikuju mnogo!” 


27. XII. 1953. 

Pišonić, sestra Stefa, kćer¬ 
ke joj, zet i unuke. S njima se 
dovezao i nećak Ivo. Milicija 
ga kod sv. Obitelji skine iz auta 
i zabrani doći k nama. Ipak je 
došao i bio na objedu. Nećak 
mu Josip živčano je utučen - i 
na Rebru 5 je ovaj čas. Nije naj¬ 
bolje! 

5 Ime bolnice u istočnom dijelu grada Zagreba 


Na Staru godinu 1953. župnik Vranekovićje zabilježio razmišljanja 
nadbiskupa Stepinca o istoznacnosti pojma partizan i ustasa 

Župnik> pjevači i ministranti iz župe Desinić slavili su 
svetu misu u Krašiću 


Preko stotinu 

skoga iz Ko P rtvntCe ” L 27 lipnja 2009- 

Trsat pohodilo je t Kraste, JA PJ 


Fotografija na zadnjoj stranici korica: 
Mnoštvo Božjega naroda sudjelovalo je 
24. svibnja 2009. u posveti novosagrađene 
crkve u čast bi Alojzija Stepinca u Srimi 


Uamh ‘" s »hotu 23. svibnja 2009. ^ misu; tak ° « 


Zahvaljujemo svim čitateljima Glasnika koji 
su nam priopćili uslišanja zadobivena na za¬ 
govor bi. Alojzija Stepinca. Zahvaljujemo i 
svim ozdravijenima koji su se osobno javi¬ 
li i medicinskom dokumentacijom potkri¬ 
jepili osvjedočenje da su ozdravili ili im se 
zdravstveno stanje poboljšalo po zagovoru 
bi. Alojzija Stepinca. Molimo cijenjene čita¬ 
telje da nam i dalje šalju takva svjedočanstva 
i potiču svoje prijatelje i znance da to isto 
učine. Istodobno neka mole da naš Blaženik 
što prije bude proglašen svetim. 


Zahvaljujemo krašićkom župniku D. Kuča- 
nu koji je Postulaturi proslijedio fotografije 
krašićkih hodočasnika. 


Molitvene 

sudjelovati su na euharistijskom slavlju u župnoj crkvt 

















